
UN  HAMBAR  DUHOVNICESC 

Este  Cartea  de  rugăciuni  scoasă  de  curând  de  sub 
teascurile  „Arhidiecezanei"  sibiene,  carte  a  cărei  apariţie 
are  incontestabila  semnificaţie  a  unui  eveniment  literar  în 
viaţa  noastră  bisericească. 

Izbăvitorul  gând  de  a  o  scoate  la  lumină  şi  a  o  pune 
la  îndemâna  dreptcredincioşilor  creştini  a  răsărit  în  sufletul 
înalt  Prea  Sfinţitului  Mitropolit  Nicolae  al  Ardealului,  înţe¬ 
leptul  ctitor  al  atâtor  acţiuni  şi  aşezăminte  de  duhovnicească 
îndrumare  a  neamului. 

De  sigur,  credincioşii  sfintei  noastre  Biserici  n’au  fost 
lipsiţi  nici  până  acum  de  asemenea  cărţi  menite  să  le  dea 
putinţa  de  a  se  îndrepta  cu  sufletul,  în  cucernică  rugăciune, 
către  bunul  Părinte  ceresc.  Totuşi  trebue  să  recunoaştem, 
că  aceste  cărţi  sufereau  când  de  o  meteahnă,  când  de  alta: 
Uneori  erau  prea  puţin  cuprinzătoare,  alteori  cuprindeau 
rugăciuni  alcătuite  într’o  limbă  lipsită  de  farmecul  arhais¬ 
mului  bisericesc,  ca  şi  de  limpezimea  şi  cuvenita  frumuseţe 
literară.  Şi,  pe  deasupra,  cele  mai  multe  purtau  ponosul  in¬ 
suficienţei  estetice,  vina  lamentabilelor  condiţii  tehnice  în 
cari  vedeau  lumina  tiparului. 

Cartea  de  rugăciuni  apărută  cu  binecuvântarea  înalt 
Prea  Sfinţitului  Mitropolit  Nicolae  şi  cu  cea  mai  dindea- 
proape  grije  a  înaltului  ierarh  înlătură  toate  aceste  metehne, 
îmbiind  creştinului  cucernic  rugăciuni  pentru  toate  momen¬ 
tele  de  bucurii  şi  năcazuri  ale  vieţii  —  rugăciuni  izvorîte 
din  sufletul  inspirat  al  celor  mai  mari  cântăreţi-închinători 
ai  Bisericii  dreptmăritoare  din  toate  vremile  şi  de  pretutin- 

deni.  Toate  aceste  rugăciuni  sunt  îmbrăcate  în  haina  unei 
limbi  din  care  gândul  şi  simţirea  curată  răsare  limpede, 
fără  să  fie  văduvită  totuşi  de  mireasma  vechiului  nostru  graiu 
bisericesc.  Cât  despre  veşmântul  tipografic  al  cărţii  —  el 
este  de  o  frumuseţe  şi  distincţie  care  mulţumeşte  până  şi 
pretenţiile  celui  mai  „subţire"  cărturar. 

Dacă  mai  adăogăm  că  această  carte  cuprinde  şi  cele 
mai  frumoase  cântări  bisericeşti,  notate  cu  îngrijirea  cuve¬ 
nită,  iar  paginile  de  tipar  sunt  întrerupte,  spre  odihna  şi 
desfătarea  religioasă  a  ochiului,  prin  icoane  şi  desene  da¬ 
torite  marelui  măestru  al  picturii  bizantine  A.  Demian  — 
am  justificat  îndeajuns  afirmaţia  noastră  din  fruntea  acestor 
rânduri. 

Şi  totuşi,  trebue  să  mai  subliniem  cu  satisfacţia  cuvenită 
cel  puţin  încă  un  lucru :  Luminoasa  şi  calda  prefaţă  cu  care 
I.  Prea  Sfinţitul  Mitropolit  Nicolae  se  adresează  evlavioşilor 
cititori  cari  se  vor  ruga  din  această  carte.  Ea  este  o  fântână 
din  care  ţâşneşte  cu  îmbelşugare  apa  vie  a  celor  mai  curate 
simfiri  şi  chemări  către  fii  duhovnicescului  arhipăstor,  fii 
pe  care  acesta  ar  dori  să-i  vadă  uniţi  într’un  impresionant 
front  al  rugăciunii.  Căci  nu  există  un  popor  mai  rezistent 
fată  de  tentaţiile  şi  urgiile  vieţii  şi  mai  capabil  de  fapte 
mari  în  această  viaţă,  decât  poporul  înfrăţit  şi  întărit  prin 
rugăciunea  către  tronul  aceluiaş  Părinte  ceresc. 

Sunt  convins  că  ceice  se  vor  bucura  şi  se  vor  hrăni 
mai  cu  nesaţ  din  hambarul  de  bucate  duhovniceşti  care  este 
noua  Carte  de  rugăciuni  (de  peste  300  de  pagini)  vor  fi 
slujitorii  sfintelor  noastre  altare.  Bucuria  lor  entuziastă  va 
trebui  să  aprindă  însă  şi  în  sufletele  credincioşilor  flacăra 
sfântă  a  dorului  de  rugăciune  şi  de  purificare  a  inimii,  prin 
Cartea  de  rugăciuni  ale  cărei  comori  sunt  chemaţi  să  le 
vădească  acestora. 

Fraţi  întru  slujba  lui  Hristos:  Răspândiţi  Cartea  de 
rugăciuni  ce  vi  se  îmbie  dela  Sibiu  cu  bucuria  şi  entuziasmul 
cu  care  sunt  sigur  că  o  veţi  ispiti  voi  înşivă  1 

Preotul  NICOLAE  COLAN 


CONFERINŢA  TEOLOGICĂ  ANGLO- 

ROMÂNĂ 

de  TRANDAFIR  SCOROBET 

consilier  srhiepiscopesc 

La  începutul  lui  Iunie  a.  c.  a  sosit  în  Bucureşti  o  dele- 
gaţiune  bisericească  din  Anglia,  ca  să  discute  posibilităţile 
de  apropiere  şi  de  colaborare  între  cele  două  biserici  naţio¬ 
nale,  anglicană  apuseană  şi  română  răsăriteană. 

Delegaţiunea  anglicană  a  stat  la  noi  zece  zile  şi  a  atras 
atenţiunea  generală,  fiind  primită  cu  tradiţionala  cordialitate 
a  neamului  nostru. 

In  fruntea  delegaţiunii  anglicane  era  venerabilul  episcop 
Dr.  Nungent  Hiks  de  Lincoln,  asistat  de  arhiepiscopul  Gregg 
de  Dublin,  având  ca  membri  alţi  doi  episcopi,  dignitari 
bisericeşti  şi  profesori  de  teologie,  printre  cari  Frank  Gavin 
dela  New-York,  decanul  de  Westminster  şi  canonicul  Douglas, 
fost  vice-cancelar  al  universităţii  din  Londra. 

Membrii  delegaţiunii  sunt  experţi  în  problemele  care 
privesc  patrimoniul  comun  al  răsăritului  şi  apusului  creştin. 
Preşedintele  delegaţiunii  anglicane  e  autorul  unor  scrieri 
dogmatice  apologetice,  printre  cari  Plenitudinea  Jertfei  (The 
Fullness  of  Sacrifice)  publicată  la  1930  întruneşte  condiţiile 
profundităţii  teologice  cu  ale  închinătorului  plin  de  cucer¬ 
nicie.  Astfel  de  subiecte  nu  se  încumetă  să  le  trateze  decât 
teologii  de  rasă.  Decanul  Bate  dela  Westminster  a  publicat 
o  monumentală  operă  asupra  conferinţei  dela  Lausanne. 
Profesorul  Frank  Gavin  a  făcut  cunoscută  ortodoxia  în  apus, 
prin  lucrarea  sa :  Cugetarea  greacă,  scrisă  cu  prilejul  ani¬ 
versării  niceane  dela  1925. 

Iar  canonicul  Douglas  a  consacrat  o  viaţă  întreagă 
idealului  unirii  anglo-ortodoxe  şi  relaţiilor  personale  cu  per¬ 
sonalităţile  teologice  ale  ortodoxiei  contemporane.  Orientă¬ 
rile  canonicului  Douglas  în  chestiile  ortodoxiei  sunt  uimitoare. 

Sfântul  Sinod  al  României  a  designat  o  comisiune  de 
teologi,  constătătoare  din  decanii  facultăţilor  de  teologie  din 
Bucureşti  şi  Cernăuţi,  împreună  cu  profesorii  I.  P.  C.  Sa 

Arhimandritul  I.  Scriban  şi  Gala  Galaction  dela  Chişinău, 
V.  Loichiţa — Cernăuţi,  Teodor  Popescu,  V.  Ispir,  H.  Rovenţa 
şi  P.  Vintilescu  dela  Bucureşti. 

Comisiunea  mixtă  anglo-română  a  ţinut  mai  multe  şe¬ 
dinţe,  sub  presidenţia  P.  S.  Lucian  al  Romanului.  Asupra 
rezultatului  acestei  conferenţe  istorice  nu  s'a  publicat  până 
acum  nici  un  comunicat  oficial,  nici  în  Ţară  nici  în  Anglia. 

Primirea  oficială  la  Patriarhie  a  Delegaţiunii  Anglicane 
a  fost  solemnă.  Tot  astfel  vizita  la  Palat  şi  recepţia  la 
Ministerul  de  Externe,  unde  dl  Nicolae  Titulescu  a  rostit  un 
călduros  discurs  pentru  ambasadorii  apuseni  ai  înfrăţirii  cre¬ 
ştine  a  celor  două  biserici  naţionale  şi  ţări  aliate. 

I 

Pentru  Biserica  Anglicană  astfel  de  conferinţe  şi  tra¬ 
tative  nu  constitue  o  noutate. 

Le-a  avut  cu  Biserica  galicană  şi  cu  faimosul  arhie¬ 
piscop  Bossuet,  înainte  de  înăbuşirea  galicanismului  prin 
ultramontanism.  Tradiţia  acestor  legături  a  ajuns  până  în 
vremea  abatelui  Portal,  a  eminentului  Duchesne,  a  cardina¬ 
lului  Batiffol,  a  canonistului  Gasparri  şi  a  abatelui  Henri 
Bremond. 

Tratativele  cu  vechii  Catolici  au  culminat,  anul  trecut 
prin  stabilirea  intercomuniunii. 

Bulla  papală:  ApostoUcae  Curae  din  1896  a  declarat 
invaliditatea  hirotoniei  anglicane.  Încă  în  1894,  Papa  Leo 
XIII  a  instituit  o  comisiune  teologică  să  studieze  chestiunea 
hirotonirilor  anglicane.  Membrii  francezi  şi  spanioli  ai  co- 
misiunii  erau  favorabili  recunoaşterii  mult  controversate.  Dar 
cei  trei  membri  ai  catolicismului  englez,  în  frunte  cu  car¬ 
dinalul  Vaughan  au  uneltit  în  contra  recunoaşterii,  - —  din 
motive  politice  şi  în  contra  evidenţei  adevărului.  Ei  invocau 
împrejurarea  că  eventuala  recunoaştere  a  validităţii  hiroto¬ 
niei  anglicane  ar  crea  o  situaţie  paradoxală  catolicismului 
englez. 

Bulla  papală  din  1896  n’a  rămas  fără  consecinţe.  Cei 
doi  arhiepiscopi  anglicani,  de  Canterbury  şi  York  au  publicat 
în  1897  un  „Răspuns"  documentat  şi  zdrobitor  pentru  Bulla 
papală,  care  s’a  dovedit  un  document  ultramontan  patentat. 
Vaticanul  a  încercat  să  repare  eroarea  comisă,  la  1896, 

prin  aprobarea  în  1920  a  conferinţelor  dela  Malines  cu 
cardinalul  Mercier  şi  Lordul  Halifax. 

După  refuzul  Vaticanului,  anglicanii  şi-au  întors  privirile 
spre  Biserica  ortodoxă  a  Rusiei  şi  a  Patriarhatelor  vechi. 

Cu  teologii  ruşi  s’au  început  conferinţe  mixte  înainte 
de  răsboiu,  la  Petrograd  şi  Moscova,  discutând  cam  ace¬ 
leaşi  chestiuni  ca  şi  la  Bucureşti,  după  trecere  de  aproape 
treizeci  de  ani.  (Discuţiile  între  teologii  anglicani  şi  ruşi 
le-am  tradus  în  româneşte,  la  propunerea  conducătorilor 
societăţii  anglo-răsăritene ;  traducerea  o  păstrez  şi  acum  în 
pupitru). 

Ruşii  şi  Grecii,  cari  au  studiat  mai  de  vreme  proble¬ 
mele  anglo-ortodoxe  nu  se  mai  mărginesc  la  discuţii  aca¬ 
demice,  ci  au  făcut  un  pas  mai  departe  pe  calea  apropierii 
între  anglicanism  şi  ortodoxie. 

Astfel  în  1925,  o  delegaţie  impozantă  a  Ierarhilor  ruşi 
din  pribegie  au  luat  parte  la  serbările  niceane  din  Londra, 
când  doi  prestolnici  Patriarhi,  Fotie  al  Alexandriei  şi  Da- 
mian  al  Ierusalimului,  au  demonstrat  prin  prezenţa  lor  în 
Anglia,  că  între  Apus  şi  Răsărit  nu  este  numai  un  raport 
de  antagonism  ireconciliabil,  ci  şi  o  apropiere  de  suflet 
către  suflet  în  jurul  unui  patrimoniu  milenar  de  bunuri  spi¬ 
rituale  ale  unui  depozit  de  credinţă  şi  de  spiritualitate,  care 
cere  să  fie  păstrat,  apărat  şi  cultivat  spre  binele  întregei 
creştinătăţi. 

Conferinţele  teologice  îşi  au  şi  ele  importanţa  lor.  An¬ 
glicanii  posed  o  bogată  ştiinţă  teologică,  dogmatişti,  esegeţi, 
istorici,  liturgişti,  apologeţi  creştini,  ca  nici  una  din  bisericile 
naţionale  de  azi.  Teologii  ruşi  din  pribegie  au  găsit  în 
Anglia  mediul  teologic  prielnic,  spre  a  face  cunoscută  în 
apus  spiritualitatea  ortodoxă.  Scrierile  teologilor  ruşi  Ber- 
diaev,  Bulgacov,  Glubokovsky,  Arseniev  etc.  apar  în  limba  en¬ 
gleză  şi  sunt  considerate  printre  produsele  de  elită  ale  cu¬ 
getării  religioase  contemporane. 

Pe  urma  contactului  direct  între  teologii  celor  două 
biserici,  vor  ajunge  să  dispară  multe  din  piedecile  unirii. 
Studiul  obiectiv  şi  direct  al  izvoarelor  şi  al  faptelor  va 
netezi  calea  cunoaşterii  reciproce. 

Biserica  anglicană  şî-a  dobândit  autocefalia  în  vremea 
reformaţiunii,  când  prin  „  reformat iune“  nu  se  înţelegea 

destrămarea  bisericii,  ci  îndreptarea  ei.  La  început  însuşi 
Luther  a  făcut  apel  la  Papa  în  contra  atitudinii  delegatului 
său  din  Germania,  în  speranţa  că  va  găsi  în  loc  de  un  Papă 
rău  informat,  un  Papă  bine  informat. 

Reformatiunea  în  Anglia  este,  în  mare  măsură,  rezul¬ 
tatul  renaşterii  nordice  prin  Erasm ;  e  mai  mult  emanci¬ 
parea  Bisericii  Angliei  de  sub  jurisdicţia  Scaunului  papal 
decât  o  schimbare  de  credinţă.  Ea  este  de  prove¬ 
nienţă  aristocratică,  iar  nu  o  resurecţie  democratică,  cum  e 
cazul  pe  continent. 

Legăturile  Bisericii  anglicane  cu  Statul  sunt  similare 
legăturilor  din  epoca  împăraţilor  bizantini  şi  mai  târziu  a 
Ţarilor  Rusiei. 

Apostolicitatea  şi  ecumenicitatea  Bisericii  anglicane  s’a 
cristalizat  mai  ales  în  veacul  trecut,  pe  urma  curentului  sa¬ 
cramental  al  Tractarienilor,  cari  în  vara  anului  1933  au  prăs- 
nuit  primul  centenar  glorios. 

Dar  Anglicanii  sunt  cei  dintâi,  cari  şi-au  dat  seamă  că 
In  prefacerile,  prin  care  trece  omenirea  în  prezent.  Bise¬ 
rica  creştină  are  o  misiune  de  îndeplinit.  N’are  numai  che¬ 
marea  să  propoveduească  idealul  evangheliei,  ci  să-l  aplice 
în  toate  domeniile  vieţii;  n’are  numai  să  vestească  idealul 
înfrăţirii,  ci  să-I  practice. 

Prin  trei  conferinţe  generale,  la  Stockholm,  Lausanne  şi 
Ierusalim,  au  urmărit  şi  realizat  în  parte  următoarele  ţinte: 

1.  A  face  cât  mai  cunoscute  problemele  bisericeşti 
de  azi. 

2.  A  recunoaşte  neajunsurile  metodelor  de  până  acum 
privitoare  la  încercările  de  unire  bisericească. 

3.  A  ajuta  emanciparea  bisericilor  din  toate  ţările  de 
spiritul  separatist,  provincial  şi  a-1  înlocui  cu  idealul  împă¬ 
răţiei  lui  Dumnezeu. 

4.  A  ajuta  bisericile  de  pe  continent,  desbinate  şi  în¬ 
vrăjbite  pe  urma  răsboiului  mondial,  ca  să  se  familiarizeze 
cu  idealul  frăţietăţii  creştine. 

5.  A  Introduce  spiritul  creştin  în  toate  domeniile  vieţiu 

6.  A  readuce  la  viaţă  forţele  înăbuşite  ale  spiritului 
şi  puterea  rugăciunii. 

7.  A  pune  în  circulaţie  o  seamă  de  păreri  generale 
pentru  soluţionarea  problemelor  spirituale  din  zilele  noastre.. 

II 

Pentru  Biserica  noastră,  conferinţa  teologică  anglo- 
română  dela  Bucureşti  deschide  o  pagină  nouă  în  istoria 
relaţiilor  externe  bisericeşti  şi  e  imboldul  unor  transformări 
lăuntrice,  pe  care  lumea  Ie  cere  Bisericii  tot  mai  stăruitor 
şi  mai  categoric.  Relaţiile  noastre  externe  bisericeşti  sunt 
determinate  înainte  de  toate  de  teologia  Bisericii.  De  aceea 
vizita  oficială  a  Bisericii  anglicane  e  un  contact  cu  cercu¬ 
rile  noastre  teologice. 

Teologia  ortodoxă  are  un  caracter  tradiţionalist  şi  a 
păstrat  o  atitudine  rezervată  fată  de  bisericile  din  apus, 
cari  au  alterat  patrimoniul  de  credinţă,  cristalizat  într’un 
sistem  dogmatic,  menit  a  fi  cheagul  Bisericii  nedespărţite 
a  Iui  Isus  Hristos. 

De  o  vreme  încoace  însă  s'a  ivit  un  curent  liberal 
şi  în  teologia  ortodoxă,  care  face  posibilă  o  colaborare 
între  Biserica  noastră  şi  comunităţile  creştine,  pentru  apă¬ 
rarea  adevărului  divin,  în  lupta  aprigă  cu  ceice-1  combat 
şi-l  ignorează. 

Dela  Londra  pleacă  unde  nevăzute  Ia  Constantinopol, 
Atena,  Bucureşti,  Geneva  şi  Berlin.  Numai  Roma  ezită  să-şi 
pornească  aeronavele  sale  de  înfrăţire  creştină. 

E  un  imbold  divin  în  sufletul  creştinesc,  care-1  sileşte 
să  iasă  din  pasivitate  şi  să  colaboreze  la  renaşterea  morală 
de  azi.  Curentul  liberal  în  teologia  ortodoxă  a  izvorît  din 
duhul  renaşterii  spiriluale  şi  Biserica  e  chemată  să  şi-l  în- 
suşiască  împrospătându-şi  energiile. 

Criza  morală,  prin  care  străbat  azi  popoarele  lumii  şi 
transformările  radicale  ale  vieţii  de  azi  îndeamnă  Biserica 
ortodoxă  să-şi  dea  şi  ea  contribuţia  sa  la  crearea  ordine! 
noi  spirituale  din  lume. 

Călăuziţi  de  lozinca  veche  şi  înţeleaptă :  In  certis  unitas , 
in  dubiis  Iiberfas,  in  omnibus  caritas,  purtătorii  de  tratative 
şi  factorii  responsabili  pentru  isbânda  lor,  să-şi  aducă  aminte 
că  în  toate  colţurile  pământului  sunt  credincioşi  cucernici, 
care  îi  ajută  cu  rugăciunile  lor,  ca  toţi  creştinii  să  fie  o 
turmă  cu  un  păstor. 

TR.  SCOROBEŢ 

ORTODOXIA  ROMÂNEASCĂ* 

—  MARTIRIU  ŞI  ASPIRAŢII  DE  VIITOR  — 

de  Dr.  OH.  C1UHANDU 

Problema  Ortodoxiei  este  veche,  deodată  cu  existenţa 
Bisericii  răsăritene,  care  şi-a  păstrat,  intactă  şi  curată,  mo¬ 
ştenirea  ce  a  primit-o  dela  dumnezeiescul  său  întemeietor. 

In  Răsărit  nu  a  fost  nicicând  vorba  despre  aceea  că 
am  fi  avut  mai  multe  sau  mai  puţine  dogme  sau  învăţături 
de  credinţă.  Patrimoniul  de  credinţă  al  Răsăritului  ortodox 
nu  a  trecut  prin  oscilaţiile  necontenite  de  acest  fel  ale  Apu¬ 
sului  creştin,  care  a  proclamat  dogme  nouă,  chiar  şi  în 
veacul  trecut,  şi-o  va  mai  face. 

Esenţa  problemei  Ortodoxiei  o  formează,  în  primul  Ioc, 
identitatea  credinţei  sale,  neînmulţită  şi  neîmpuţinată  artifi¬ 
cial  după  cursul  lucrurilor  din  lume,  cum  este  cazul  în  Ca¬ 
tolicismul  apusean,  cu  prisos  de  dogme,  ori  în  Protestan¬ 
tism,  care  nici  el  nu  mai  ştie  oficios  nici  ce  crede  şi  nici 
ce  nu  mai  crede. 

Am  fixat,  deci,  cu  aceasta,  cel  dintâi  criteriu,  de  ori¬ 
entare  al  credinţei,  care,  la  noi,  la  Orientalii  vechi  a  rămas 
aceeaş  în  toate  vremurile,  şi  care  se  numeşte  Dreaptă- 
credinţă  sau  Ortodoxie,  pentrucă  nu  a  şovăit  în  trecutul 
său,  şi  pentrucă  nu-şi  va  schimba,  în  vecii  vecilor,  această 
credinţă  dreaptă. 

Credinţa,  care  este  un  dar  dela  Dumnezeu  şi  ne  este 
dată  de  sus  cu  obligament  de  păstrare  şi  de  bună  chiver- 
nisire,  a  trăit  în  împărăţia  cugetelor  creştineşti  generaţii  de 
generaţii  în  cursul  veacurilor  trecute.  Dar  ea  s’a  revărsat 
şi  în  arena  istoriei  universale,  cu  deosebire  în  Răsărit,  din 
care  face  parte  şi  poporul  românesc,  după  originea  şi  aşe¬ 
zarea  sa  fizică. 

1  Conferenţă  ţinută  In  Palatul  Cultural  din  Arad,  fa  , Dumineca  Ortodoxiei* 
din  anul  1930. 

De  sine  înţeles,  noi  ne  vom  ocupa  azi  de  forma  în 
care  s’a  manifestat  Ortodoxismul  creştin  în  istoria  noastrâ. 
Şi  astfel,  dela  început  chiar  trebue  să  accentuăm  un  lucru, 
care  nu  se  mai  poate  spune  despre  nici  un  alt  popor  cre¬ 
ştin,  în  legătură  cu  religia  sa,  şi  anume:  Originea  reli¬ 
giei  ortodoxe,  la  poporul  nostru,  se  confundă  cu  tnsaşi 
originea  sa  de  popor,  şi  că  nu  se  cunoaşte  în  istoria  noa¬ 
strâ  vre-o  epocă,  în  care  poporul  român  să  nu  fi  fost 
creştin  şi  ortodox. 

Ortodoxia  Răsăritului  şi  sub  raportul  său  exterior, 
adecă  al  contactului  său  cu  realităţile  şi  necesităţile  sociale, 
şi-a  avut  un  caracter  mult  deosebitor  de  desvoltarea  cre¬ 
ştinismului  apusean,  care  trăia  şi  se  desvolta  între  asprele 
îngrădiri  ale  principiului  de  unitate  şi  de  autoritate,  pe 
care  îl  moşteniseră  papii  dela  imperiul  roman,  care  tocmai 
apusese.  Răsăritul  creştin  şi  ortodox,  însă,  din  contra  încă 
din  primele  veacuri  creştine  a  îngăduit  şi  chiar  a  favo¬ 
rizat  ideia  de  organizaţie  şi  de  afirmare  culturală  a  Bise¬ 
ricilor  naţionale,  înfăptuite  pe  principiul  de  limbă  a  fie¬ 
cărui  popor.  De  aci  vine  fenomenul  că  în  Răsărit  se  iveau 
de  timpuriu  biserici  naţionale,  al  căror  început  îl  caracte¬ 
rizau  traducerile  sfintei  Scripturi  pe  limba  popoarelor. 
Astfel  se  remarcă,  în  Răsărit,  traduceri  naţionale  ale  sf. 
Scripturi  şi  biserici  naţionale:  persană,  armeană,  arabică, 
etiopică,  egipteană,  —  pe  când  Apusul  avea  d’abia  două  tra¬ 
duceri:  Ifala  şi  Vulgata,  amândouă  în  limba  latină.  Iar  mai 
târziu,  popoarele  supuse  Romei  putură  ajunge  la  sf. 
Scriptură  pe  limba  lor  naţională  numai  pe  cale  de  revoltă 
fată  de  autoritatea  Bisericii  Romane  şi  în  opoziţie  cu  tra¬ 
diţia  centralistă  şi  latinizantă  a  Romei  papale. 

Nu  e  scopul  meu  să  expun  aci  consideraţii  Istorice  de 
felul  acesta,  oricât  de  interesantă  s’ar  părea  o  paralelizare 
„culturală",  în  această  privinţă,  între  Biserica  Răsăritului  şi 
cea  a  Apusului.  De  aceea  trec  înainte,  spre  a  Vă  arăta 
că  Ortodoxia  şi-a  avut  soartea  sa  deosebitoare,  chiar  şi 
pe  pământul  românesc.  Ortodoxia  Românilor  ardeleni,  cari 
am  trăit  un  mileniu  în  jug  străin,  are  o  notă  martiricâ.  Ea 
a  fost  şi  un  incontestabil  factor  de  conseroare,  chiar  cu 
prejul  cel  mai  greu  de  plătit,  al  martiriului.  In  aceeaş 

vreme  Ortodoxia  din  Principatele  Române  a  fost  un  factor 
creator  de  forţe  constructive,  alături  şi  în  sprijinul  organi¬ 
zaţiei  politice  de  stat. 

Dacă  în  Ardeal,  în  vremea  stăpânirii  străine,  forţa  noa¬ 
stră  s’a  manifestat  mai  ales  într’un  conservativism  credin¬ 
cios,  menit  a  păstra  vechea  noastră  moştenire  sufletească 
pentru  care  am  fost  maltrataţi,  —  apoi  dincolo  de  Carpaţi 
Ortodoxia  fraţilor  liberi  s'a  manifestat  ca  un  cadru  duhov¬ 
nicesc  mai  larg,  în  care  a  intrat  întreaga  desvoltare  poli¬ 
tică,  culturală,  filantropică,  artistică  şi  naţională. 

Noi  ni-am  scris  istoria  cu  suferinţi  martirice.  Bine  ni-o 
spune  dl  N.  lorga,  că  istoria  Ardealului  e  scrisă  cu  la¬ 
crimi  şi  sânge,  până  de  curând.  Tot  atunci,  istoria  fraţilor 
liberi  —  mai  liberi  ca  noi,  chiar  şi  sub  dominaţiunea  tur¬ 
cească  —  a  fost  scrisă  prin  tragere  de  hotare,  vechi  şi 
nouă,  până  acolo  unde  ajunse  influenţa  culturală  şi  religi¬ 
oasă  a  fraţilor  liberi,  hotare  consacrate  azi  de  tratatele 
de  pace. 

După  această  introducere,  pe  care  nu  aş  fi  voit-o  aşa 
de  lungă  de  nu  o  găseam  de  absolut  necesară,  Vă  voi 
vorbi  despre  moştenirea  martirică  a  Ortodoxiei  pe  pământul 
românesc,  mai  ales  din  Ardeal,  rămânând  să  Vă  întreţin, 
cu  alt  prilej,  despre  frumuseţile  şi  operele  morale-culturale 
ale  Ortodoxiei. 

* 

Ţin  să  remarc,  dintru  început  chiar,  câteva  vechi  fapte 
istorice,  începând  a  Vă  spune,  că  marele  şi  regretatul  ar¬ 
heolog  Vasile  Pârvan,  în  cercetările  sale  a  ajuns  la  con¬ 
vingerea,  că  credinţa  creştină  a  fost  plantată  pe  pământul 
românesc  din  străvechime  chiar,  şi  anume  în  forme  răsă¬ 
ritene.1 

Dar  nu  vreau  să  înşir  lucruri  mari  şi  grele  de  înţeles. 
Voi  spune  mai  întâi  câteva  nume  de  ale  acelora,  cari  în¬ 
cepând  din  adânca  vechime  —  din  cele  dintâi  veacuri  cre¬ 
ştine  —  au  plătit,  cu  preţul  vieţii  lor,  dragostea  către  Hri- 
stos,  pe  pământul  Ţării-Româneşti  şi  în  vecinătatea  lui. 

Remarcăm  întâi  pe  episcopul  Sf.  Quirin,  care  a  su¬ 
ferit  mucenicie  la  310,  pe  vremea  împăratului  roman  Lî- 

1  V.  Pâryan:  Ist.  Creştinismului  Daco-roman,  Bucureşti  1911,  pag.  74,7 9, 197. 

ciniu,  înecat  fiind  în  râul  Sava/  deci  într’un  ţinut  unde 
găsim  Români  —  şi  prin  veacul  XVII  şi  mai  târziu. 

Cinci  ani  mai  târziu,  la  315  după  Hristos,  sfinţii  mu¬ 
cenici  Ermil  diaconul  şi  prietenul  său  Stratonic,  pe  cari  îi 
cinsteşte  Biserica  noastră  prăznuindu-i  la  13  Ianuarie,  plă¬ 
tesc  şi  ei,  cu  viaţa,  dragostea  lor  pentru  Hristos.  Sinaxarut 
Bisericii  noastre  ne  spune  despre  sfârşitul  lor  următoarele: 
„...şi  era  sfântul  Ermil  după  rânduiala  Bisericii  diacon, 
carele  stând  înaintea  împăratului  (Licinie)  şi  mărturisind  nu¬ 
mele  lui  Hristos,  întâi  l-au  bătut  cu  nişte  toiege  de  aramă 
peste  fălci,  apoi  şi  bătut  şi  chinuit  cu  multe  rane,  îndemna 
pe  Stratonic,  prietenul  său,  să  se  îmbărbăteze  şi  să  nu  se 
spăimânteze . . .  Deci  întrebându-1  împăratul,  mărturisi,  că 
este  creştin,  şi  s’a  aruncat  împreună  cu  Ermil  în  apa 
Istrului,  adecă  In  Dunăre,  unde  amândoi  şi-au  primit  feri¬ 
citul  sfârşit*.2 

La  câţiva  ani  mai  târziu,  pe  vremea  regelui  gotic  Ata- 
naric,  care  stăpânea  pământul  României  de  azi,  —  între 
370 — 2,  se  porneşte  o  prigonire  împotriva  creştinilor  de  pe 
pământul  nostru.  Cărţile  noastre  bisericeşti  şi  învăţaţii  de 
azi  sunt  de  o  părere,  că  în  acea  vreme  de  prigonire  au 
suferit  moarte  pentru  Hristos,  pe  pământul  nostru,  mai  mulţi 
creştini.  Unul  e  sf.  mucenic  Sava  Stratilaiul  din  Goţia,  pe 
care-1  prăznuim  la  24  Aprilie,3  şi  Sf.  Nichita,  prăznuit  la 
15  Septemvrie  ca  mare- mucenic,4  deci  pe  o  treaptă  cu  sf. 
Gheorghe. 

Sinaxarul  Bisericii  noastre  ne  spune  despre  sf.  mucenic 
Nichita  următoarele:  „Acesta  a  fost  pre  vremea  împăratului 
marelui  Constantin,  născut  şi  crescut  în  ţara  barbarilor  celor 
numiţi  Goţi  (adecă  în  Dacia  lui  Traian)...  care  ţară  pre 
acele  vremuri  o  stăpâniau  Goţii...  deci  fiindcă  acest  sfânt 
nu  a  voit  a  urma  păgânătatea  barbarilor,  ci  precum  era  de 
neam  luminat  şi  bogat,  aşa  era  şi  creştin  bun.  Deci  fiind 
prins  de  Atanarich  stăpânitorul  Goţilor  pentru  credinţa  lui 
Hristos,  foarte  muncit  a  fost;  mai  pre  urmă  prin  foc  s’a 

1  Ghen.  Enăceanu:  Creştinismul  in  Dacia,  Bucureşti  1875,  pag.  27. 

2  A  se  vedea  şi  N.  Nllles:  Kalendarfum  manuale  utriusque  Ecclesiae  Ori- 
entalls  et  Occldentalis,  Oenlponfe  1879.  Tom.  I,  pag.  67. 

*  N.  Nllles,  o.  c.,  pag.  145. 

*  O.  c„  277. 

săvârşit".  Cei  învăţaţi  ne  spun  despre  acest  sfânt,  că  a 
suferit  moartea  de  foc  pe  pământul  României  noastre:  în 
Moldova  de  azi,  sau  la  hotarele  Valahiei  şi  ale  Basarabiei, 
cari  provinje  stăteau  atunci  sub  Atanaric. 1 

Despre  un  alt  SJ.  Şaua,  pe  care-1  prăznueşte  Biserica 
ortodoxă  la  15  April  ca  pe  un  mucenic  de  sub  Atanaric, 
se  ştie,  că  s’a  sfârşit,  dimpreună  cu  mai  mulţi  soţi  de  cre¬ 
dinţă,  în  Valahia 2  adecă  în  Muntenia  de  odinioară.  învăţaţii 
au  dovedit,  prin  cercetările  lor  mai  deaproape,  că  acest 
sfânt  mucenic  Sava  a  fost  înnecat  în  râul  Buzău.  * 

Iată,  Fraţi  creştini,  cum  au  fost  sfinţite,  nu  numai  vetrele 
noastre,  ci  şi  apele  noastre  —  între  ele  Dunărea  şi  Buzăul 
nostru  —  de  către  sfinţii  noştri  înaintaşi,  prin  urmele  lor 
şi  prin  muceniceştile  lor  suferinţe! 

Nu  se  cuvine  oare,  ca  azi  când  prăznuim  biruinţa 
Dreptei  Credinţe,  să  ne  aducem  aminte  cu  evlavie  de  aceşti 
şi  alţi  vechi  înaintaşi,  pentru  a  le  imita  pilda,  prin  ţinerea 
morţişe  la  sfânta  noastră  Credinţă? 

* 

De  atunci  şi  până  azi,  înaintaşii  noştri  după  trup  şi 
după  credinţă,  au  fost  călcaţi  în  picioare  de  barbarii  năvă¬ 
litori:  mai  întâi  de  Huni  şi  Gepizi,  apoi  de  Avari  şi  Slavi 
şi  Ia  urmă  de  Maghiari.  Şi  oricât  de  mult  s’ar  strădui  în¬ 
văţaţii  străini  să  tăgăduiască  continuitatea  elementului  ro¬ 
mânesc  în  Dacia  Traiană,  şi  de  altă  parte,  oricât  de  mult 
încearcă  unii  învăţaţi  români  —  prea  critici  şi  prea  rigu¬ 
roşi  în  concluziile  lor  —  să  tăgăduiască  existenţa  unei  or¬ 
ganizaţii  bisericeşti  Ia  Românii  din  stânga  Dunării,  —  ade¬ 
vărul  rămâne:  că  Creştinismul  răsăritean ,  confirmat  prin 
martiriu  pe  pământul  Daciei  Traiane,  a  fost  o  realitate 
istorică,  care  şi-a  trăit  viaţa,  paralel  în  timp  şi  în  loc, 
cu  continuitatea  elementului  Daco-roman  din  stânga  Du¬ 
nării.  Iată,  de  ce  trebue  să  judecăm  acest  trecut,  nu  numai 
prin  umbra  lipsei  de  mărturii  istorice,  cari  au  putut  peri 
—  dupăcum  au  şi  pierit  pentru  istorie  şi  istoriografi,  — 
ci  şi  prin  luminişul  realităţilor  duhovniceşti,  cari  trâesc, 
nu  prin  arhive,  ci  în  sufletul  colectiv,  păstrător  şi  trans- 

1  O.  c.  277.  2  O.  c.  145. 

3  V.  Pârran:  o.  c.  156—7. 

miţâfor  peste  veacuri  al  bunurilor  morale,  între  cari  în 
locul  prim  era  şi  este  a  se  pune  credinţa  religioasă. 

• 

In  cadrele  unei  conferenţe  de  ocazie  nu  se  poate  des¬ 
făşura  deplin  acest  proces  psihologic  şi  istoric  al  păstrării 
de  tradiţii  religioase. 

De  aceea,  ne  vom  mulţumi  ca,  de  data  aceasta,  să 
prindem  firul  manifestaţiilor  noastre  sufleteşti  din  vremi 
mai  apropiate  de  noi,  din  vremea  domniei  Calvinilor  şi  a 
Catolicilor  în  Ardealul  românesc. 

Din  vremea  Calvinilor,  ne  mulţumim  să  aducem  două 
lucruri,  dela  sfârşitul  stăpânirii  calvineşti  depe  la  sfârşitul 
veacului  XVII. 

Mitropolitul  Sava  II  Brancovici  era  pe  acea  vreme 
mitropolitul  legiuit  al  Bisericii  ortodoxe  din  Ardeal  şi  păr¬ 
ţile  ungurene.  Dar  intrigile  calvineşti  şi  lăcomia  unor  frun¬ 
taşi  politici  calvini  făcură  ca  mitropolitul  să  fie  dat  în  ju¬ 
decată  şi  alungat  din  scaunul  său.  Cronicarul  ungur  Cserei 
Mihâly,  care  pe  vremea  aceea  vieţuia  în  curtea  principelui 
ardelean  Mihai  Apaffy,  iată  cum  înfăţişează  martiriul  mi¬ 
tropolitului  Sava  II,  în  limbajul  cronicarului  Gh.  Şincai: 
...„Drept  aceea  au  prins  pe  vlădicul  şi  i-au  prădat  toate 
averile;  nici  îndestulindu-se  cu  atâta,  au  cerut  trei  mii  de 
taleri  dela  dânsul,  care  neavând  de  unde  să-i  plătească, 
au  trimis  pe  fratele  său  (Gheorghe  Brancovici)  în  Valachia, 
să  capete  banii  aceea  cu  cerşitul,  carele  nu  s’au  mai  în- 
turnat.  Drept  aceea  pre  bietul  nevinovatul  vlădic  l-au  scos 
dela  închisoare  şi  numai  în  cămeaşă  şi  izmene  atâta  l-au 
corbăcit,  până  ce  s’au  rupt  şi  căzut  şi  cămeaşa  şi  carnea 
de  pe  dânsul,  pentru  care  nemaiputându-şi  ţinea  lipsa  cea 
firească  a  trupului  au  trebuit  mişelul  să  moară,  şi  averile 
Iui  le-au  împărţit  între  sine  Szekely  Lâszlo  şi  Nalâczi  Istvân. 
Ne  mai  auzită  păgânească  tirăniel  —  exclamă,  indignat 
cronicarul  ungur  Cserei  Mihâly;  —  nici  ar  fi  lăsat  Şerban 
Domnul  cel  vestit  al  Valahiei  neizbândită  tirănia  aceasta... 
dar  nu  îndelung  au  trăit  după  aceea  Şerban  Vodă  II".1 

Intr’adevăr  aceste  suferinţe  nemeritate  ale  mitropoli¬ 
tului  Sava  Brancovici  îl  pun,  cu  drept  cuvânt,  alături  de 

1  Gheorghe  Şincai:  Cronica  Românilor  (la  anul  1680),  Bucureşti  1886, 
pag.  205 — 6. 

sfântul  Sava,  care,  prin  moartea  sa  martirică  a  sfinţit  apele 
Buzăului  Munteniei,  ai  cărei  voievozi  îşi  întindeau  spre 
Ardealul  robit,  braţele  ocrotitoare! 

Ce  vom  zice,  aşadar,  despre  suferinţele  poporului  cre¬ 
ştin  ortodox  din  epoca  stăpânirei  calvine,  dacă  mitropolitul 
putea  fi  tratat  în  chip  aşa  de  tiran?! 

• 

Dar,  mult  mai  triste  au  fost  stările  creiate  pentru  Ro¬ 
mânii  ardeleni  în  epoca  următoare  a  Catolicismului,  care 
ne-a  desfiinţat  scaunul  de  mitropolit,  pentru  a  putea  da  nă¬ 
vală  mai  uşor  şi  mai  cu  rezultat,  asupra  preoţilor  şi  a  po¬ 
porului. 

Epoca  aceasta,  şi  mai  ales  veacul  XVIII  şi  până  aproape 
de  jumătatea  veacului  trecut,  a  fost  cea  mai  crâncenă  urgie 
ce  a  trecut  peste  capul  nostru. 

Din  nenumăratele  dovezi  istorice  din  această  epocă, 
vom  spicui  câteva,  cu  specială  considerare  la  suterinţele 
martirice  şi  la  svârcolirile  poporului  credincios  şi  ale  preo¬ 
ţilor  lui  cari  nu  s’au  dat  în  brazdă  sufletească  cu  catolicii. 

Deja  în  vara  anului  1727,  o  adunare  de  popor  ortodox 
din  Bihor  se  întrunise  la  Oradea-mare,  pentru  a-şi  cere 
episcop  propriu  şi  pentru  a  protesta  împotriva  silniciei  de 
a  fi  smulşi  de  sub  ascultarea  episcopului  ortodox  dela  Arad 
şi  trecuţi,  ca  „uniţi"  sub  episcopul  romano-catolic  din  Oradea. 
Ei  se  văierau  în  jalbă  Cătră  comitat,  zicând: 

„Cu  aplecăciune,  pe  Dumnezeu  vă  rugăm,  Măriile 
Voastre,  să  vă  înduraţi  a  ceti  mica  noastră  rugare...  pre 
noi  sub  pedeapsă  de  500  fl.  ne  opresc,  să  nu  mergem  Ia 
episcopul  nostru . . .  numai  noi  sărmanii  Români  din  comi¬ 
tatul  Bihorului  suntem  fără  păstor  sufletesc.  Drept  aceea, 
ştiind  că  odată  trebue  să  murim  şi  văzând  că  nu  trebue  să 
ne  îngrijim  numai  de  lumea  aceasta,  ci  şi  de  cealaltă .... 
drept  aceea  am  căzut  înaintea  Majestăţii  Sale  şi  l-am  rugat, 
să  ne  deie  şi  nouă  episcop  de  legea  noastră ;  căci  cu  ceeace 
datorăm,  dijma,  corfele  pentru  armata  Majestăţii  Sale,  toate 
le  dăm  după  puterile  noastre;  pre  Domnii  de  pământ  îi 
slujim,  şi  vedem  că  în  lumea  aceasta  toate  trebue  să  le 
dăm ;  numai  sufletul  nostru  nu  voim  sâ-l  dăm ;  drept  aceea . . . 
împotriva  acestei  oprelişti  protestăm  odată,  de  două  ori  şi 

de  trei  ori,  înaintea  lui  Dumnezeu  şi  a  Majestâfii  Sale 
împăratului . .  -  cumcă  noi  dela  legea  noastră  şi  dela  Domnul 
Episcop  al  nostru  (dela  Arad)  nu  ne  lăsăm  până  trăim  în 
lumea  aceasta ;  suntem  hotărâţi  mai  bine  a  muri,  decât  să 
trăim  şi  pe  mai  departe  în  starea  de  până  acumu  ...  1 

Aşa  protestau,  la  1727,  împotriva  nelegiuirilor  Catoli* 
cismului,  reprezentanţii  clerului  şi  poporului  ortodox  din 
întreg  cuprinsul  Bihorului. 

Nu  mai  puţin  triste  erau  stările  din  Ardealul  propriu 
zis,  unde*şi  făcuse  apariţia  pe  o  scurtă  vreme,  după  anul 
1744,  călugărul  Visarion,  care  a  tulburat  adânc  socotelile 
unaţiei. 

In  curând  după  apariţia  călugărului  Visarion  în  Ardeal, 
guvernul  ardelean  vesteşte,  la  6  April  1745,  porunca  dată 
pentru  tot  Ardealul  în  numele  împărătesei  Maria  Terezia: 
cum  adecă  să  se  împărtăşească  preoţii  uniţi  de  toată 
ocrotirea  puterii  publice-politice  şi  de  privilegii,  iar  preoţii 
ortodocşi  să  fie  prigoniţi  şi  supuşi  tuturor  sarcinilor  şi  arun¬ 
caţi  în  închisoare  ca  tulburători  ai  liniştei  publice.2  Când 
poporului  nostru  din  Ardeal  i  s’au  publicat  dorinţele  de  unire 
ale  împărătesei  prin  sate  şi  prin  bisericile  lor,  —  poporul 
a  răspuns  diregătorilor  publici:  că,  dacă  împărăteasa  po¬ 
runceşte  să  se  dea  preoţilor  uniţi  bisericile,  ei  n’au  ce  face ; 
vor  purta  bucuros  sarcinile  puse  de  regim,  dar  nu  vor  să 
ştie  de  preoţii  uniţi;  nu  vor  cerceta  bisericile,  ci  în  treburi 
de  mântuirea  sufletului  vor  să  atârne  numai  de  Dumnezeu. 
Iar  unii  dintre  năpăstuiţii  creştini  s’au  răsculat  împotriva 
preoţilor  uniţi  chiar  atunci,  în  faţa  diregătorilor.3 

Scenele,  ce  s’au  petrecut  în  vremea  acestei  răscoliri 
sufleteşti  a  Ardealului,  sunt  cele  mai  emoţionante  şi  ne 
amintesc  de  tăria  în  credinţă  a  mucenicilor  şi  mărturisito- 
rilor  credinţei  din  vremile  de  persecuţie  păgâne.  Să  spicuim 
câteva  scene: 

In  o  comună  din  ţinutul  Sibiului,  mersese  un  funcţionar 
dela  Sibiu,  ca  să  publice  pomenita  poruncă  împărătească. 
Românii  îl  ascultară,  răzimaţi  pe  beţele  lor  lungi.  Dupăce 
se  isprăvi  cu  cetitul,  unul  din  cei  mai  bătrâni  zise: 

1  N.  Flru :  Biserica  or!,  română  din  Bihor  in  luptă  cu  unirea  (1700 — 1750). 
Caransebeş  1913,  pag.  19 — 21. 

2  P.  Bod:  Brevls  Valachorum  hisloria  (manuscris,  ia  an  1745),  pag.  363—6. 

3  P.  Bod,  o,  c.  pag.  363 — 6. 

„Acest  cojoc,  care-1  am  pe  mine,  e  acum  al  meu.  Dar 
dacă  ar  vrea  să  mi-1  ia  crăiasa,  i*i  dau.  Cu  aceste  slabe 
mâni  şi  picioare  şi  cu  trupul  meu  am  lucrat  zi  şi  noapte,, 
ca  să  plătesc  porţia.  Ele  sunt  ale  crăiesei,  şi  de  ar  vrea 
să  mi  le  ia,  nu  am  ce  face.  Dar  nu  am  decât  un  suflet, 
pe  care-l  păstrez  pentru  Dumnezeu  din  ceriu,  şi  nici  o 
putere  omenească  nu-l  poate  îndoi"  f 

Alt  caz,  din  Sâmbăta  de  jos,  unde  lumea  nu  voia  să  ştie 
de  octroiarea  preoţilor  uniţi.  Primarul  satului  s’a  împotrivit 
cu  aceste  energice  cuvinte:  „In  treburile  religiei  nu  ne 
porunceşte  nimeni,  nici  crăiasa  şi  nici  altcineva" f 

Contele  ungur  Miko  Imre,  dela  care  ştim  acest  lucru, 
ne  dă  şi  ştirea  următoare:  In  judeţul  Hunedoara  s’a  ţinut, 
în  anul  1745  (?),  o  adunare  judeţeană  —  în  comuna  Baci. 
Când  nobilimea  şi  funcţionărimea  se  sfătuiau  acolo,  o  mul' 
ţime  mare  de  Români  năpăstuiţi  s’au  înfăţişat,  pentru  a  cere 
dreptate.  Nelăsându-i  să  intre  în  sfatul  lor,  bieţii  oameni 
li-au  strigat  pe  ferestri :  Domnilor,  nu  faceţi  siluire  împotriva 
noastră.  Au  ameninţat  şi  cu  aceea,  că  vor  ieşi  din  ţară. 
Atunci  au  îngăduit  unuia  din  ţărani  să  intre  în  sfatul  adu¬ 
nării  judeţene.  Ajuns  înlăuntru,  dânsul  a  ameninţat  cu  pă¬ 
răsirea  în  massă  a  ţării,  ceeace  ar  fi  fost  o  grea  lovitură 
pentru  nobili,  lipsindu-se  de  braţele  muncitoare  româneşti. 
Grăitorul  Românilor,  lăpădându-şi  „ţundra"  înaintea  Domnilor, 
li-a  zis:  Aceasta  o  las,  pentrucă  am  câştigat-o  aici  pe  pă¬ 
mântul  împărătesei;  cămaşa  de  asemeni.  Iar  când  i  s’a 
spus,  că  nu  li  se  ya  îngădui  să  iasă  din  ţară,  le-a  răspuns : 
sunteţi  slobozi  a  porunci  peste  trup,  dar  sufletului  n’are 
să-i  poruncească  nici  împărăteasa;  acela  e  numai  al  lui 
Dumnezeu .3 

Vă  puteţi  închipui  ce  a  urmat,  pentru  ţărani,  după  ase¬ 
menea  atitudini  —  când  şi  preoţii  erau  maltrataţi,  ca  de 
ex.  cei  dela  Sălişte.  Aceştia  au  fost  furaţi,  în  vreme  de 
noapte,  duşi  la  închisoare  în  Sibiu,  au  fost  bătuţi  cu  ver¬ 
gele  şi  sloboziţi  acasă.* 

1  S.  Dragomir:  Ist.  desrobirli  religioase  a  Românilor  din  Ardeal,  Sibiu  1920 
pag.  161. 

2  Contele  Miko  Imre,  Despre  originea  şi  biserica  Românilor  (manuscris 
maghiar),  pag.  181 — 2. 

3  Mikd  I.:  o.  c.  158—  9. 

*  O.  c.  pag.  159-60. 

Intre  asemenea  împrejurări,  pentru  religia  ortodoxă  din 
Ardeal,  ţăranul  Nicolae  Oprea  dela  Sălişte  apucă  drumul 
Vienei,  cu  preotul  Măcinic  din  Sibiel.  Oprea  îşi  face  legă¬ 
turi  şi  obţine  ocrotirea  reprezentantului  din  Viena  al  Rusiei 
pravoslavnice  şi  intrare  la  împărăteasa  —  în  anii  1748—9 
—  până  când  fu  înfundat,  cu  preotul  Măcinic,  în  temniţa 
din  Kufstein,  unde  muriră  ca  eroi,1  ba  mai  mult:  ca  mar¬ 
tiri  ai  Ortodoxiei  româneşti. 

Dar  şi  în  ţinutul  Hâlmagiului,  care  politiceşte  se  ţinea 
de  Ardeal,  iar  bisericeşte  de  episcopia  Aradului,  încă  ni-a 
fost  maltratată  Biserica  şi  credincioşii,  pela  jumătatea  vea¬ 
cului  XVIII 2  de  vlădica  unit  Aron  dela  Blaj.  Aci  vreau  numai 
o  singură  vorbă  s’adaog  despre  Perva  (Peurva)  Ştefan,  care, 
în  aceea  vreme  (la  4755),  a  fost  legat  în  lanţuri  şi  închis 
pentru  credinţa  ortodoxă,  în  temniţa  dela  Deva.  In  faţa 
ispititorilor  şi  siluitorilor  săi,  cari  îl  acuzau  că  el  ar  fi  fost 
unit  şi  s’a  lăpădat  apoi  de  unire,  li-a  răspuns  răspicat :  „Ba, 
Domnule,  m’a  apărat  Dumnezeu  de  unială".3  Cuvinte  re¬ 
produse  româneşte  de  P.  Bod. 

Aci  putem  adăoga  ceva  şi  despre  stările  din  ţinutul 
Aradului.  Pela  jumătatea  aceluiaş  veac  XVIII,  —  în  acest 
ţinut,  —  unde  exista  o  viaţă  românească  şi  bisericească 
destul  de  frumoasă,  căci  doar  episcopul  Aradului,  Sinesie 
Jivanovici,  întreţinea  legături  cu  episcopul  român  dela  Buzău* 
şi  îşi  scria  pela  1762  circulările  în  româneşte5  şi  dădea 
singhelii  româneşti  —  Ortodoxia  românească  îşi  avea 
şi  mizeriile  sale,  dar  înregistra  şi  cuceriri  în  paguba  cato¬ 
licilor  chiar.  Cu  un  alt  prilej,  ca  cel  de  azi,  vorbiam,  despre 
temniţele  Aradului,  în  parte  şi  din  provinţă,  în  cari  erau 
închişi  unii  catolici,  cari  treceau  la  noi.  Intre  ei  aminteam 
atunci,  mai  aproape,  despre  germanul  dela  Sfânta  Ana, 
Antoniu  Habata,  zis  mai  apoi  Antonie  Neamţu,  care  a  robit 
în  temniţa  dela  Arad  şi  la  Şiria  mai  mult  de  doi  ani,  mare 

1  S.  Dragomlr  (o.  c.  pag.  191—7)  are  un  capitol  special  despre  dânşii. 

t  S.  Dragomir  (o.  c.  pag.  224 — 259)  are  trei  capitole  luminoase  despre  su¬ 
ferinţele  şi  tăria  credincioşilor  din  acel  jtnut. 

3  P.  Bod,  o.  c.  429. 

1  N.  Iorga:  Ist.  bis.  Rom.  II  136  şi  152. 

“  Mârki  S. ;  Arad  vârmegye  tortenefe  II  416. 

parte  numai  cu  pâne  şi  cu  apă,  fără  să  se  lase  abătut  dela 
Ortodoxie  prin  această  aspră  cateheză  catolică  a  vremii.  El 
suferea  maltratarea  catolică  în  anii  1747 — 1750,  vasăzică 
tocmai  în  aceea  vreme,  în  care  martirul  Nicolae  Oprea  dela 
Sălişte  umbla  pela  Viena  şi  înfundase  temniţa  dela  Kufstein. 
El,  Antonie  Neamfu,  scăpat  mai  apoi  din  temniţă,  răspundea 
bărbăteşte :  „Eu  nu  ooiu  mai  fi  niciodată  papistaş,  ci  rămân 
până  îa  moarte  în  legea  (credinţa)  românească,  deoarece 
în  aceasta  am  înbătrânit“ . 

Pentruca  să  Vă  faceţi  D-Voastră  o  ideie  şi  mai  deaproape 
despre  condiţiile  de  aspră  prigonire  ce  au  suferit-o  înain¬ 
taşii  noştri  pentru  credinţa  lor  ortodoxă,  am  să  Vă  citez 
cazul  preotului  Maniu  Dobrotă  dela  1754,  din  Poiana-Sibiului, 
caz  ce  nu  era  singuratic  pe  atunci.  Popa  Maniu  fugise  din 
sat,  de  răul  cătanelor  împărăteşti,  la  munte,  cu  alţi  preoţi 
cari  nu  voiau  să  primească  „unirea".  In  Decemvrie  1754, 
s’a  întors  la  familia  sa.  Cătanele  au  prins  de  veste  şi  i-au 
împresorat  casa.  Totuşi,  preotul  a  scăpat  dinaintea  lor,  dar 
neîmbrăcat;  şi  a  fost  în  urmă  prins  şi  dat  popilor  uniţi, 
cari  l-au  dus,  pe  jos,  înaintea  episcopului  Petru  Pavel 
Aron  dela  Blaj.  Bietului  preot  i-au  îngheţat  picioarele  şi  la 
urma  i-au  căzut.  Unul  din  ele  a  fost  trimis,  ca  dovadă  de 
prigonire,  mitropolitului  din  Carloveţ,  care  l-a  trimis  şi  el, 
1a  Curtea  imperială  din  Viena,  cerând  suprimarea  barba¬ 
riilor  de  catolicizare.1 

Să  ne  mai  oprim  Ia  două  scrisori  contimporane,  ră¬ 
sărite  din  mediul  acestor  persecuţiuni  —  scrisori,  în  cari 
se  reoglindeşte  sufletul  masselor  populare  tulburate  de  pri¬ 
gonitori. 

Cea  dintâi  scrisoare,  din  anul  1757,  de  o  admirabilă 
frumuseţă  morală  şi  de  un  superb  tragic,  este  o  jalbă  a 
Românilor  ardeleni,  din  4  Mai  1757,  cătră  mitropolitul  sâr¬ 
besc  din  Carloviţ.2  Iată  câteva  fragmente  din  ea:  „...ne 
rugăm  şi  plângem  cu  lacrimi  din  inimă,  noi  Românii  din 
ţara  Ardealului,  cari  ne  ţinem  de  legea  grecească  şi  slugim 
împăratului  cu  toată  credinţa,  cum  am  slujit  şi  la  alţi  împă- 

1  N.  Mânegutiu:  Reunirea  Românilor,  Sfblu,  1893,  pag.  23 — 4,  —  Dr.  S.  Dra- 
gomir:  Istoria  Desrobirii  religioase  a  Românilor  din  Ardeal,  voi.  I  pag.  148 — 9 
(documentul  Nr.  91). 

2  Dr.  S.  Dragomir,  o,  c.,  pag.  162—3  (documentul  Nr.  106). 

raţi...  că  noi  nepretenii  înălţatei  împărăţii  n’am  fost,  ci  tot 
cu  credinţă  am  slujit ;  dar  atâta  pedeapsă,  ce  ni  s’a  venit  nouă 
pentru  legea  noastră  cea  grecească,  nice  mai  demult,  când 
au  fost  jidovii  şi  împăraţii  cei  răi,  Maximilian  şi  Deocletian, 
încă  nu  a  fost  mai  multă  răutate  pentru  lege,  cât  fac  aceştia 
la  vremile  de  acum  cu  noi.  Că  a  oenit  aceea  vreme,  care 
ne-am  dus  Ia  mormânturile  morţilor  şi  am  zis:  ieşiţi  morţi 
din  gropi,  sâ  intram  noi  de  vii,  că  nu  mai  putem  răbda 
pedepsele  ce  ne  vin  dela  popii  cei  uni  ti  şi  dela  domnii  tării ; 
că  nu  ştim  ce  să  mai  facem;  că  nime  de  noi  nu-1  doare, 
nice  pe  domnii  cei  săseşti,  nice  pe  domnii  cei  nemfăşti, 
nice  pe  cei  ungureşti.  Că  toate  temniţele  au  umplut  de  noi, 
pentru  legea  noastră  cea  grecească ;  că  atâta  ne-au  prădat, 
cât  nu  ştim  cu  ce  o  să  plătim  porţia  împăratului,  de  prada 
lor.  Ci  ne  rugăm  şi  iară  ne  rugăm  de  înălţata  şi  prealu¬ 
minata  crăiasa  noastră  şi  sfetnicii  Măriei  Sale,  şi  de  toţi 
episcopii  şi  arhiereii,  care  se  află  sub  stăpânirea  înălţatei 
crăiesei  noastre,  să  facă  milă  înălţata  crăiasă,  sâ  ni  se  deie 
arhiereu  dela  Carloviţ,  pe  legea  grecească,  şi  să  oprească 
pe  popii  cei  uniţi  a  ne  mai  prăda  şi  a  ne  mai  lega.  Că 
mai  pe  scurt,  că  ce  s'a  făcut  în  Martie  25  de  zile  (=  în 
ziua  Bunei-Vestîri  1),  că  judeţul  (judele)  mare  din  Săbiş, 
Verder,  a  mânat  cu  porunca  lui . . .  pe  unul  din  domni  anume 
Slodăr  Martin  în  Deal,  şi  au  legat  doi  oameni,  pentruca  să 
ia  cheia  bisericii  cu  sila;  şi  a  luat  cu  sila  şi  pe  preoteasa 
popiî ;  au  legat-o,  dacă  nu  au  putut  prinde  pe  popa.  Şi  iară, 
în  scaunul  Sebeşului,  la  Loman,  au  luat  biserica  —  popii 
cei  uniji  împreună  cu  domnii,  şi  au  încuiat-o,  de  stă  pustie. 
—  După  aceea  au  mers  la  Răchita,  şi  iară  au  încuiat 
biserica...". 

Aşa  continuă  jalba,  arătând  şi  alte  cazuri  de  acet  fel, 
de  răpiri  de  biserici  şi  de  propovăduirea  unaţiei.  Aceasta 
este  numai  una  din  nenumăratele  jalbe  ale  Românilor  orto¬ 
docşi  ardeleni,  cari  apelau  la  sârbi  să-i  mântue  din  ghia- 
rele  de  vampir  ale  popilor  uniţi  şi  de  prigonirile  lor,  cari 
tin,  la  fel,  lanţul  silniciilor  peste  întreg  veacul  XVIII  şi  până 
mai  târziu. 

încă  un  caz. 

In  1760,  comitatul  Hunedoarei,  îşi  ţinea  adunarea  sau 
congregaţia  sa.  Se  înţelege,  cei  adunaţi  erau  nemeşii  şi 

slujbaşii.  Ţăranii  noşiri,  năpăstuiţi  şi  ei  în  cele  sufleteşti,, 
nepoftiţi  s’au  înfăţişat  şi  acum,  mai  mulţi  de  600  inşi,  la;, 
congregaţie,  reclamând  printr’o  admirabilă  cerere,  a  Ii  se 
da  liberul  exerciţiu  al  religiei  lor.  Iată  ce  cereau  acei  ne* 
norociţi  în  cererea  pe  care  ni-a  păstrat-o  predicatorul  calvin 
Petru  Bod,  în  istoria  ce  a  scris-o  despre  trecutul  Românilor : 

„Cinstiţi  şi  de  Dumnezeu  aleşi  şi  nouă  de  către  înaltul 
guberniu  crăiesc  puşi  Domni  ai  vestitului  comitat  al  Hune¬ 
doarei"  —  ziceau  ei  —  „Iată  noi  ţăranii  din  principat  vă 
aducem  la  cunoştinţă  Măriilor  Voastre,  mai  ales  celor  din 
comitatele  Hunedoarei  şi  Albei,  apoi  al  Zărandului ...  ca 
noi  aşa  cerem  cu  toţii,  mari  şi  mici.  Dacă  vreţi  să  luaţi 
dela  noi  ceva  în  dări  şi  pentru  alte  trebuinţe  ale  principa¬ 
tului,  suntem  gata  Ia  toate,  dar  religia  nu  ni-o  vom  părăsi 
niciodată,  până  vom  trăi.  Căci  toate  neamurile  îşi  au  religia 
lor  şi  au  pace  în  legea  lor.  Moise  prorocul  încă  a  dat  lege 
Jidovilor,  şi  şi  aceştia  şi-o  ţin  în  pace;  numai  noi  suntem 
prigoniţi  într’una  pentru  legea  noastră.  De  ce  nu  ne  daţi 
pace  ?  Bisericile,  pe  cari  le-am  făcut  săracii  de  noi  cu  chel¬ 
tuielile  şi  cu  manile  noastre,  de  ce  să  le  dăm  uniţilor?  Dar, 
vorbă  scurtă,  cinstiţi  Domni,  când  va  veni  Episcopul  şi  stă¬ 
pânul  religiei  noastre  şi  al  bisericilor,  şi  va  face  judecată 
şi  se  va  afla,  că  bisericile  au  să  fie  date  uniţilor,  le  vom 
da;  dar  până  atunci  nu.  Că  mare  păcat  este,  ca  în  acest 
post  —  era  postul  Paştilor  din  1760  —  bisericile  să  rămână 
închise.  Nu  se  cuvine  şi  nici  Dumnezeu  nu  o  vrea  aceasta, 
şi  nu  o  îngăduie  nici  Românii.  Căci  prea  mult  ne-am  jălbit, 
cu  toată  supunerea,  şi  n’am  primit  nici  un  răspuns,  ca  şi 
când  niciodată  nu  ne-am  fi  jălbit.  Noi  nu  suntem  dobitoace , 
cum  cred  Strălucirile  (Uustrităţile)  Voastre,  ci  avem  bise¬ 
rici.  Bisericile  însă  nu  pentru  aceea  sunt  date,  ca  să  ră¬ 
mână  goale ;  nici  pentruca  noi  să  ne  facem  închinarea  prin 
grajduri,  ci  să  mergem  la  biserică  şi  acolo  să  ne  rugăm, 
ca  să  nu  rămână  goale.  Căci  postul  fără  de  rugăciune  este 
lucru  mort.  De  aceea  protestăm  înaintea  Strălucirilor  Voastre 
şi  aşteptăm  să  nu  ne  mai  tulburaţi,  până  nu  va  veni  epis¬ 
copul  nostru..."1 

Şi  ce  credeţi,  că  a  fost  răspunsul  la  un  martiriu,  atât 
de  îndelungat  şi  de  cumplit,  şi  la  necontenitele  jalbe?  Răs- 

1  P.  Bod,  o.  c.  479—482. 

punsul  a  fost,  că  împărăteasa  Maria  Terezia  trimite,  în  anul 
următor,  la  1761,  pe  generalul  său  Adolf  Buccov  în  Ardeal, 
să*i  „pacifice"  pe  Români  cu  tunurile,  prin  cari  s’a  des¬ 
fiinţat  ultima  redută  a  Ortodoxiei  ardelene,  mănăstirile  dinspre 
Principatele  Române.  Putem  şi  noi  să  spunem  despre  îm¬ 
părăteasa,  cum  a  spus  d.  C.  Disescu,  la  discuţiile  asupra 
legii  cultelor:  „S’o  ierte  Dumnezeu,  că  a  dracului  femeie 
a  fost!" 

Cât  de  mult  se  deosebia,  cum  vedeţi,  soartea  Ortodo¬ 
xiei  ardelene  fată  de  soartea  Ortodoxiei  Românilor  din  păr¬ 
ţile  ungurene,  din  aceeaşi  vreme,  când  ungurenii  erau  sub 
regimul  ierarhiei  sârbeşti  —  aceasta  vi-am  spus-o  Ia  alt 
prilej  tot  dela  acest  loc,  la  centenarul  eparhiei  Aradului. 

• 

Vă  veţi  întreba,  de  sigur,  ce  rost  au  expunerile  de  acest 
lei,  ale  unui  trecut  dureros,  de  care  din  fericire,  am  scăpai  ? 

Să  vă  răspund :  N-am  scăpat  încă  cu  desăvârşire  1 
Maltratarea  confesională  ce  am  înfătişat-o  până  la  anul  1761, 
când  Ardealul  a  primit  o  umbră  de  episcop,  s’a  continuat  până 
peste  o  mare  parte  din  veacul  al  XlX-lea,  şi  aş  putea  să 
Vi-1  înfăţişez,  cu  un  alt  prilej.  —  Dar,  maltratajul  confesional 
în  spiritul  cuceririlor  catolice,  a  îmbrăcat,  în  veacul  al  XIX, 
şi  un  caracter  politic  ostil  la  adresa  Românilor,  ostilitate 
ce  a  mai  rămas  în  Catolicism  până  şi  astăzi.  Aceste  lu¬ 
cruri  încă  ar  trebui  cunoscute  de  noi,  deoarece,  în  zilele 
noastre,  în  „România-Mare",  acest  Catolicism  a  devenit  o 
forjă  formidabilă  —  atât  religioasă,  cât  şi  politică  —  mult 
mai  puternică  şi  mai  subversivă  decât  Vă  puteji  închipui 
D-Voastră  cei  mai  mulţi. 

Dar,  rămânând  noi  Ia  teza  noastră  despre  martiriul 
religios  al  înaintaşilor  noştri,  să  vedem  acum:  ce  învăţă¬ 
minte  ne  poate  oferi  acest  martiriu,  nouă,  generaţiei  de  astăzi  ? 

Pentru  a  mă  înţelege  mai  bine.  Vă  rog  să  Vă  fixaţi 
următorul  lucru: 

Noi  am  proslăvit  şi  vom  mai  proslăvi,  cu  drept  cuvânt, 
pe  înaintaşii  noştri  mari  în  martiriul  lor  religios-ortodox, 
ori  în  străduinţa  lor  politică  românească.  Dar  par’că  prea 
:ne  oprim  la  atât! 

Ce-au  făcut  însă  —  aljii? 

Biserica  grecească  a  ridicat  între  Sfinţi  o  seamă  de 
martiri,  mulţi  la  număr,  dintre  ceice  în  vremea  stăpâniet 
Turcilor  şi-au  răscumpărat  credinţa  ortodoxă  cu  preţul  vieţii. 

In  chipul  acesta  Biserica  grecească  are,  pe  lângă  Sfinţii 
săi  vechi,  încă  şi  Sfinţi  martiri  noi  din  neamul  grecesc,. 
Sfinţi  naţionali.  Ea  face,  în  anumite  zile  pomenirea  lor  indi¬ 
viduală,  dar  şi  o  pomenire  colectivă,  a  martirilor  noi,  necu¬ 
noscuţi  cu  numele.  Iată,  de  ce  înţeleg  eu  acum  par’că  mai 
bine  decât  până  aci.  De  ce  zorile  eliberării  politice-naţio- 
nale  a  statului  grecesc  au  răsărit  cu  un  veac  mai  încurând, 
decât  steaua  refacerii  unităţii  noastre  politice-naţionale  î 

Da  —  pentrucă  cultul  Sfinţilor  naţionali  produce  şi  o 
stare  de  spirit  mai  plină  de  însufleţire  şi  mai  activă,  deoarece- 
în  cadrele  cultului  Sfinţilor  naţionali  se  pune  în  lucrare  o 
dublă  energie:  religioasă  şi  naţională! 

Şi*atunci  întreb  eu :  Până  când  să  neglijem  noi  martirii 
noştri  din  trecut  şi  nu-i  ridicăm  la  întreagă  importanţa  lor„ 
de  factor  etic-spiritual  şi  naţional? 

Mitropolitului  Sava  Brancovici  al  Ardealului,  martirizat 
de  Calvini,  de  ce  nu  i  sar  îngădui  loc  între  Sfinţii  Ortodo¬ 
xiei,  alături  de  croitorul  grec  Ioan  din  Janina,  ars  de  viu 
de  Turci  la  1525,  şi  alături  de  corăbierul  grec  Nicolae  din 
Zakynthos,  ucis  la  fel  în  1635,  ori  alături  de  grădinarul 
sărac,  Mihail  din  Atena,  decapitat  la  1700? 

Ţăranul  Oprea  Miclăuş  din  Săliştea-Sibiului  şi  cu  popa 
Măcinic  din  Sibiel,  cari  s’au  stins  în  temniţa  din  Kufstein 
pe  urma  poruncii  catolicei  împărătese  Maria  Terezia,  — 
sau  popa  Maniu  Dobrofă  din  Poiana-Sibiului,  care  a  îngheţai 
pe  drumul  Blajului,  unde-1  târau  popii  uniţi,  —  de  ce  nu 
ar  putea  şi  ei  să  steie,  în  sinaxarele  nostre,  în  slujbele 
noastre,  alături  de  Sfinţii  greceşti  mai  noi  —  alături  de 
ieromonahii  Atanasie  din  Sparta  Of  1635)  şi  Romanos 
(f  1695),  cari  au  fost  decapitaţi;  sau  alături  de  comer¬ 
ciantul  Nicolae  din  Karpenision  (+  1672),  decapitat  şi  el 
ca  şi  ceilalţi  numiţi?! 

Sau,  o  altă  pildă  şi  mai  strălucită  din  trecutul  româ¬ 
nesc  :  Marele  ctitor  al  Ortodoxiei,  Voevodul  Constantin  Brân- 
coveanu  cu  fiii  săi  ucişi  în  Constantinopol  pentrucă  nu  au 
voit  să-şi  părăsească  credinţa  ortodoxă,,  de  ce  nu  ar  fit 

vrednici,  oare,  să  ocupe  şi  ei  o  pagină  de  sinaxar  şi  un 
şir  în  calendar  şi  în  sufletele  noastre,  alături  de  atâţia  alţi 
Sfinţi  de  neam  străin? 

Evocând  pe  martirii  ortodoxiei  de  pe  pământul  ro¬ 
mânesc,  am  pus  în  vederea  D-Voastre  o  înaltă  problemă 
de  pedagogie  religioasă  şi  naţională  în  aceeaş  oreme. 
O  lăture  a  ei,  canonizarea  sau  ridicarea  între  sfinţi,  e  chestia 
sfântului  Sinod  al  Bisericii  ortodoxe  române,  care  poate  face 
şi  el  aceeace  a  făcut  Biserica  ortodoxă  grecească.  Dar  cea¬ 
laltă  lăture  a  problemei  este  avizată,  pentru  realizare,  la 
conştiinţa  fiecărui  bun  Român  şi  bun  ortodox:  de  a  spori 
şi  nu  de  a  risipi  moştenirea  sufletească  a  înaintaşilor 
noştri. 

Pentru  a  fi  mai  bine  înţeles,  trimit  cugetul  fiecăruia  din 
ascultătorii  mei  la  două  lucruri. 

întâi :  Poporul  şi  Statul  român  nici  când  nu  a  avut  mai 
mare  nevoie,  ca  tocmai  azi,  de  un  idealism  creştin  şi  ortodox, 
pentru  refacerea  vieţii  morale  şi  publice,  a  singuraticilor  şi 
a  societăţii  româneşti. 

Şi-al  doilea:  Pentru  a  înţelege  rostul  pedagogic  al  Sfin¬ 
ţilor  naţionali  şi  sub  reportul  public-politic,  gândiţi-Vă,  Vă 
rog,  la  efectul  religios-morel  şi  politic-naţional,  pe  care  l-a 
realizat  Cehoslovacia  acum  de  curând,  prăznuind  un  mi¬ 
leniu,  în  cinstea  sfântului  lor  naţional  Venceslas. 

Da,  Fraţilor  1  Să  n’o  uităm:  pedagogia  cultului  Sfinţilor , 
şi  mai  ales  a  celor  naţionali,  nu  şi-a  pierdut,  ci  deacum 
înainte  trebue  să-şi  împlinească  rostul:  de  a  restaura  mo¬ 
raliceşte  sufletele  singuratice,  societatea  şi  viaţa  publică. 

In  această  privinţă,  avem  mult  de  învăţat  din  martiriul 
religios  al  înaintaşilor  noştri. 

Ei  nu  au  suferit  martiriul  pentru  Ortodoxie,  nici  pentrucă 
ar  fi  fost  nebuni  sub  raportul  religios,  nici  pentrucă  ar  fi 
fost  proşti  în  cele  politice  ale  neamului  lor. 

Ei  au  trăit  în  Ortodoxie  şi  au  suferit  pentru  apărarea 
ei,  pentrucă  numai  în  ea  şi-au  aflat  împăcarea  sufletelor  şi 
îngrădirea  de  orice  fel  în  faţa  străinilor,  şi  pentrucă  numai 
prin  prisma  ei  au  văzut,  înaintea  ochilor  lor,  un  viitor  frumos 
pentru  urmaşii  lor. 

Ei,  deci,  s’au  identificat  până  Ia  martiriu  cu  credinţa 
ortodoxă  dintr’o  înaltă  înţelegere  etică  a  bunurilor  religioase- 

morale  şi  a  vieţii  lor  pământeşti,  care  nu  mai  avea  pentru 
ei  nici  un  rost,  din  clipa  în  care  s’ar  fi  rupt  legătura  su¬ 
fletească,  a  credinţei,  intre  ei  şi  înaintaşii  lor. 

De  fapt  curbele  sufleteşti  în  viaţa  poporului  nostru 
s  au  ivit  d’abia  mai  târziu,  sub  prigonirea  Calvinismului 
ardelean  şi  unguresc,  pe  care  sufletul  românesc  şi  ortodox 
al  poporului  nostru  l-a  refuzat.  A  doua  mare  curbă  s’a  ivit 
sub  puternica  ofensivă  a  Catolicismului,  care  a  reuşit  să 
ne  desbine,  şi  pe  care  avem  conştiinţa  dreptului  şi  a  dato¬ 
riei  de  a-I  refuza  şi  noi  şi  de  a  restabili  astfel  unitatea  su¬ 
fletească  a  poporului  român. 

O  nouă  curbă  sufletească,  ce-şi  caută  fixarea  printre 
noi,  sunt  sectele  sau  ereticii,  cari  înseamnă  o  revenire  de 
asalt  din  partea  Protetantismului. 

In  asemenea  împrejurări  —  fie  vorba  de  mântuirea 
sufletelor  noastre  ca  şi  creştini,  ori  de  asigurarea  trăiniciei 
Neamului  şi  a  Statului  român  —  datoriile  noastre  de  con¬ 
ştiinţă  sunt  două :  una,  de*a  refuza  şi  zădărnici  pe  oricine, 
care  ni-ar  veni  cu  propoveduirea  altor  credinţe  decât  cea 
ortodoxă ;  şi  a  doua,  de  a  ne  pune,  cu  toţii,  toate  puterile 
sufleteşti  în  slujba  reîntregării  Ortodoxiei  in  toate  drepturile 
sale,  duhovniceşti  şi  naţionale,  asupra  vieţii  poporului  român. 

Pentrucâ  Ortodoxia  noastră,  în  vecii  vecilor,  nu  se  va 
învechi,  nici  îşi  va  pierde  puterea  divină  şi  farmecul  na¬ 
ţional,  pentru  a  o  arunca  —  noi  sau  urmaşii  noştri  —  în 
hala  de  vechituri  ale  istoriei. 

Pentrucâ  Ortodoxia  singură  ne  dă  direcţia  rectilină  a 
vieţii  istorice  ce  am  trăit-o,  şi  a  celei  pe  care  avem  să 
ni-o  făurim  în  viitor,  fără  să  ne  închinăm  la  idoli  străini. . . 

închei  cu  ceeace  am  început  predica  mea  dela  sfânta 
Biserică :  «Aveţi  credinţă’n  Dumnezeu*  şi  în  sfânta  noastră 
Biserică  ortodoxă! 


Prol.  Dr.  GH.  CIUHANDU 


DIMITRIE  CANTEMIR 

de  IOAN  D.  SANDU 

Osămintele  marelui  domn  al  Moldovei  se  reîntorc  să 
se  odihnească  pentru  totdeauna  în  soiul  natal  pe  care  neîn¬ 
trecutul  scriitor  l-a  iubit  şi  dorit  aşa  de  mult  în  anii  lui  de 
pribegie  în  Rusia.  E  cea  mai  scumpă  ofrandă  ce  ne  vine 
din  ţara  roşie  de  peste  Nistru  după  reluarea  legăturilor 
întrerupte  în  urma  răsboiului  mondial.  Gestul  e  plin  de 
semnificaţie.  Sunt  oameni  cari  întrupează  prin  lupta  şi 
jertfa  lor  o  idee.  Cantemir  urmărind  desvoltarea  impe¬ 
riului  otoman,  studiind  cauzele  cari  au  contribuit  la  mă¬ 
rirea  şi  decăderea  lui  şi  cunoscând  viaţa  decadentă  din  capi¬ 
tala  Turcilor,  a  ajuns  la  convingerea  că  marea  împărăţie,  care 
insufla  altădată  spaimă  Europei  creştine,  e  în  declin  şi  pră¬ 
buşirea  ei  se  apropie  cu  paşi  repezi.  Astfel  a  încolţit  în 
mintea  Iui  gândul  de-a  elibera  Moldova  cu  sprijin  rusesc  de 
sub  jugul  apăsător  al  Turcilor.  Dar  decadenţa  era  mai  mult 
aparentă.  Domnul  Moldovei  a  căzut  jertfă  acestui  gând  şi  a 
fost  nevoit  să-şi  părăsească  ţara  după  înfrângerea  ţarului 
Petru  cel  Mare  Ia  Stănileşti  (1711)  şi  să  încheie  aşa  de  repede 
o  domnie  care  se  arăta  atât  de  promiţătoare. 

Dimitrie  Cantemir  e  una  dintre  cele  mai  curate  glorii 
ale  neamului  nostru.  Voltaire  spune  despre  învăţatul  domn 
al  Moldovei  că  „unia  talentele  Grecilor  antici  cu  ştiinţa 
literilor  şi  armelor".  Sunt  rari  oamenii  cari  gândesc  în  acţiune 
şi  acţionează  în  gândire.  Gândirea,  în  Ioc  de-a  înăbuşi  acţi¬ 
unea,  o  stimulează  şi-o  aprinde,  iar  acţiunea  dă  aripi  gân¬ 
dirii.  Solii  lui  Şerban  Cantacuzino,  domnul  ţării  Româneşti, 
sosind  la  curtea  domnească  din  Iaşi  spre  a  oferi  mâna  fru¬ 
moasei  domniţe  Casandra,  găsesc  pe  tânărul  fecior  de  domn 
în  mijlocul  cărţilor  cu  spada  la  coapsă.  Ei  rămân  uimiţi  de 
isteţimea  cărturarului  şi  de  vitejia  oşteanului. 

S’a  pregătit  ca  nime  altul  pentru  arta  conducerii.  Ce 
domnie  strălucită  ar  fi  însemnat  analele  Moldovei,  dacă  ar 
fi  avut  răgazul  să-şi  desvălească  talentul  şi  să-şi  închine 
toate  forţele  în  slujba  ţării  sale !  Un  prinţ  al  ştiinţei  domnind 

peste-o  |ară  liberă  cu  înţelepciune  şi  blândele,  realizând 
idealul  din  statul  lui  Plato.  Dar  soarta  a  voit  să-şi  dea  mă¬ 
sura  forţelor  sale  în  domeniul  gândirii.  Scrierile,  nu  domnia 
scurtă  şi  efemeră,  i-au  creat  gloria  cere-a  înfruntat  veacurile. 

S'a  ridicat  uimitor  din  mijlocul  unei  societăţi  cu  vechi 
tradiţii  de  cultură.  Marii  cronicari  ai  neamului,  Miron  Costin, 
Nicolae  Costin  şi  Constantin  Stolnicul  Cantacuzino,  i-au 
pregătit  calea.  Infigând  rădăcini  puternice  in  solul  natal,  ca 
un  copac  uriaş  şi-a  întins  ramurile  în  înălţime.  Şi-a  făcut 
educaţia  la  Constantinopol,  unde  se  încrucişa  cultura  occi¬ 
dentului  cu  înţelepciunea  străveche  a  popoarelor  orientale. 
Şi-a  însuşit  prin  sforţări  uriaşe  toată  cultura  vremii  şi-a 
devenit  unicul  savant  stăpân  pe  cele  trei  civilizaţii  pe  care 
le-a  produs  omenirea :  antică,  occidentală  şi  orientală. 

Activitatea  lui  vastă  şi  bogată  îmbrăţişează  mai  multe 
domenii.  A  scris  cărţi  de  filosofie,  de  geografie  şi  a  cul¬ 
minat  mai  ales  în  istoriografie.  Descriptio  Moldaviae,  geo¬ 
grafia  Moldovei,  scrisă  în  limba  latină  la  îndemnul  Acade¬ 
miei  din  Berlin,  al  cărei  membru  a  fost  ales  în  1714,  cu¬ 
prinde  o  comoară  nepreţuită  de  cunoştinţe  despre  trecutul 
şi  starea  Moldovei  dela  începutul  secolului  al  XVIII-Iea.  In 
vreme  ce  în  ţările  din  apus  se  scriau  numai  capitole  răs- 
leţe  de  geografie,  principele  moldovean  a  dat  cea  dintâi 
lucrare  geografică  în  sens  modern,  cuprinzând  într’o  mă¬ 
iastră  sinteză  ţara  Moldovei  şi  viaţa  locuitorilor  în  toate, 
manifestările  ei. 

Scrierile  filosofice  şi  geografice  sunt  o  pregătire  pentru 
opera  istorică,  spre  care-1  mâna  tradiţia  ţării  şi  înclinaţiile 
sufletului.  Speculaţiile  filosofice  i-au  dat  o  înaltă  concepţie 
despre  rostul  vieţii  deschizând  perspective  şi  orizonturi  largi 
pentru  istoric. 

Urmând  firul  tradiţiei  principele  moldovean  şi-a  pus  în 
gând  să  cuprinză  într’o  largă  privire  de  ansamblu  întreagă 
istoria  poporului  român,  fără  considerare  la  graniţele  po¬ 
litice.  Astfel  s’a  înfiripat  în  anii  Iui  de  exil  din  Rusia  Hro¬ 
nicul  vechimei  a  Romano-Moldo- Vlahilor,  monument  ne¬ 
pieritor,  ridicat  spre  gloria  poporului  român,  prin  lărgime 
şi  înălţimea  ideilor,  prin  mândria  şi  demnitatea  ce  respiră 
din  paginile  lui.  Cronicarii  Miron  Costin  şi  Constantin  Stol¬ 
nicul  Cantacuzino  au  povestit  originile  noastre  romane  şi 

s’au  mărginit  să  urmărească  evenimentele  dintr’un  singur 
principat.  Cantemir  îmbrăţişează  în  expunerea  sa  pe  toţi 
Românii,  pe  cei  din  nordul  Dunării  ca  şi  pe  cei  din  Pe¬ 
ninsula  Balcanică.  El  susţine  cu  mândrie  puritatea  originii 
noastre  romane,  care  e  reluată  mai  târziu  de  istoricul  Petru 
Maior.  Românii  nu  s’au  născut  din  oameni  de  strânsură,  ci 
din  „cetăţeni  romani,  din  ostaşi  veterani  şi  din  mari 
familii". 


Cantemir  e  cel  dintâi  istoric  care  afirmă  cu  tărie  con¬ 
tinuitatea  Românilor  în  Dacia.  Romanitatea  şi  continuitatea 
Românilor  în  Dacia  formează  cele  două  coloane  pe  cari 
se  razimă  istoria  noastră.  Cantemir  încheie  epoca  cronicarilor 
şi  deschide  în  modul  cel  mai  strălucit  seria  istoricilor. 


Faima  de  cel  mai  mare  savant  al  vremii  sale  i-a  creat-o 
Istoria  măririi  şi  decăderii  imperiului  otoman  (Historia 
incrementorum  atque  decrementorum  Aulae  Othomanicae), 
în  care  îmbrăţişează  întreagă  desvoltarea  puterii  otomane 
dela  origini  până  la  lupta  dela  Stănileşti,  studiind  cauzele 
care  au  contribuit  Ia  mărirea  şi  decăderea  ei.  Cantemir  era 
pregătit  ca  nimeni  altul  spre  a  scrie  această  istorie.  Cu¬ 
noştea  izvoarele  turceşti,  viata  şi  obiceiurile  Turcilor,  trăise 
în  intimitatea  marilor  personagii  politice  cere  au  condus 
destinele  imperiului,  era  familiarizat  cu  izvoarele  arabe,  per¬ 
sane  şi  bizantine  şi  avea  perspectivele  largi  spre  a  cuprinde 
desvoltarea  unui  vast  imperiu. 

Această  operă  fără  păreche  formează  epocă  în  des¬ 
voltarea  istoriografiei.  Cantemir  e  cel  dintâi  istoric  care 
aplică  principiile  filosofiei  istorice  la  desvoltarea  unui  mare 
imperiu,  pe  care-I  priveşte  ca  un  organism  viu  ce  se  naşte, 
creşte  şi  ajunge  Ia  apogeu,  apoi  decade  şi  se  stinge. 
Această  concepţie  a  fost  aplicată  mai  târziu  de  Montes- 
quieu,  care  e  considerat  ca  întemeietor  al  istoriei  moderne, 
în  opera  sa  „Considăralion  sur  Ies  causes  de  1  agiandeur 
et  de  la  decadence  des  Romains"  (1734). 

Avut-a  oare  cunoştinţă  istoricul  francez  despre  lucrarea 
principelui  moldovean?  Cantemir  a  terminat  Istoria  impe¬ 
riului  otoman  Ia  1713,  traducerea  engleză  a  Iui  Tindal  apare 
la  Londra  în  1734,  anul  apariţiei  cărţii  Iui  Montesquieu,  iar 
traducerea  franceză  la  Paris  în  anul  1743.  Probabil  învăţatul 
francez  a  fost  informat  despre  scrierile  lui  Dimitrie  Cantemir 

-de  Feriole,  ambasadorul  lui  Ludovic  XlV-Iea  la  Constan- 
linopol,  care  a  dat  informaţii  lui  Voltaire  despre  captivitatea 
lui  Carol  XII  şi  care-a  fost  protectorul  Cantemireştilor  în 
capitala  imperiului,  când  aceştia  erau  urmăriţi  de  intrigile 
lui  Constantin  Brâcoveanu. 

Dimitrie  Cantemir  a  trăit  partea  cea  mai  mare  a  vieţii 
în  mediu  străin  şi  a  scris  cele  mai  multe  din  operile  sale 
în  limbi  străine,  cu  toate  acestea  şi-a  păstrat  neschimbată 
firea  sa  de  moldovean.  Cultura  străină  poate  influenţa  des- 
voltarea  unui  scriitor,  poate  da  motive  noi  de  inspiraţie, 
dar  nu  poate  schimba  fondul  şi  esenţa  simţirii  şi  gândirii 
unui  profund  creator.  Cantemir  aparţine  în  întregime 
rasei  sale,  sufletul  său  s’a  plămădit  în  atmosfera  şi  tradi¬ 
ţiile  Moldovei.  Sorbind  energiile  din  seva  pământului  şi-a 
luat  falnicul  zbor.  In  opera  lui  se  răsfrânge  ca  într’o  apă 
adâncă  puterea  creatoare  a  unui  popor  tânăr  cu  bogate 
energii  populare. 

Sub  vasta  lui  erudiţie,  în  perioadele  adesea  grele  şi 
încâlcite,  se  ascunde  firea  vioae  şi  duioasă  a  Moldovea¬ 
nului.  E  aceeaşi  povestire  sprintenă  şi  sfătoasă,  care  far¬ 
mecă  prin  duioşie  şi  umor  la  spiritualul  Neculce  şi  neîn¬ 
trecutul  Creangă. 

Rămăşiţele  lui  pământeşti  s’au  adus  din  ţară  străină 
şi  s’au  înmormântat  cu  mare  cinste  Ia  Iaşi,  vechiu  scaun 
de  domnie.  Ce  vremuri  schimbatei 

A  lăsat  o  Moldovă  mică,  subjugată  şi  împilată  de 
Turci  şi  acum  se  odihneşte  sub  cerul  patriei  întregite,  aşa 
cum  a  îmbrăţişat-o  peste  veacuri  mintea  Iui  pătrunzătoare. 

Fie  ca  amintirea  marelui  domn  şi  scriitor  să  însemne 
o  eră  de  pace  şi  înfrăţire  între  cele  două  naţiuni  ortodoxe, 
cari  au  avut  în  trecut  atâtea  interese  şi  aspiraţii  comune  I 

IOAN  D.  SANDU 


(5  5) 


DESLEGAREA  DE  PĂCATE 

de  Prof.  Dr.  I.  PETREUŢA 

Considerând  efectele  pe  cari  ie  produce  taina  pocăinţii 
putem  zice  despre  ea  că  este  al  doilea  botez.  Ea  este  mij¬ 
locul  prin  care  creştinul  îşi  linişteşte  conştiinţa  încărcată 
de  păcate  şi  prin  spălarea  acestora  el  devine  curat  şi  ca¬ 
pabil  de  a  se  apropia  cu  mai  multă  uşurinţă  şi  siguranţă  de 
idealul  său. 

Ca  orice  taină  —  şi  taina  pocăinţa  constă  (în  ce  priveşte 
latura  ei  externă)  din  două  părţi  esenţiale :  materia  şi  forma. 

Prima  parte  esenţială  a  ei  constă  în  sincera  recunoaştere  şi 
mărturisire  a  păcatelor  săvârşite  de  către  acela  ce  doreşte 
să  se  facă  părtaş  de  efectele  ei.  Aceasta  rezultă  din  cuvin¬ 
tele  Mântuitorului  prin  cari  spune  apostolilor  Săi:  „Ori  câte 
veţi  lega  pe  pământ,  vor  fi  legate  şi  în  cer,  şi  ori  câte  veţi 
desiega  pe  pământ  vor  fi  deslegate  şi  în  cer"  (Mt.  18,  18) 
precum  şi  din  cuvintele:  „Luaţi  Duh  sfânt;  cărora  veţi 
ierta  păcatele  le  vor  fi  iertate;  cărora  le  veţi  ţinea  vor  fi 
ţinute"  (Io.  20,  22 — 23).  Domnul  Hristos  dă  deci  aposto¬ 
lilor  Săi  puterea  de  a  judeca  starea  sufletească  a  oamenilor 
şi  a  o  uşura,  prin  iertarea  păcatelor  lor,  acolo  unde  este 
cazul. 

Dar  starea  internă,  sufletească  a  cuiva  nu  poate  fi 
cunoscută  de  o  altă  persoană  decât  numai  în  cazul  când 
această  stare  e  arătată  de  persoana  care  o  posedă,  fie 
prin  graiu,  fie  printr’o  oarecare  atitudine  externă  concludentă. 
Dacă  este  aşa,  atunci  sf.  apostoli  şi  succesorii  lor,  ca  să 
poată  duce  la  îndeplinire  cuvintele  Domnului,  ca  să  poată 
„ierta"  sau  „ţinea”  păcatele  oamenilor,  aveau  şi  au  nevoe  să 
cunoască  aceste  păcate.  Se  cere  deci  ca  penitenţii  să-şi 
mărturisească,  prin  graiu  viu,  toate  păcatele  pe  rând,  „căci 
duhovnicul  nu  poate  să  deslege  când  nu  ştie  ce  trebue  să 
deslege”  (M.  O.  I.  113). 

Mărturisirea  este  de  altfel  şi  o  necesitate  psihologică 
pentru  adevăraţii  creştini.  Natura  omului  este  în  aşa  chip 
întocmită,  încât  ea  simte  necesitatea  de  a  exprima  şi  în 

bifară  ceeace  simte  în  lăuntrul  său,  mai  ales  când  starea  sa 
internă  sufletească  este  puternică.  De  aceea,  acolo  unde 
este  adevărată  căinţă  pentru  păcatele  săvârşite,  este  şi  do¬ 
rinţa  de  mărturisire  a  lor.  Lipsa  acestei  dorinţe  vădeşte 
lipsa  căinţii  adevărate.  (Diobuniotis). 

Celce  simte  căinţă  pentru  fărădelegile  sale  de  regulă 
îşi  cercetează  conştiinţa,  îşi  reaminteşte  păcatele  săvârşite 
şi  o  face  aceasta  cu  scopul  de  a  se  căi  şi  a  le  putea  măr¬ 
turisi  preotului  spre  uşurarea  şi  liniştirea  conştiinţii  sale. 
Face  deci  o  anumită  pregătire  în  vederea  mărturisirii. 

Unii  fac  o  pregătire  mai  îngrijită,  iar  alţii  —  fie  din 
neştiinţă,  fie  din  alte  motive  independente  de  voinţa  lor  —  una 
mai  sumară.  Insă  şi  într'un  caz  şi  în  altul  există  pregătire. 

Preoţii  cari  administrează  taina  pocăinţii  ştiu  din  expe¬ 
rienţă  că  pregătirea  marei  majorităţi  a  penitenţilor  se  reduce  * 
la  reamintirea  şi  mărturisirea  faptelor  externe  prin  cari 
aceştia  au  călcat  legea  divină.  Penitenţii  înşiră,  dupăcum 
îi  serveşte  memoria,  devierile  externe  dela  legea  morală. 
Pe  acestea  ei  le  regretă  şi  îşi  propun  îndreptarea  vieţii  în 
viitor,  prin  ferirea  de  a  Ie  mai  repeta  sau  a  face  alte 
feluri  de  păcate. 

Alţi  penitenţi  însă,  cari  au  o  putere  sufletească  mai 
mare  şi  mai  pătrunzătoare,  îşi  cercetează  trecutul  în  toate 
ascunzişurile  Iui,  dându-şi  silinţa  de  a-1  cunoaşte  până  în 
cele  mai  mici  amănunte.  Şi  cu  cât  vor  pătrunde  mai  adânc 
în  acest  trecut,  cu  atât  vor  constata  că  şi  mulţimea  păca¬ 
telor  lor  e  mai  mare ;  vor  observa  că  în  nenumărate  rân¬ 
duri  şi  în  diferite  moduri  au  deviat  dela  prescriptele  religioase- 
morale.  Ei  vor  observa  că  abaterile  lor  nu  sunt  numai 
de  natură  externă,  materială,  ci  o  mare  parte,  cea  mai 
mare  parte  chiar,  sunt  de  natură  internă-spirituală.  Exami¬ 
narea  atentă  a  conştiinţei  îi  va  duce  la  constatarea  că 
izvorul  păcatelor  zace  în  laturea  spirituală  a  omului.  Proto- 
părinţii  neamului  omenesc  nu  au  săvârşit  primul  păcat 
dintr’o  plăcere  materială  de  a  gusta  din  rodul  pomului  oprit, 
ci  din  mândrie ,  din  dorinţa  după  mărire,  din  dorinţa  de  a 
se  ridica  Ia  ranguri  pe  cari  ei  nu  le  meritau.  Mândria, 
această  neghină  a  sufletului,  a  fost  şi  este  şi  astăzi,  unul 
din  cele  mai  abundente  izvoare  ale  păcatului.  Deci  cine 
vrea  să  se  scape  de  păcate  şi  să  ducă  o  viaţă  în  direcţia 

desăvârşirii,  acela  trebue  mai  întâiu  să  plivească  buruienile 
sufletului  său,  trebue  să  sece  izvorul  păcatelor  prin  căldura 
credinţii  şi  a  smereniei. 

Penitenţii  cari  prin  examinarea  minuţioasă  a  conştiinţii 
constată  situaţia  lor  morală,  vor  fi  copleşiţi  de  smerenie  şi 
vor  fi  împinşi  de  o  forţă  uriaşă  către  o  viaţă  după  voia 
lui  Dumnezeu. 

In  urma  acestei  constatări  ei  se  apropie  de  scaunul 
mărturisirii  spre  a-şi  deschide  sufletul,  cu  toate  metehnele 
Iui,  în  faţa  duhovnicului  şi  a  obţine  curăţirea  lui  şi  liniştirea 
conştiinţii,  prin  iertarea  păcatelor. 

Prin  urmare,  atât  cei  cu  o  pregătire  sumară,  cât  şi  acei 
cu  una  mai  temeinică,  căindu-se  de  trecutul  păcătos  se 
apropie  de  spovedanie  cu  umilinţă  şi  cu  intenţia  de  a-şi 
mărturisi  toate  păcatele  săvârşite,  cu  fapta,  cu  vorba  sau 
cu  gândul.  Aceasta  o  cere  conştiinţa  lor  şi  o  cere  şi  natura 
tainei  pocăinţii. 

Ce  se  întâmplă  însă?  Ori  câtă  bunăvoinţă  şi  bună 
intenţie  ar  avea  penitentul,  este  imposibil  ca  el  să-şi  aducă 
aminte  absolut  de  toate  păcatele  pe  cari  le-a  săvârşit.  Ii  este 
posibil  a  Ie  mărturisi  absolut  pe  toate  (cum  ar  fi  de 
exemplu  o  mică  mânie  trecătoare,  o  mică  lăcomie,  lipsa 
unei  desăvârşite  atenţii  Ia  vre-o  rugăciune,  etc.).  întrebările 
duhovnicului  mai  pot  evoca  în  memoria  penitentului  unele 
păcate,  dar  nici  prin  aceste  întrebări  nu  se  vor  putea  des¬ 
coperi  totdeauna  absolut  toate  păcatele.  Deci  mai  rămân 
unele  nemărturisite. 

Şi  cu  toate  acestea,  preotul,  săvârşitorul  tainei,  judecând 
starea  sufletească  a  penitentului,  după  cele  mărturisite,  trece 
la  a  doua  parte  esenţială  a  tainei,  şi  în  baza  puterii  pe  care 
o  are  dela  Mântuitorul,  iartă  şi  desleagă  pe  penitent  de 
păcatele  lui,  rostind  următoarele  cuvinte:  „Domnul  Dum¬ 
nezeul  nostru  Isus  Hristos,  cu  darul  şi  îndurările  iubirii  sale 
de  oameni,  să  te  ierte  pe  tine,  fiule  (cutare)  şi  să-ţi  lase 
toate  păcatele.  Şi  eu,  nevrednicul  preot  şi  duhovnic  cu 
puterea  ce-mi  este  dată,  te  iert  şi  te  desleg  de  toate  păca¬ 
tele  tale,  în  numele  Tatălui  şi  al  Fiului  şi  al  Sfântului  Duh. 
Amin“. 

Din  formula  deslegării  vedem  că  preotul  după  ce  roagă 
pe  Dumnezeu  să  ierte  toate  păcatele  penitentului,  pronunţă 

şi  din  partea  sa,  asupra  acestuia  cuvintele:  „te  iert  şi  ie 
desleg  de  toate  păcatele".  In  urma  acesior  cuvinte  peni¬ 
tentul  dobândeşte  de  fapt  iertarea  tuturor  păcatelor  sale. 

Ceeace  pare  mai  puţin  clar  în  cele  de  mai  sus  este  în¬ 
ţelesul  cuvântului:  toate.  Cuvântul:  toate  se  referă  el  oare 
numai  la  toate  păcatele  mărturisite,  sau  se  referă  la  toate 
cele  săvârşite  înainte  de  spovedanie,  indiferent  dacă  au  fost, 
sau  nu,  mărturisite? 

In  aparenţă  acel  cuvânt  pare  a  se  raporta  numai  la 
păcatele  mărturisite ,  deoarece  preotul  numai  pe  aceste  le 
cunoaşte  în  taina  pocăinţii  şi  ca  atare  el  poate  da  sau  refuza 
deslegarea  numai  pentru  ceeace  cunoaşte.  Dar  pătrunzând 
în  spiritul  cuvintelor  prin  cari  se  face  deslegarea,  nu  vom 
putea  accepta  acest  sens,  din  următoarele  motive  : 

Celce  se  apropie  de  spovedanie,  se  apropie  —  după 
cum  am  spus  —  cu  părere  de  rău  pentru  abaterile  dela 
legile  morale,  cu  umilinţă  şi  cu  intenţia  de  a-şi  mărturisi 
toate  păcatele  pe  cari  le-a  comis.  Chiar  şi  în  cazul  când 
nu  ar  face  o  mărturisire  amănunţită  a  fiecărui  păcat,  ex¬ 
punând  cele  mai  mici  detalii  pe  cari  le-a  făcut  săvârşind 
păcatul  —  lucru  care  de  altfel  nici  nu  e  necesar  —  totuşi 
el  are  intenţia  de  a-şi  mărturisi  absolut  toate  păcatele.  Pu¬ 
terile  omeneşti  însă,  în  cazul  de  faţă  cele  sufleteşti  (me¬ 
moria),  nu  sunt  de  aşa  natură  încât  omul  să-şi  poată  rea¬ 
liza  pe  deplin  bunele  intenţii  pe  cari  le  are.  Ele  nu-1  servesc 
spre  a-i  pune  înainte  întreg  trecutul  lui  pentru  a  vedea  în 
el  ca  într’o  carte  deschisă.  Deci  e  ceva  natural  ca  omul 
să  nu-şi  poată  mărturisi  absolut  toate  păcatele  săvârşite. 

Păcatele  uşoare  dispar  relativ  repede  din  memorie, 
deşi  Iasă  pe  conştiinţă  o  urmă  indefinită  de  păcătoşenie. 
Păcatele  grele  însă  se  ţin  minte  mai  multă  vreme,  dato¬ 
rita  faptului  că  lasă  o  greutate  mai  mare  pe  suflet,  pe 
conştiinţă,  şi  sunt  legate  de  anumite  evenimente  ce  au  im¬ 
presionat  mai  puternic  pe  om.  Din  aceste  motive  e  expli¬ 
cabilă  uitarea  unor  păcate  uşoare  şi  deci  nemărturisirea  lor 
la  spovedanie,  iar  la  ceice  primesc  faina  pocăinţii  foarte 
rar  e  explicabilă  chiar  şi  uitarea  unora  de  natură  mai  grea. 

Cum  însă  din  enumerarea  acelora  pe  cari  penitentul 
le  are  în  memorie,  precum  şi  din  modul  cum  se  face  această 
enumerare,  duhovnicul  poate  cunoaşte  destul  de  bine  inten- 

ţiunea  pioasă,  starea  psihică  sau  dispoziţiunea  sufletească 
a  respectivului  şi  deci  o  poate  judeca  în  ansamblul  ei,  el 
poate  deslega  pe  penitent,  cu  deplina  cunoştinţă  a  datoriei 
împlinite,  de  toate  păcatele  săvârşite. 

In  acest  înţeles  trebuie  deci  luat  cuvântul  toate.  Acesta 
este  adevăratul  lui  sens  pe  care  îl  are  în  formula  deslegării. 

In  sprijinul  acestui  înţeles  se  poate  aduce  şi  o  consi¬ 
deraţie  de  ordin  practic. 

Celce  se  mărturiseşte  se  ridică  şi  pleacă  dela  spove¬ 
danie  cu  conştiinţa  că  i  s’au  iertat  toate  păcatele  şi  că  el 
a  devenit  curat  şi  capabil  de  a  începe  şi  a  duce  o  viaţă 
curată.  Cum  intenţia  lui  a  fost  ca  să-şi  mărturisească  toate 
păcatele  săvârşite,  conştiinţa  lui  îi  spune  că  toate  acestea 
îi  şi  sunt  iertate.  Dacă  realitatea  ar  fi  alta,  adecă  dacă  din 
cuvintele  deslegării  ar  rezulta  că  se  iartă  numai  păcatele 
mărturisite,  penitentul  nu  ar  fi  după  mărturisire  cu  conşti¬ 
inţa  mult  mai  liniştită  decât  înainte  de  mărturisire,  deoarece 
el  niciodată  nu  ar  putea  fi  sigur  că  şi-a  mărturisit  absolut 
toate  păcatele  şi  că  deci  îi  sunt  şi  iertate  absolut  toate. 

Or  taina  pocăinţii  are,  după  credinţa  Bisericii,  efectul 
unui  al  doilea  botez  (M.  O.  I,  114).  Şi  cum  prin  botez  se 
iartă  toate  păcatele  celuice  se  botează,  aşa  şi  prin  taina 
pocăinţii  se  iartă  toate  păcatele  săvârşite,  după  botez,  de 
celce  se  mărturiseşte. 

Adevărul  acesta  se  reliefează  dealtfel  foarte  clar  şi  în 
cuvintele  de  deslegare  pe  cari  le  întrebuinţează  biserica  or¬ 
todoxă  din  Grecia.  In  această  biserică  există  pentru  taina 
pocăinţii  o  altă  formulă  pentru  deslegarea  păcatelor  decât 
în  celelalte  biserici  ortodoxe.  Formula  de  deslegare  citată 
mai  sus  e  întrebuinţată  de  Slavi  şi  de  Români.  Biserica 
grecească,  deşi  ortodoxă  şi  ea,  foloseşte  o  altă  formulă 
care  rezumă  cu  mai  multe  detalii  instituţiunea  şi  efectele 
tainei  pocăinţii.  Ea  are  următorul  cuprins: 

„Fiul  meu  duhovnicesc,  care  te-ai  mărturisit  nevredniciei 
mele,  eu  umilitul  şi  păcătosul  nu  pot  să  iert  pe  pământ  pă¬ 
catele,  fără  numai  Dumnezeu ;  dar  pentru  cuvântul  acela 
dumnezeesc  care  a  fost  către  Apostoli  după  învierea  Dom¬ 
nului  nostru  Isus  Hristos  zicând  „cărora  le  veţi  ierta  păcatele 
vor  fi  iertate  şi  cărora  le  veţi  ţinea  vor  fi  ţinute"  —  pentru 

acela  şi  noi  îndrăznind  zicem:  „Toate  câte  le-ai  spus  ne¬ 
vredniciei  mele  şi  toate  câte  nu  ai  ajuns  sâ  le  spui,  fie 
din  neştiinţă,  fie  din  uitare  să  ţi  le  ierte  Dumnezeu  în  veacul 
de  acum  şi  în  cel  viitor".  (N.  Popoviciu,  Epicleza.  Pag.  250). 

In  concluzie  vom  spune  deci,  că  creştinul  care  se  apropie 
de  taina  pocăinţii  cu  umilinţă,  cu  inima  curată,  cu  părere 
de  rău  pentru  călcarea  voei  divine  şi  cu  intenţia  de  a-şi 
mărturisi  toate  păcatele  şi  a  se  îndrepta  în  viitor,  dobân¬ 
deşte  în  această  taină  iertarea  tuturor  păcatelor  săvârşite 
de  dânsul. 

Celce  după  spovedanie  îşi  reaminteşte  de  vr'un  păcat 
pe  care  deşi  a  avut  intenţia  să-I  mărturisească,  totuşi  l-a 
uitat,  nu  mai  trebuie  să-l  mărturisească  la  o  altă  spovedanie, 
deoarece  el  a  fost  iertat  prin  spovedania  la  care  a  avut 
intenţia  să-l  mărturisească. 

Dacă  însă  cineva  cu  toate  că  a  primit  deslegare  pentru 
păcatele  mărturisite  în  regulă  şi  cu  toată  demnitatea  totuşi 
le  mai  mărturiseşte  încă  odată  aceluiaş  duhovnic,  sau  altuia 
—  în  credinţa  că  ele  nu  i-au  fost  iertate  —  unul  ca  acela 
comite  păcat,  fie  că  se  îndoieşte  despre  efectul  tainei,  fie 
că  condiţionează  „iertarea  păcatelor  de  religiositatea  şi  ca¬ 
litatea  morală  a  preotului  mărturisitor"  (Diobuniotis,  Ta  Mu- 
avrjpia...  Atena  1913,  p.  27). 

Ce  vom  spune  despre  acel  ce  se  apropie  de  taina 
pocăinţii  cu  intenţia  de  a  retăcea  unul  sau  mai  multe  pă¬ 
cate,  adecă  despre  acel  ce  vine  la  spovedanie  şi  îşi  măr¬ 
turiseşte  unele  păcate,  dar  retace  pe  altele? 

In  primul  rând  despre  unul  care  vine  cu  astfel  de  in¬ 
tenţii  nu  se  poate  spune  că  simte  părere  de  rău,  căinţă 
adevărată,  pentru  păcatele  sale.  Iar  celce  se  apropie  de 
taină  cu  o  asemenea  stare  sufletească,  nesocoteşte  taina  şi 
comite  in  felul  acesta  un  nou  păcat. 

Căinţa  lui  parţială,  dacă  se  poate  numi  aşa,  nu  va 
avea  nici  un  efect  salutar  pentru  mântuirea  Iui. 

De  aceea  pentru  a-şi  curăţi  sufletul  de  păcate,  el  va 
trebui  să  repete  cu  cuviinţă  mărturisirea  lor  la  spovedania 
următoare,  mărturisind  şi  aceea  că  la  cea  anterioară  a  re- 
tăcut  cu  bună  ştiinţă  păcatul  cutare. 

Celce  nu  primeşte  cu  bună  cuviinţă  taina  pocăinţii,  dă 
dovadă  că  dispreţuieşte  darul  Iui  Dumnezeu.  Şi  cum  acest 

dar  nu  lucrează  acolo  unde  întâmpină  dispreţ  şi  opoziţie, 
el  nu  va  produce  efecte  binefăcătoare  în  astfel  de  om. 
Efectul  lui  se  produce  numai  acolo  unde  există  adevărată 
căinţă,  acolo  unde  este  aşteptat  şi  primit  cu  deplină  cuviinţă. 
Deci  numai  în  acest  caz  se  iartă  toate  păcatele  penitentului. 

In  biserica  veche  «tăinuirea  păcatului  se  mustra  cu 
multă  asprime  şi  se  privea  ca  neaplecare  la  căinţă".  (Cot- 
larciuc,  Liturgica.  Pag.  795). 

Dacă  duhovnicul  ştie  cu  siguranţă  că  penitentul  tăinu¬ 
ieşte  unul  sau  mai  multe  păcate,  deci  nu  face  o  mărturisire 
sinceră,  unuia  ca  acesta  trebue  să-i  refuze  deslegarea. 
Deslegarea  trebue  refuzată  tuturor  acelora  „cari  nu  simţesc 
părere  de  rău  pentru  păcatele  lor,  cari  nu  se  mărturisesc 
dupăcum  se  cuvine  înaintea  preotului  şi  cari  nu  voiesc  să 
împlinească  canonul  impus,  cu  un  cuvânt  cei  nedispuşi  sau 
neaplecaţi  la  căinţă...  Deslegarea  celui  nedemn  nu  numai 
că  nu-i  foloseşte  nimica,  pentrucă  ea  este  invalidă,  dar  ea 
îi  şi  strică  foarte  mult".  (Cotlarciuc,  Liturgica.  Pag.  811). 

Dacă  însă  duhovnicul  nu  ştie  că  penitentul  reface  anu¬ 
mite  păcate,  poate  da  deslegarea.  Consecinţa  nesincerităţii 
mărturisiri  va  cădea  asupra  respectivului  penitent. 

Dr.  I.  PETREUŢA 

RUSALII:  1935 1 

de  Prol.  ION  DĂNCILĂ 

.Nimeni  nu  poate  să  zică:  Domn  este  Isus, 
fără  numai  în  Duhul  Sfânt*  Pavel,  I  Cor.  12,  3 , 

Izvorul  din  care  se  alimentează  sufletul  şi  cuvântul 
meu  astăzi  este  optimismul  mărturisit  în  acest  an,  de  ziua 
învierii  Domnului,  de  către  înţeleptul  nostru  Arhipăstor 
Nicolae,  în  ceeace  priveşte  refacerea,  renaşterea,  deci  reîn- 
creştinarea  vieţii  omeneşti  prin  colaborarea  cerului  cu  sufletul 
omenesc,  suflet  care  după  o  tristă  experienţă  de  veacuri 
ca  cerbul  însetat  caută  astăzi  necontenit  apa  cea  vie,  pe 
Hristos. 

Dar  spiritualizarea,  renaşterea  vieţii  noastre  pământeşti 
se  produce  abia  atunci,  când  harul  Duhului  Sfânt  ia  con¬ 
tact  viu  cu  sufletul  omenesc,  pe  care  curăţindu-1  de  noroiul 
păcatelor,  îl  înalţă  spre  Cerul  iertător  şi  ocrotitor. 

Va  fi  prin  urmare  pentru  noi,  de  ziua  pogorârii  Duhului 
Sfânt,  o  prea  plăcută  sarcină,  să  desprindem  din  cununa 
darurilor  revărsate  de  Duhul  Sfânt  în  sufletul  omenesc, 
câteva  perle  şi  la  lumina  razelor  binefăcătoare  ale  lor,, 
fiinţa  noastră  să  se  umple  de  căldură  şi  de  mulţumire, 
iar  viaţa  noastră  să-şi  regăsească  ritmul  său  plin  de  un 
sănătos  avânt  spre  bunurile  duhovniceşti,  cari  singure  ne 
mai  pot  echilibra  viaţa  pământească,  azi  total  materializată 
şi  desechilibrată. 

* 

Dintre  darurile  şi  dintre  comorile  duhovniceşti,  revăr¬ 
sate  cu  o  dărnicie  plină  de  rod  şi  de  binecuvântare,  de 
către  Duhul  Sfânt  în  sufletul  omenesc,  locul  de  cinste  îl 
ocupă  lumina  cerească  coborâtă  în  priceperea  omenească 
pentru  a  pătrunde  adevărul,  că  Isus  din  Nazaret  este  însuşi 
Fiul  lui  Dumnezeul 

Căci  cine  altul,  decât  singur  Duhul  Sfânt  ne-a  deschis 
şi  ne-a  luminat  ochii  credinţei  noastre,  de  a  vedea  în  Fiul 

1  Predică  penlru  Catedrala  din  Sibiu. 

Măriei,  modesia  logodnică  a  fesierului  Iosif,  pe  Mântuitorul 
sufletului  nostru  ? 

Este  doar  o  mare  deosebire  între  ceice  l-au  văzut 
odinioară  pe  Isus  numai  cu  ochii  trupeşti  şi  între  ceice  l-au 
privit  atunci  şi  îl  privesc  astăzi  pe  Hristos  prin  ochii  unui 
suflet  plin  de  lumina  unei  credinţe  alimentată  de  puterea 
darului  Duhului  Sfânt. 

Căci,  ce  vedeau  în  Hristos  aceia  cari  îl  priveau  pe 
Isus  din  Nazaret  numai  cu  ochii  lor  trupeşti?  Aceştia  vedeau 
în  El  un  învăţător  înţelept,  sau  un  profet,  sau  în  cazul  cel 
mai  bun  un  martir  al  propriilor  sale  idei. 

Şi  ce  găsesc  în  Hristos  astăzi  aceia,  cari  caută  să-l 
vadă  şi  să-l  cunoască  numai  cu  ajutorul  raţiunii  lor?  Ei 
vreau  doar  şi  pretind  ca  această  raţiune  să  le  spună  cine 
este  şi  ce  înseamnă  pentru  ei  Hristos  şi  nu  înţeleg  că  ra¬ 
ţiunea  are  o  limită,  care  nu  poate  trece  dincolo  de  hotarul 
peste  care  numai  credinciosul  poate  păşi.  Iar  acestui  cre¬ 
dincios  iarăşi  numai  lumina  Duhului  Sfânt  îi  netezeşte  calea 
sufletului  spre  Hristos  cel  adevărat,  spre  Hristos  Fiul  lui 
Dumnezeu. 

Prin  urmare  fără  colaborarea  Duhului  Sfânt  cu  sufletul 
omenesc,  raţiunea  omenească  va  găsi  şi  va  vedea  numai 
pe  omul  Hristos,  numai  pe  Fiul  Omului,  care  nu  va 
putea  mântui  şi  isbăvi  nici  măcar  un  singur  suflet  omenesc ! 
Raţiunea  omenească  deci  singură  nu  va  putea  descoperi  că 
Isus  e  Domnul  şi  stăpânul  vieţii,  căci  după  cuvântul  lui 
Pavel,  prin  gura  căruia  grăia  lumii  Duhul  Sfânt :  „Nimeni, 
cu  dela  sine  putere  nu  poate  să  zică:  Domn  este  Isus, 
fără  numai  cu  ajutorul  Duhului  Sfânt". 

Singur  Duhul  Sfânt  face  deci  mărturie  alături  de  ade¬ 
vărul  încolţit  în  sufletul  Iui  Iosif  din  Arimateia  şi  al  Miro- 
nosiţelor-femei,  apoi  încolţit  azi  şi  în  sufletul  nostru,  că 
Hristos  este  „Calea,  Adevărul  şi  Viaţa"  şi  că  în  afară  de 
El,  mântuirea  dela  nimeni,  nici  a  găsi,  nici  a  aştepta, 
nu  putem. 

Toţi  cei  cari  propovăduîm  pe  Hristos  cel  adevărat,  avem 
astăzi  ocaziunea  să  facem  o  cucernică  mărturisire :  Noi  nu 
prin  propriile  noastre  puteri,  ci  prin  mila  şi  harul  Duhului 
Sfânt  L-am  cunoscut  pe  Hristos. 

Şi  se  poate  imagina  o  mulţumire  mai  profundă  decât 
conştiinţa,  că  noi  în  mijlocul  opintirilor  vieţii  noastre  pă¬ 
mânteşti  prin  Duhul  Sfânt  vom  găsi  odihnă  şi  alinare  în 
braţele  Tatălui  nostru  celui  ceresc? 

Căci  doar  în  puternicul  Dumnezeu  din  ceruri,  omul' 
lipsit  odinioară  de  lumina  Duhului  Sfânt  vedea  numai  pe 
îngrozitorul  său  stăpân,  gata  să  distrugă,  în  mânia  lui,  în 
orice  moment,  opera  mâinilor  sale:  Lumea  şi  pe  om.  A 
trebuit  ca  să  sufle  undele  calde  ale  Duhului  Sfânt  spre 
sufletul  omenesc,  pentruca  acest  suflet  de  rob  înfricoşat  s& 
vadă  prin  prisma  luminii  Sfântului  Duh  în  Creatorul  său 
din  ceruri,  pe  „Părintele"  său  îndurat  şi  iertător. 

Astfel,  Duh  Sfânt  restabileşte  şi  sfinţeşte  totodată  legă¬ 
tura  noastră  de  fii  cu  Tatăl  nostru  din  ceruri,  liniştind  fur¬ 
tunile  vieţii  noastre  pământeşti. 

Tot  Duhul  Sfânt  ne  fixează  apoi  un  scop  precis  vieţii 
noastre  vremelnice,  scop  ce  se  concentrează  în  sublima 
noastră  dorinţă,  de  a  face  să  triumfe  aici  pe  pământ  cauza 
pentru  care  Fiul  Tatălui  cu  ajutorul  Duhului  sfânt  urcă  de 
bună  voie  dealul  Golgotei.  Duhul  Sfânt  ne  lămureşte  apoi 
conştiinţa  şi  priceperea  ca  să  înţelegem,  cum  soartea  lumii 
este  strâns  legată  de  triumful  Evangheliei  lui  Hristos  pe 
pământ,  apoi  că  lumea  de  aceea  este  creiată  de  Tatăl,  pen¬ 
truca  noi  să  transformăm  această  lume  într’o  „împărăţie  a 
lui  Dumnezeu",  la  tronul  spiritual  al  căreia  un  singur  împărat 
are  dreptul:  Hristos  1 

Asemenea,  tot  Duhul  Sfânt  stabileşte  o  legătură  temei¬ 
nică  între  lumea  spirituală  şi  cea  materială,  cizelându-ne 
auzul  şi  văzul  nostru  duhovnicesc,  pentruca  să  vedem  şi  să 
auzim  ceeace  urechile  şi  ochii  noştri  trupeşti  lipsiţi  de  lu¬ 
mina  şi  de  puterea  acestui  har  dumnezeesc  nici  a  vedea,, 
nici  a  auzi,  nici  odată  nu  vor  putea;  căci  repet:  porţile 
lumii  spirituale  pe  seama  credinciosului  legat  cu  simţurile 
de  cele  materiale,  singur  Duhul  Sfânt  le  deschide. 

Aşişderea,  numai  cu  ajutorul  Duhului  Sfânt  am  înţeles 
chemarea  pământului,  care  pe  noi  ne  aşteaptă,  pentruca 
descătuşind  glia  de  sub  blestemul  strămoşesc,  prin  omorârea 
păcatului  din  sufletul  omenesc,  azi  întregul  univers  să  se 
înoiască,  devenind  lumea  templu  măreţ  al  iubirii,  al  luminiş 


318 


REVISTA  TEOLOGICA 


şi  al  adevărului,  în  numele  cărora,  Duhul  Sfânt,  în  chip  de 
porumb,  mărturisia  odinioară  deasupra  apelor  Iordanului 
alături  de  Celce  acolo  se  boteza. 

O  singură  condiţie  este  însă  imperios  necesară  penlruca 
noi  să  devenim  vasul  pe  care  să-l  curele  şi  să-l  înoiască 
Duhul  Sfânt,  şi  anume:  Noi  să-l  dorim  şi  tot  noi  să-l 
atragem  spre  noi  pe  Duhul  Sfânt  prin  credinţă  şi  prin  rugă¬ 
ciune  fierbinte,  hotărâţi  fiind  să-I  sălăşluim  întru  noi,  pentru 
întărirea  noastră,  deci  pentru  renaşterea  noastră,  şi  prin 
noi  pentru  renaşterea  lumii  în  care  trăim. 

Doar  singur  acest  Duh  Sfânt  ştie  ce  ne  lipseşte. 
Şi  EI  ne  este  necesar  pentru  a  noastră  mântuire.  Singur 
acest  vistiernic  al  tuturor  bunătăţilor  este  în  stare  să 
ne  satisfacă  dorinţele  sufletului  nostru,  pe  care  numai  el  îl 
poate  mângâia  în  tot  locul  şi  în  tot  timpul,  căci  Duhul  Sfânt 
„cu  noi  pretutindenea  este  şi  toate  Ie  împlineşte". 

Sufletul  omenesc  obosit  de  eşecul  raţiunii  nu  mai 
caută  astăzi  nici  pe  Isus  omul,  nici  pe  Isus  supra  omul, 
ci  acest  suflet  adumbrit  şi  refăcut  prin  darul  Sfântului 
Duh,  este  fericit  de  a  fi  găsit  în  Isus  pe  Hristos,  Fiul 
lui  Dumnezeu,  isbăvitorul  sufletului  omenesc.  Acest  suflet 
—  plin  de  recunoştinţă  pentru  harul  prin  care  Duhul 
Sfânt  a  făcut  posibilă  renaşterea,  deci  reîncreştinarea  sa 
prin  Hristos  —  sfios  dar  încrezător  rosteşte  astăzi  rugăciunea : 
„împărate  ceresc,  Mângăitorule,  Duhul  adevărului,  carele 
pretutindenea  eşti  şi  toate  le  împlineşti,  Vistierul  bunătăţilor 
şi  dătătorule  de  viată,  vino  şi  te  sălăşluieşte  întru  noi  şi  ne 
curăfeşte  pe  noi  de  toată  spurcăciunea  şi  mântuieşte,  bunule, 
sufletele  noastre,  acum  şi  pururea  şi  în  vecii  vecilor.  Amin. 

Prol.  ION  DĂNCILĂ 


REFLECŢII  PE  MARGINEA  UNEI 
PARABOLE 

de  Pr.  AUREL  RADU 

Intre  părţile  mai  „greu  de  înţeles"  din  Noul  Testament, 
pare  a  fi  şi  parabola  economului  necredincios,  relatată  numai 
de  Ev.  Luca  (cap.  XVI — V.  1 — 12).  Această  pildă  este  de 
multe  ori  prilej  de  poticnire,  pentrucă  mulţi  „neştiind  scrip¬ 
turile"  rătăcesc  dela  adevăratul  înţeles  al  ei.  Astfel  un  creştin 
din  zilele  noastre  a  socotit  că  pilda  aceasta  îi  oferă  ar¬ 
gumente  de  justificare  pentru  anumite  acte  necinstite  pe 
care  le  săvârşea  împotriva  patronului  său.  Pentru  greutăţile 
mari  pe  care  le  întâmpină  in  explicarea  ei  predicatorul,  a 
fost  numită  cu  drept  cuvânt  „crucea  tălmăcitorilor".  Cu  toate 
dificultăţile  de  interpretare  şi  cu  aparentele  contradicţii 
dintre  ea  şi  celelalte  parabole,  este  totuşi  bogată  în  suge- 
stiuni  şi  de-o  puternică  actualitate,  încât  explicarea  ei  apare 
nu  numai  utilă,  ci  şi  necesară. 

In  prealabil,  se  impune  să  rezumăm  pilda:  un  admi¬ 
nistrator  al  unui  mare  proprietar  a  abuzat  în  mod  nedemn, 
risipind  bunurile  cari  îi  erau  încredinţate.  El  este  denunţat 
stăpânului  său,  care  îl  cheamă  imediat  pentru  a-şi  da  so¬ 
coteală  de  cele  făcute.  Acuzaţiunile  au  fost  atât  de  puter¬ 
nice,  încât  orice  încercare  de  a  se  desvinovăţi  era  zadarnică. 
Destituirea  lui  a  fost  definitivă.  Intendentul  infidel,  pus  în 
faţa  acestei  concedieri  irevocabile,  începe  să  monologeze 
astfel :  „Ce-am  să  fac,  pentrucă  Domnul  meu  îmi  ia  economia  ? 
Să  sap  nu  sunt  în  stare ;  să  cerşesc  îmi  este  ruşine".  Eco¬ 
nomul  se  găsea  în  faţa  acestei  alternative:  sau  să  se  de¬ 
gradeze  să  cerşească,  sau  să  se  apuce  să  muncească.  Cum 
însă  el  era  un  om  decăzut,  este  decis  să  recurgă  la  orice 
mijloace  numai  să  iasă  din  încurcătură.  Cu  ajutorul  inteli¬ 
genţii  Iui,  el  descopere  un  expedient  pentrucă  în  viitor  să 
poată  trăi  fără  a  se  osteni  şi  fără  a  se  umili.  EI  sacrifică 
din  nou  interesele  domnului  său  chemând  pe  principalii  de¬ 
bitori  ai  stăpânului  şi  scăzând  datoriile  în  profitul  datornicilor. 


320 


REVISTA  TEOLOGICA 


In  felul  acesta  el  reuşeşte  să-şi  facă  prieteni  din  datornicii 
stăpânului  său,  ca  atunci  când  va  fi  dat  afară,  el  să-şi  gă¬ 
sească  adăpost  şi  sprijin  la  ei.  Această  operaţie,  a  fost  o 
curată  excrocherie  şi  cu  toate  acestea :  „domnul  său  a  lăudat 
pe  economul  nedreptăţit,  fiindcă  făcuse  cuminte".  Această 
concluzie  ciudată  a  tulburat  pe  mulţi  din  interpreţii  vechi 
şi  noi,  ba  unii  au  căutat  chiar  să  forţeze  textul  pentru  a 
putea  scăpa  de  această  „sminteală".  Intr’adevăr,  acest  elogiu 
pe  care  un  proprietar  aşa  de  odios  frustrat  îl  aduce  unui 
excroc  ordinar,  este  greu  de  înţeles.  Cu  toate  acestea  textul 
este  categoric.  Eplicaţia  este  următoarea :  lauda  ce  s’aduce 
economului  nu  este  pentru  actul  imoral  pe  care  l-a  săvârşit 
împotriva  stăpânului  său,  ci  pentru  abilitatea,  pentru  înţe¬ 
lepciunea  cu  care  a  ştiut  să  iasă  din  încurcătură  şi  să-şi 
asigure  viitorul.  De  aceea  nu  i-a  spus  c’a  făcut  bine,  ci 
„înţelept". 1  Mântuitorul  nu  a  dispreţuit  înţelepciunea,  ci 
dimpotrivă,  El  ne-a  recomandat  nu  numai  să  fim  „fără  rău¬ 
tate  ca  porumbeii",  ci  şi  „înţelepţi  ca  şerpii".  Omul  întot¬ 
deauna  a  dovedit  multă  înţelepciune  cu  privire  la  dobân¬ 
direa  şi  păstrarea  bunurilor  vremelnice  ale  acestei  lumi. 
In  privinţa  aceasta,  omul  este  foarte  inteligent  şi  experienţa 
vieţii  ne  confirmă  necontenit  acest  adevăr.  La  ce  n’a  re¬ 
curs  raţiunea  omenească  şi  câte  n’a  inventat  ea  pentru  o 
bună  stare  materială  a  omului  pe  pământ?  Mai  mult;  omul 
se  pare  că  îşi  consumă  întreaga  înţelepciune  numai  în  ser¬ 
viciul  acestei  vieţi  terestre  valorificându-şi  inteligenţa  numai 
în  sens  pământesc.  In  ultima  analiză,  întreaga  noastră  civi¬ 
lizaţie  nu  este  decât  o  fructificare  a  inteligenţii  umane. 
Mântuitorul  ilustrează  acest  adevăr  prin  pilda  economului 
înţelept,  „pentrucă  fii  veacului  acestuia  sunt  mai  înţelepţi 
faţă  de  neamul  lor  însuşi,  decât  fii  luminii".  In  felul  acesta, 
se  pune  în  contrast  multa  înţelepciune  a  „fiilor  veacului" 
acestuia  faţă  de  puţina  înţelepciune  a  „fiilor  luminii". 
Mântuitorul  nu  condamnă  înţelepciunea  pusă  în  serviciul 
vieţii  terestre  a  omului,  ci  numai  exclusivitatea  ei,  El  cerând 
ca  aceeaşi  abilitate  s’o  punem  pentru  dobândirea  bunurilor 
vecinice. 

De  aceea,  Mântuitorul,  adresându-se  apostolilor  le 
spune  acest  imperativ :  „Faceţi- vă  prieteni  din  Mamona  ne- 

1  Vie  de  N.  S.  Jesus  Christ  pur  L.-Cl.  Fiilion.  Tome  III  pag.  150— 132. 

dreptăţii;  ca  atunci  când  va  înceta  el,  ei  să  vă  primească 
în  corturile  vecinice". 

Bunurile  pe  cari  noi  în  mod  vremelnic  le  stăpânim, 
mai  sunt  încă  şi  nedrepte  pentru  simplul  motiv  că  nu 
le  putem  justifica  în  mod  absolut  câştigarea  şi  stăpâ¬ 
nirea  lor  pe  căi  drepte.  Nimenea,  dar  absolut  nimenea 
nu  poate  să  susţină  că  ceeace  are :  pământ,  leafă  etc.  le*a 
dobândit  în  mod  absolut  cinstit  şi  după  vrednicie.  Bunurile 
acestea  nu  sunt  adevărate,  pentrucă  ele  nu  sunt  vecinice. 
In  concepţia  creştină  bunurile  nu  sunt  nici  bune  nici  rele 
prin  ele  înşile,  ci  totul  depinde  de  întrebuinţarea  lor.  Săracul 
nu  este  virtuos  prin  simplul  fapt  al  sărăciei,  dupăcum  bo¬ 
gatul  nu  este  viţios  pentru  simplul  fapt  că  este  bogat. 
Evident  că  bogăţia  ascunde  multe  pericole  pentru  cel  care-o 
are.  Tocmai  aceasta  este  înţelepciunea  pe  care  o  doreşte 
Mântuitorul  dela  creştini,  ca  prin  „bogăţiile  nedrepte"  şi 
„neadevărate"  ale  acestei  lumi,  să-şi  dobândească  bogăţiile 
adevărate,  să-şi  facă  prietini  în  viaţa  viitoare,  ca  atunci  când 
vor  înceta  bunurile  de  aici,  ei  să-l  primească  în  locaşurile 
vecinice.  După  analogia  economului  necredincios,  trebue  s& 
lucreze  şi  creştinul,  natural  pe  un  plan  superior,  făcând  mi¬ 
lostenie  cu  deaproapele. 

Cine  n’a  fost  capabil  şi  înţelept  ca  să-şi  câştige  marile- 
profite  spirituale  din  administrarea  averilor  nedrepte,  din 
celece  au  fost  ale  altuia,  nu  va  primi  nici  adevăratele  bo¬ 
găţii,  fiind  nevrednic;  pentrucă  cine  n’a  fost  credincios  în 
puţin,  nici  în  mult  nu  va  fi  credincios.  Mântuitorul,  prin 
această  pildă  pune  în  mâna  creştinului  minunata  cheie  a 
împărăţiei  ceriurilor  —  milostenia  —  pe  care  la  judecata  nea¬ 
murilor  o  va  cere,  căci  ea  va  forma  criteriul  după  care 
unii  vor  fi  binecuvântaţi,  iar  alţii  „aruncaţi  în  focul  cel 
vecinie,  cel  gătit  diavolului  şi  îngerilor  săi"  (Mat.  XXV — 41).. 
Prin  urmare,  înţelepciune,  drepţi! 


Pr.  AUREL  RADU 


CONTRIBUŢII  LA  ORIGINEA  ŞI  ISTORICUL 
HAINEI  CLERICALE 

de  TEODOR  BODOGAE 

In  Decemvrie  1934  guvernul  turcesc  din  Ankara  a  pu¬ 
blicat  un  decret,  prin  care  interzice  clericilor  creştini  locui¬ 
tori  în  Turcia  de  a  mai  purta  haina  clericală  (reveranda, 
rasa)  înafară  de  timpurile  şi  locurile  de  cult.  Motivarea 
acestei  măsuri  o  găsesc  Turcii  în  interesul  superior  de 
civilizare  a  ţării  lor,  civilizare,  care,  după  adoptarea  alfa¬ 
betului  latin,  după  abolirea  poligamiei,  a  complicaţiei  hainelor 
lor  de  cult  şi  după  primirea  Duminecii  ca  zi  de  repaus  în 
locul  Vinerii,  cum  o  aveau  pân’acum,  cred  Turcii  că  e 
neapărat  de  lipsă  pentru  înaintarea  ţării.  Presa  grecească 
de  pretutindeni,  ca  fiind  cea  mai  interesată,  a  atacat  această 
măsură  ce  jigneşte  credinţa  intimă  a  fiilor  Bisericii.  Din 
interpretările  ce  s’au  dat  acestei  legi  am  dedus  că  subsistă 
încă  şi  între  clerici 1  părerea,  că  haina  clericală  ar  fi  de  pro¬ 
venienţă  turcească  şi  deaceea  guvernul  din  Ankara  a  avut 
un  motiv  în  plus  pentru  măsura  sa,  motiv  pe  care  mai  ales 
presa  turcească  îl  trâmbiţă  peste  tot. 

Faţă  de  această  afirmaţie  şi  faţă  de  însăşi  problema 
interesantă  ce  se  discută,  am  crezut  de  bine  să  strâng,  din 
câteva  izvoare  greceşti  ce  am  avut  la  îndemână,  ştiri  şi  con¬ 
cluzii,  ca  să  se  cunoască  şi  la  noi  această  chestiune. 

Problema  ce  se  pune  constă  în  cercetarea  originei  şi 
a  istoricului  hainei  clericale,  precum  şi  a  introducerii  ei  ca 
haină  generală  la  toţi  clericii.  Mai  întâiu  să  precizăm  un 
lucru :  haina  aceasta  (rasa)  aici  în  Grecia  este  general  im¬ 
pusă  şi  e  uniformă  şi  la  clerul  de  mir  ca  şi  la  cel  monahal. 
E  vorba  adecă  de  talarul  cel  lung,  reveranda  ce  o  poartă 
toţi  pe  dedesupt  şi  de  mantia  cu  mâneci  largi  ce  o  îmbracă 
pe  deasupra,  ambele  de  culoare  neagră,  pe  care  toţi  clericii 
le  poartă  şi  în  afară  de  slujbele  divine. 

1  îndeosebi  Meletle,  patriarh  de  Alexandria  susţinea  lucrul  acesta. 

Origina  îndepărtată  a  hainei  preoţeşti,  după  părerea 
generală  acreditată,  trebue  căutată  în  dalmafica  vechilor 
Romani,  haină  purtată  îndeosebi  de  oameni  din  societatea 
înaltă  şi  care  era  un  fel  de  tunică,  talaris,  (sau  x^&v  7toSrjpY|ţ 
cum  o  numeau  grecii)  din  in  sau  lână  de  culoare  albă.1  Ea 
se  fabrica  mai  ales  în  Dalmaţia  de  unde  poate  că-şi  are  şi 
numele.  Era  adică  un  fel  de  cămaşe  lungă  ce  se  purta  pe 
dedesupt.  Avea  mâneci  scurte  şi  mai  ales  când  deveni  haină 
generală  —  deci  şi  pentru  sclavi  —  semăna  mult  cu  tunica 
substricta  (xirâv  ppoc/pg),  doar  că  era  mai  lungă.  Ca  atare 
haina  obicinuită  deja  sub  Antoniu  Piu  (138 — 161),  întrucât 
deja  sub  Commodus  (180 — 492),  cum  observa  Mommsen,2 3 
nobilul  ce  se  arăta  în  public  trebuia  să  poarte  dalmatica. 
Cu  timpul  dalmatica  de  lână  a  început  să  se  numească 
coloviu  (xoXÂŞcov),  nume  sub  care  o  vom  mai  îniâlni  şi  in 
prima  epocă  bizantină.* 

Ca  haină  de  deasupra  Romanii  purtau  pallium  (î|icti»ov 
la  Greci),  care  era  din  stofă  fetragonală  pe  care  o  purtau 
toţi  fără  deosebire.  Gh.  Sotiriu,  prof.  de  Bizantinologie  la 
Fac.  de  teol.  din  Atena,  crede4  că  acest  î|»&wv  l-au 
schimbat  puţin  filosofii,  făcând  din  el  vestita  ?tXoao©txo; 
îptŞwv,  adică  un  fel  de  manta  de  filosof,  pe  care  Eusebie 
de  Cesarea  spune  că  o  purta  şi  Iustin  Filosoful  şi  Martirul 
atunci  când  zice 5 *  că . . .  £v  iptXoa&pov  TtpetjŞsutov  u6v  #e?ov 

X070V.  Tot  despre  această  haină  scrie  Tertullian  creştinilor 
din  Carhidon  să  o  poarte  cu  sfinţenie  dând  pildă  că  şi  ei 
sunt  nişte  filosofi.8  Iar  Origen,  vorbind  despre  Heracle, 
urmaşul  său  la  conducerea  şcoalei  catihetice  din  Alexandria,7 
spune  că  pe  când  era  presbiter,  sincel  al  episcopului 


1  N.  Veis,  prof.  de  Ist.  biz.  la  Atena :  un  articol  despre  originea  «rasei*  în 
ziarul  „EXsodepov  pTjţta"  (tribuna  liberă)  din  12  Dec.  1934. 

2  Maxlmaltarlf  Dlocletlan,  XIX  9.30,  pag.  35  cf.  9.  Sotiriu:  Despre  îmbrăcă¬ 
mintea  exterioară  a  clericilor  (in  greceşte,  în  rev.  „Grigorie  Palama*,  Tesalonic, 
I,  242  şt  urm. 

3  Soliriu  o.  c.  243. 

4  G.  Sotiriu  o.  c.  238—9. 

5  Migne,  Patr.  gr.  XX  2,  329. 

*  Migne,  P.  1.  II,  1100. 

7  Mal  pe  urmă  patriarh  de  Alexandria  şi  primul  ce  s'a  întitulat  «papă*,  vezi 

rev.  «Pantalnos*  din  Alexandria,  din  10  I  1935. 

Dimitrie,  avea  haină  laică,  iar  ca  filosof  îmbrăca  haina  filo¬ 
sofilor  păgâni. 

Prof.  N.  Veis  crede  însă  că  haina  filosofilor  nu  era 
pallium,  care  era  o  haină  comună,  ci  era  o  performantă  a 
dalmaticei  pe  care  puţini  laici  şi  clerici  o  mai  purtau  şi 
care  s’ar  fi  numit  pauqiivij  oaX^arr/i,  (adică  dalm.  lungită). 
G.  Sotiriu  crede  că  tocmai  această  performanţă  a  dalma¬ 
ticei  s’a  numit  mai  târziu  kolovion  şi  mai  târziu  în  epoca 
curat  bizantină  xaj^âScov1  şi  deci  ea  e  „strămoşul"  rasei. 

Laicii  mai  aveau  ca  haine  exterioare:  a)  ţxwvoXcov  sau 
cpavÂovcov  (paenula  romană),  despre  care  vorbeşte  încă  şi  ap. 
Pa  vel  (II  Tim.  IV  13),  care  se  purta  în  călătorii  şi  în  timp 
de  ploaie  de  către  magistraţi  şi  soldaţi.  Ornată  mai  târziu 
cu  cruci  multe  (%o\oaza.(>ţ>L<x,  cpaivoXuz),  această  haină  intră  mai 
târziu  în  cult,  ca  haină  proprie  a  preotului.2 3  b)  hlamida 
(sagum,  paludamentum),  haină  prin  excelenţă  soldăţească,  era 
un  fel  de  pallium,  dar  mai  larg.  După  Teodosie  I  ea  deveni 
haina  ofiţerilor  de  curte. 3  c)  nfjfkwoţ  (toga  romană),  împo¬ 
dobită  cu  pietri  scumpe  (toga  picta),  haina  consulilor  şi  a 
senatorilor.  Din  ea  se  crede  că  s’au  desvoltat  omoforul, 
epitrahilul  şi  orarul.4 

Din  aceste  haine  romane  s’au  desvoltat  cele  mai  multe 
din  hainele  noastre  de  cult.  Aşa,  din  dalmatică,  susţin  unii 5 6 
că  s’a  desvoltat  stiharul,  din  dalmatica  combinată  cu  hla¬ 
mida  saccosul  împăraţilor  bizantini,  pe  care  I-au  luat  apoi 
şi  ierarhii,b  etc.  Noi  însă  nu  ne  interesăm  aici  de  isto¬ 
ricul  hainelor  de  cult,  ci  despre  al  hainei  de  toate  zilele, 
despre  rasa  de  azi.  Ori  despre  aceasta  iată  ce  am  putut 
spicui  pân’acum.  Mai  întâi  pe  dedesupt  se  purta  o  tunica 
interior ,  din  care  prof.  G.  Sotiriu  crede7  că  poate  deriva 
anteriul  sau  enterion,  cum  e  întâlnit  în  documente.  Prof. 


1  G.  Sotiriu  o.  c.  36  i. 

2  Sotiriu  o.  c.  24?. 

3  Sotiriu:  ibidem. 

4  G.  Sotiriu  o.  c.  243. 

5  P.  N.  Trembela:  art.  „AaX|xauxr)“  in  Enciclopedia  greacă,  1925,  voi. 
VIII,  pag.  836. 

6  Sotiriu  ibidem. 

7  Sotiriu  o.  c.  454. 

F.  Kukules1  crede  că  numele  de  anteriu  vine  dela  oraşul 
cu  acelaş  nume  din  Siria,  unde  se  fabrica  şi  de  unde  s’a 
Introdus  general  în  imperiul  bizantin.  Ea  era  strâmtă,  se 
încheia  prin  nasturi  mulţi  în  faţă.  In  acest  sens  prof.  So- 
firiu  crede  că  anteriul  e  tot  una  cu  ayiwbpi °v  (care  de  fapt 
însemnează  strâns,  strâmt), 2  alţii  însă,  provocându-se  la  o 
mărturie  a  vestitului  cărturar  grec  Korais,  numesc  „sfictu- 
rion"  acel  jxaAAtvov  â7cavu*jp6ptov  (pardesiu  de  lână),  pe  care 
greco-romanii  îl  purtau  pe  deasupra, 3  alţii  în  fine  îl  asea¬ 
mănă  cu  hlamida  sau  chiar  cu  6noxa{ ţucov  Ppdxa  (cămăşi  şi 
pantaloni  în  acelaş  timp). 4  In  orce  caz,  deşi  terminologia 
timpului  e  foarte  încurcată  şi  multe  cuvinte  şi- au  schimbat 
sensul  lor,  totuşi  se  poate  conchide  că  vechea  tunică  in¬ 
terioară  (sau  cum  o  numeau  Grecii)  s'a  transmis  şi  în 
epoca  bizantină,  fie  sub  numele  de  anteriu,  fie  sub  alt 
nume. 5  Materialul  ce  ni-1  furnizează  icoanele  vechi,  refe¬ 
ratele  contimporane  şi  studiile  speciale  duc  la  această  con¬ 
cluzie. 

Peste  anteriul  acesta  purtau  vechiul  îţj-artov  sau  dalma- 
tica  transformată,  pe  care  acum  —  în  epoca  bizantină  şi 
până  în  sec.  XVIII-lea  —  o  numeau  *oA6f3cov  sau  xappâSiov. 
Koloviul  era  de  două  feluri:  a)  ppzyy  xoX&jtov  (scurt)  cu  mâ¬ 
neci  scurte,  care  a  trecut  până  azi  înir’un  fel  de  surtuc, 
pardesiu  mai  scurt,  numit  xovrfc;  şi  h)  xoorjpes  xoA6Şiov  (lung 
până  la  picioare),  care  avea  mâneci  lungi  şi  largi  şi  care 
s’a  numit  încă  din  epoca  bizantină  pâaov  (£upio|jivov-ras,  fără 
păr,  fără  blană). 6  Koloviul  acesta  îl  purtau  mai  ales  monahii, 
dar  sub  numirea  de  giubea,  nume  care  designează  aceeaş 
haină  lungă  şi  largă,  cu  mâneci  mari,  se  purta  foarte  mult 
de  laici  până  pela  jum.  secolului  trecut. 7  Trebue  observat 


1  F.  Kukules:  Recenzia  sfudfuiui  citat  al  lui  G.  Sotiriu  in  rev.  „  Ascypx- 
epî«“  din  1921,  pag.  248  notă. 

2  Soliriu  o.  c.  360,  454. 

3  Kukules  o.  c.  256. 

4  Kukules  ibidem. 

5  Intr’o  conferinţă  despre  viaţa  monahilor  greci  în  sec.  XII,  publ.  înlr’o 
broşură  în  Atena  1920  sub  titlul :  ’Ex  roD  fi  teu  cwv  Bu£avttvu)v  (din  viata  Bizanti¬ 
nilor)  pag.  62,  Kukules  o  numeşte  £jrixa[Jl[aov  (cămaşă). 

6  Sotiriu  o.  c.  454. 

7  Ibidem  şi  Bernardakls:  Despre  îmbrăcăminte,  în  grec.,  Atena  1906,  pag.  177- 

că  terminologia  aceasta  nu  este  exactă  atunci  când  vor¬ 
beşte  de  pildă  despre  rasă.  Unii  o  pun  ca  haină  de  dină¬ 
untru,  alţii  ca  pardesiu  deschis  în  fată,  unit  numai  printr’un 
nasture  sau  doi  la  gât  şi  cu  mâneci  largi,  aşa  cum  se  obiş- 
nueşte  la  episcopii  noştri  sau  prin  Bucovina  sau,  în  fine, 
la  călugării  cu  stimă  mare.  Schimbarea  aceasta  a  survenit, 
se  crede,  prin  sec.  XVIII-lea,  atunci  când  episcopii  au  îm¬ 
prumutat  dela  Turci  caftanul,  paltonul  larg  pe  care-1  purtau 
în  deosebi  nobilii  şi  judecătorii  poporului  turcesc. 

In  legătură  cu  introducerea  caftanului  ca  privelegiu 
pentru  arhierei  avem  ştiri  mai  precise  contimporane  dela 
mitropolitul  Ignatie  de  Ungrovlahia  care  relatează  pela  1815 
pentru  primadată  despre  „căftănirea"  patriarhului  şi  a  arhie¬ 
reilor  în  genere.  Acest  Ignatie,  de  loc  din  Grecia  insulară, 
din  Lesbos  (Mitilene  de  azi),  fost  mitropolit  de  Naupacte  şi 
Arta  între  1794  şi  1809, 1  a  fost  numit  între  1810 — 12  de 
către  sinodul  bisericii  ruseşti  ca  mitropolit  al  Ungrovlahiei, 
unde  a  sprijinit  cultura  şi  mişcarea  grecilor  'din  Diaspora 
(e  socotit  de  prof.  Stefanidis  ca  un  mare  mecenat  pentru 
Români).2  Fiind  om  cult,  a  scris  o  polemică  de  vre-o  80 
pag.  întitulată:  „’AxoXoffa  loioptx))  xai  xpiuxii  uitsp  rcO  îepou 
xMjpou  zy s  dvatoXtxfjţ  ExxXyjafa;  xarct  râv  auxcxpavut&v  xoO  Aouxa“ 

(adică  apologie  istorică  şi  critică  în  favorul  clerului  Bisericii 
răsăritene  faţă  de  calomniile  lui  Neofit  Duca,  Viena  1815 
şi  pusă  sub  pseudonimul  Ciril  K,,  cu  adausul:  ca  să  ia 
cunoştinjă  connajionalii  noştri...  Cartea  însaş  ne  pare  rău 
că  n’am  găsit-o,  căci  am  fi  dat  o  traducere  a  ei,  deaceea 
vom  cita  numai  părţi  din  studiul  citat  al  mitropolitului  Papa- 
dopulos). 

Vorbind  de  înscăunarea  patriarhului,  Ignatie  spune  că 
sosit  în  faja  marelui  Vizir,  ierarhul  e  îmbrăcat  în  caftanul  cel 
larg  al  judecătorilor  turci  şi^aceasta  pe  drept,  căci  fiind  şi 
arhiereul  un  judecător  şi  arhonte  al  credincioşilor,  ce  altă 
haină  ar  fi  putut  îmbrăca  pentru  a  avea  autoritate  în  faţa 
poporului  decât  tocmai  haina  judecătorilor,  mai  ales  că 
poporul  era  obişnuit  de  mult  cu  această  haină  a  stăpânirii.2 

1  Vezi  confer,  comemorativă  a  prof.  de  ist.  bis.  la  fac.  teol.  Atena  V.  Sie- 
ianidis:  Ignatie  de  Ungrovlahia,  Atena,  30  Ian.  1934,  pag.  4,  7. 

2  Stefanidis  o.  c.  8. 

3  Hr.  Papadopulos,  rev.  ciială,  titlul:  Carte  de  100  ani  (1815—1915)  pag. 
291,  295. 

Cceace  face  greutăţi  interpretării  acestei  scrisori  (şi  pentru 
care  lucru  Turcii  şi  susţin  că  şi  caftanul  şi  anteriul  şi  giu- 
beaua  erau  din  vechime  tot  turceşti)  este  afirmaţia  lui  Ignatie, 
că  poporul  credincios  era  obicinuit  cu  această  haină.  Să 
fie  această  haină  rasa  sau  giubeaua  sau  chiar  binesi  pe 
care-I  purtau  fanarioţii  şi  care  seamănă  foarte  mult  cu  caf¬ 
tanul,  sau  să  fie  însuşi  caftanul?  Cercetătorii  cred  că  e 
vorba  nu  de  caftanul  care  s’a  dat  numai  la  finea  sec.  XVII 
ca  un  semn  de  favoare  ierarhilor,  ci  de  hainele  curat  cle¬ 
ricale  cu  mult  mai  vechi,  pe  care  ni  le  înfăţişează  fotografii 
şi  icoane  în  Euhologiul  Iui  Goar  (sec.  XVI),1  în  tabelele 
patriarhale  ale  lui  N.  Ghedeon,2  în  memoriile  scriitorilor 
străini  ca  I.  M.  Heineccius  (1711)  şi  I.  Elssner3  (1737),  cari 
ne  spun  cu  toţii  că  aceste  haine  erau  deosebite  de  caftan 
prin  încinsura  ce-o  aveau,  prin  camilavca  ce-o  purtau  la 
fel  cu  haina,  prin  aceea  că  nu  le  îmbumbau  la  gât  totdeauna.4 
Dealtfel  Turcii  înşişi  reglementaseră  pentru  creştini  ce  fel 
de  haină  să  poarte5  cum  se  vede  şi  din  enciclica  patr. 
Constantinopole?  Teodosiu  II-lea  (1772)  publicată  de  T.  P. 
Volidis  în  rev.  „i ixvocbr^caa"  a.  V,  fasc.  105  pag.  23 — 4,  unde 
se  spune  că  în  săptămâna  luminată  clericii  să  nu  poarte 
chiar  aşa  luxoase  haine  ca  laicii  turci,  ci  să-şi  aducă  aminte 
să  ţină  cu  asprime  legile  date  în  privinţa  portului  şi  anume 
„îmbrăcăminte  simplă  şi  închisă".6 

Aşa  încât  conchidem,  că  rasa  nu  poate  să  fie  de  origine 
turcească,  din  caftan,  acesta  fiind  doar  un  tardiv  semn  de 
distincţie  pentru  arhierei,  pe  când  rasa  e  mai  veche,  des- 
cinzând  din  vechile  haine  greco-romane  tunica  şi  pallium 
(xct&v  şi  t(iâr:(îv)  cu  conformaţia  dalmaticei  filosofice  şi  trecând 
prin  epoca  bizantină,  prin  koloviu  (xoA6£iiov  fipxyb  şi  Tco&fjpe?). 
apoi  xovr&s,  pdo ov,  giubea,  xa(lŞâ5tov  etc.  pentruca  să  o  vedem, 
mai  ales  în  provinciile  mai  depărtate  de  Constantinpol,  pă- 


1  Soilriu  o.  c.  458. 

2  Bernadakis  o.  c.  180. 

3  T.  P.  Volidis:  ari.  .Haina  clericilor  in  Turcia*  in  ziarul  „ ’ExxX7}(7t3OTiXCiV 
(Tribuna  bisericeasca)  Nr.  30  si  31,  1935. 

*  F.  Kukules :  Din  viaţa  biz.  62  şi  darea  de  seamă  cit.  253. 

5  Soiiriu  o.  c.  459,  P.  Kontogiani:  .Grecii  sub  puterile  proiectoare'  rev. 
’Atbjvă,  1917,  pag.  32  urm. 

6  Volidis  o.  c.  în  „ExxX.  31. 

strându-se  până  în  secolul  XVIII,  când  începe  să  se  impună 
general,1  cum  vom  vedea  mai  jos. 

Acum,  dupăcum  am  văzut  mai  sus,  clericii  purtau  din 
vechime  aceeaş  haină  ca  şi  laicii,  sau  aproape  aceeaş. 
Deja  în  sec.  XII  observă  Eusfaţiu,  mitropolitul  Tesalonicului, 
că  nu  era  ceva  curios  sau  neobicinuit  să  poarte  un  cleric 
haine  nepotrivite,  (laice)  sau  baston,  sau  să  se  plimbe 
noaptea,  numai  că  nimeni  văzându-i  astfel  nu-1  laudă.2  Dar 
încă  cu  mult  înainte,  la  finea  sec.  IV  sf.  Ioan  Chrisostom 
mustra  pe  credincioşi  în  omiliile  sale  că  poartă  haine  siriace 
de  mătasă  şi  chiar  preoţii  se  îmbracă  luxos  ca  laicii.3  Şi 
fiindcă  aceste  haine  siriace  umpluseră  Bizanţul  (mai  ales  de 
când  Iustinian  a  înfiinţat  fabrica  de  lângă  băile  lui  Zeuxippos),4 
au  început  şi  clericii  să  se  îmbrace,  după  laici,  în  haine 
de  diferite  culori.  Canonistul  Zonara  (prima  jum.  a  sec.  XII) 
comentând  canonul  XXVII  al  sin.  V — Vl-lea  (trullan  691), 
zice  că  nu  vede  pe  cei  dedicaţi  lui  Dumnezeu  purtând  o 
haină  anumită  şi  obicinuită,  ci  de  mai  multe  feluri,  mai  ales 
deschisă,  în  culori  strălucitoare  de  stofă  luxoasă,  sau  purtând 
uneori  chiar  haine  militare  şi  aşa  merg  pe  străzi.5 

N  au  lipsit  nici  pedepsele  pentru  a  combate  acest  lux  în 
îmbrăcăminte  şi  culorile  prea  slrigatoare.  însuşi  canonul  27 
al  sin.  V — VI  prevede  pentru  cei  cari  merg  prin  oraş  şi  pe 
străzi  în  haine  prea  deschise  şi  nu  în  cele  ce  li  se  cade 
unor  preoţi  dedicaţi  Iui  Dumnezeu,  afurisenie  pe  câte-o  săp¬ 
tămână.6  Fiindcă  ce  se  întâmplase?  Din  koloviu  ei  fac  un 
xoÂtStov  xpucsor^aioi;  (îl  auresc  peste  tot)  sau  îl  schimbă  în 
aup^atsfvos  f&tpu?  (cusături  de  mătasă  peste  tot  cu  diferite  fi¬ 
guri:  insecte,  păsări...).7  E  drept  că  acestea  erau  scumpe 
şi  nu  oricine  şi  le  putea  procura,  dar  nu  trebue  să  uităm 
că  eleganţa  dela  curtea  bizantină  cerea  lucrul  acesta.  Deaceea 
e  şi  greu  să  urmăreşti  diferitele  performanţe  pe  cari  le-au 

1  Sotiriu  o.  c.  453;  Veis  art.  citat.  Wetzer-WeJte:  Kirchenlexikon,  art.  Kleider 
XII  751  ele. 

2  Ralli  şi  Potli:  Sintagma  sf.  şi  Dumnezeeşfilor  canoane  (in  grec.)  Atena 
1852,  V,  385. 

3  Migne,  P.  gr.  *2,  251  (omil.  IX  la  Filipeni). 

4  Sotiriu  o.  c.  245  urm.  S.  Runciman;  La  civilisation  byzantine  (330-  1453). 
trad.  din  engl.  E.  Levy,  Paris,  Payot,  1934,  pag.  196. 

5  Ralli’Polli :  Sintagma  II,  364. 

6  Ralll'Potli  II  364. 

7  Sotiriu  o.  c.  36l. 

luat  cu  timpul  hainele  preojeşli  şi  chiar  laice  în  genere,  dat 
fiind  capriciul  modei  care  le  schimba  repede.  Fondul  însă, 
haina  lungă  şi  largă  şi  de  obiceiu  din  coloare  mai  puţin 
strigătoare  (alb,  negru,  suriu,  violet  închis,  etc.)  a  rămas, 
pentru  a  cadra  mai  bine  cu  demnitatea  şi  semnificaţia  mi¬ 
siunii  preoţeşti.1  Excepţiile  de  culori  excentrice  vor  fi  fost 
puţine.  Mărturiile  pe  cari  le  avem  (şi  care  se  vor  mai  afla 
cu  timpul)  ne  îndreptăţesc  la  aceasta. 

Despre  culoarea  albă  ca  obicinuită  la  hainele  preo¬ 
ţeşti  avem  celebra  mărturie  din  sec.  XH-lea  a  aceluiaş 
Eustaţiu,  mitropolitul  de  Tesalonic,  care  relatează2  că  ve¬ 
nind  la  Constantinopol  patriarhul  Elevteriu  de  Alexandria, 
însoţit  de  mulţi  clerici  îmbrăcaţi  în  diferite  culori  (rroXOxpwiioi), 
între  ei  fiind  unii  şi  călugări,  atenţia  tuturora  a  fost  atrasă 
de  un  diacon  înalt,  negru  la  faţă,  îmbrăcat  într’o  haină  albă 
care  strălucea  ca  lumina  soarelui  şi  care  se  purta  ca  şi 
hainele  greceşti  (toaiever  tpowcp).  Reflectând,  Eustaţiu  îl  asea¬ 
mănă  cu  un  „crin  al  câmpului".  Iar  deja  în  sec.  V  pove¬ 
steşte  istoricul  Socrat,  că  fiind  întrebat  episcopul  novaţian 
Sisiniu  de  unii  clerici  din  jurul  lui  Arsaciu,  patriarhul  Con- 
stantinopolei,  că  unde  stă  scris  ca  preotul  să  îmbrace  haină 
albă,  acesta  ar  fi  răspuns  cu  o  contra  întrebare:  unde  stă 
scris  să  poarte  haină  neagră  ?  Şi  apoi  continuă  Sisiniu  spu¬ 
nând  că  şi  lui  Solomon  îi  plăceau  hainele  albe  (EccI.  IX, 
8),  iar  Mântuitorul  toată  viaţa  a  purtat  haină  albă  şi  în¬ 
deosebi  pe  muntele  Transfigurării  îi  străluceau  hainele  ca 
zăpada  (Mat.  XVII)3  ca  s’arate  idealul  nostru;  şi  Moisi  şi 
llie  tot  în  astfel  de  haine  i  s’au  arătat  Lui. 

Cât  despre  culoarea  surie,  gris  (<pawv),  avem  mărturiile 
amintite  atunci  când  a  fost  vorba  de  haina  filosofilor  şi  a 
preotului  filosof  Heracla,  care  avea  această  culoare.4  Afară 
de  aceasta,  scriitorul  bizantin  Mihail  Acominatul  (sec,  XII) 
scriind  egumenului  Mân.  Studion  îl  întreabă  pe  un  cleric: 
oare  nu  şi  el  aceeaş  haină  (palton  preoţesc)  surie  o  poartă 
(cpativ  cptpwviov). 5  Era  naturală  această  culoare,  fiind  simbolul 
temperanţei  şi  înţelepciunii.6 

1  Bernarkadis  o.  c.  205,  225,  23?. 

2  Mlgne,  P.  gr.  CXXXV,  816. 

3  Mlgne,  P.  gr.  LXVII,  728-  9. 

*  N.  Vfels  art.  cit. 

5  S.  Lambru:  Operele  lui  M.  Acominatul,  la  Kucules  o.  c.  251. 

6  P.  Kontogiani  o.  c.  33;  Bernardakis  o.  c.  230  urm. 

Episcopii  în  deosebi  şi  patriarhii,  care  au  primit  mai 
târziu  privilejul  de  a  purta  caftan,  puteau  purta  şi  haine  de 
culoare  violetă  închisă  sau  liliachie  închisă,  sau  uneori  chiar 
verde  închis,  cum  se  vede  din  decretele  date  de  turci  în 
privinţa  hainelor  de  purtat. 1 

Mai  mult  însă,  şi  mai  ales  în  jurul  Bizanţului  şi  al  cen¬ 
trelor  călugăreşti,  a  început  să  se  impună  culoarea  neagră, 
dupăcum  se  poate  vedea  acest  lucru  din  materialul  icono¬ 
grafic  şi  din  referatele  ce  ni  s’au  păstrat.2  încă  în  secolul  IV 
retorul-filosof  Libaniu  numeşte,  în  apologiile  sale  către  împă¬ 
ratul  Teodosie  I,  pe  preoţi  .|ieXavs'fi,ovouvi;e£“ 3  (adică  îmbrăcaţi 
în  negru,  în  haine  de  doliu)  poate  tocmai  pentru  seriositatea 
ce  exprima  această  culoare  şi  pentru  simbolizarea  princi¬ 
piului  rău  contra  căruia  trebue  să  lupte  preoţii  prin  ajutoa¬ 
rele  sfintelor  Taine.  Monahii  îndeosebi  aveau  haină  neagră. 
De  aceea  acelaş  Eustaţiu  de  Tesalonic  într’o  scrisoare  le 
explică  monahilor,  că  nu  poartă  haină  neagră  (tep&v  [liXav 
?6prjtia)  pentru  altceva,  ci  pentruca  să  lupte  pentru  elibe¬ 
rarea  lor  şi  a  lumii  de  sub  tirănia  diavolului.4  Iar  în  alt 
loc*  spune  că  „nu  numai  culoarea  neagră  face  pe  călugăr"... 

Scoţând  din  cele  de  pân’acum  o  concluzie,  putem 
spune  că  haina  clericală  nu  se  deosebia  de  loc  până  în 
secolul  al  XVII-lea,  decât  doar  în  privinţa  culoarei  care 
varia  între  negru  şi  alb,  sau  în  orice  caz  era  de  culoare 
mai  închisă.  Doar  haina  monahală  singură  era  uniformă, 
dupăcum  hotărâse  aceasta  încă  sf.  Vasile,6  dar  şi  aceasta 
era  uneori  albă,  cum  am  văzut  în  descrierea  pe  care  a 
făcut-o  Eustaţiu  suitei  patr.  de  Alexandria,  Eleuteriu.  De 
cele  mai  multeori  era  însă  neagră.  Ea  se  asemăna  mult 
cu  giubeana  sau  cu  haina  mai  largă  a  clerului  de  mir  şi 
a  laicilor,  de  aceea  scriitorul  Cedren  vorbeşte  despre  Roman 
II,  fiul  împăratului  (mort  deja  atunci)  Constantin  VII  Porfi- 
rogenetul,  că  îmbrăcase  haina  monahală,  dar  că  pe  Ioc  o 
schimbă  cu  cea  laică,  ceeace  dovedeşte  că  interior  aceste 


1  P.  Kontogiani  o.  c.  33 ;  Bernardakls  o.  c.  230  urm. 

2  Sotiriu  o.  c.  459  şl  urm. 

3  Lfbaniuswerke  ed,  Keiske,  III,  164  la  Sotiriu  o.  c.  244. 

4  Migne,  P.  gr.  CXXXV,  812. 

5  Migne,  P.  gr.  CXXXV,  814-815. 

6  Ignaile  din  Ungrovlahia,  polemica  citată  Ia  Chr.  Papadopol  o.  c.  pag.  292. 

haine  (rasa)  nu  difereau,  ci  doar  în  exterior.1  Acelaş  lucru 
îl  spune  şi  Eustaţie 2  şi  autorul  Poemelor  Prodromice.3 

Ca  să  se  impună  însă  ca  normă  generală,  nu  s’a  impus 
încă  multă  vreme.  încercările  pe  care  le  fac  unele  canoane, 
de  pildă  al  27  al  sin.  V — Vl-lea  (clericii  să  nu  poarte  haine 
deschise)4  sau  al  16  dela  sin.  VH-lea  ecumenic  (787)  (epis¬ 
copii  şi  clericii  cari  poartă  haine  strălucitoare  şi  pompoase 
să  fie  îndreptaţi...  căci  omul  bisericii  (clericul)  din  vechime 
era  obiceiul  să  se  îmbrace  in  haine  modeste  şi  decente... 
iar  nu  în  haine  de  stofă  siriacă  de  diferite  culori,  sau  par¬ 
desiu  în  diferite  culori a  —  n’au  putut  să  impună  o  haină  „tip“ 
pentru  toţi.  Nici  interzicerea  de  către  patriarhul  Luca  Hri- 
soverghi  (a.  1157)  ca  diaconii  sau  preoţii  cari  îmbracă  fe- 
loane  şi  stihare  să  nu  se  mai  amestece  cu  doctorii  „îmbră¬ 
caţi  în  haine  lumeşti  ca  şi  laicii",  dupăcum  observă  Bal- 
samon  când  comentează  can.  16  al  sinodului  din  Carta- 
gena,6  prin  urmare  nici  aceste  încercări  şi  nici  altele  cari 
vor  mai  fi  fost,  n’au  putut  introduce  uniforma  (croiala  şi 
culoarea)  în  rândurile  clericilor.  Intrase  atât  de  mult  în  rân¬ 
durile  preoţilor  obiceiul  de  a  se  îmbrăca  la  fel  cu  laicii  şi 
după  obiceiul  locului,  încât  într’o  vreme  au  adoptat  —  cel 
puţin  clerul  de  mir  —  hainele  laice  apusene  —  fustanela,  ro¬ 
chia  —  pe  care  mai  lârziu  numai  femeile  o  vor  purta.  In 
Grecia,  mai  ales  în  sec.  XVIII-lea  se  introduc  pantalonii  şi 
fesul,  pe  cari  Ignatie  de  Ungrovlahia  le  consideră  (Ia  1815) 
de  „naţionale"  (sflvtx*  iv£6p,ara) 7  şi  se  pare  că  şi  Ia  noi,  în 
Principate,  tot  aşa  s’a  întâmplat,  încă  poate  mai  demult,  căci 
o  mulţime  de  preoţi  —  cel  puţin  în  Ardeal  —  până  spre  sfâr¬ 
şitul  secolului  trecut,  se  îmbrăcau  în  pantaloni  şi  în  haine 
ca  şi  laicii.8  In  felul  acesta  se  prezentau  pe  vremuri  —  sub 
influenţa  popoarelor  protectoare  (Ruşii)  şi  a  schimbului  de 
industrii  cu  apusul  —  preoţii,  aproape  imposibil  de  a  fi 

1  Mîgne,  Pair.  gr.,  CXX1I  2,  73. 

2  Migne  Pair.  gr.  CXXXV,  826. 

3  Hess  ling-Pernot:  Poemes  Prodromiques,  IV,  440  la  Kucules  o.  c.  252. 

4  Ralli-Polll:  Sintagma  III,  364. 

5  RalII'Poili:  Sintagma  III,  622 --3. 

6  RalIi'Potli:  Sintagma  III,  344—5. 

7  La  Hris.  PapadopoJ:  o.  c.  292. 

6  Nu  am  ia  îndemână  Izvoare  româneşti,  deşi  ar  fi  interesant  de  urmării 
haina  clericală  comparativ.  Poale  voi  face-o  altădată. 

deosebiţi  de  fruntaşii  laici.  Aşa  de  pildă,  istoricul  Kambu- 
roglu  dă1  chipul  unui  arhonte  atenian  de  pe  la  1789  îm¬ 
brăcat  în  anteriu  şi  giubea,  ba  având  şi  în  cap  o  pălărie 
rotundă,  exact  de  formaţia  camilavcei  călugăreşti. 

Prima  mişcare  ce  se  cunoaşte,  pentru  impunerea  rasei 
sau  a  hainei  clericale  uniforme  este  cea  amintită  de  Ignatie 
de  Ungrovlahia.  Ce  se  întâmplase  ?  Văzând  eventualele  cer¬ 
turi  sau  neînţelegeri  pe  chestiunea  diferenţei  de  îmbrăcă¬ 
minte  preoţească,  dascălul  de  elineşte  din  Bucureşti  şi  care 
avea  legături  strânse  cu  Grecii  din  Sibiu  (mitr.  Papadopol 
zice  că  era  arhimandrit) 2  a  compus  în  Ermanopolis  (Her- 
mannstadt=Sibiu)  o  carte  pe  care  o  publică  în  1815  la 
Viena,  adresându-se  prin  ea  patriarhului  Constantinopolei 
Ciril  VI  (1813 — 18),  ca  să  uniformizeze  haina  clericală  in¬ 
troducând  la  toţi  haina  monahală.  De  această  scrisoare 
se  sesizează  Ignatie,  care  atunci  se  afla  prin  Viena  sau 
prin  Pisa  şi  răspunse  în  acelaş  an  prin  cartea  pe  care  am 
amintit-o  mai  sus. 

„încercând  acest  îndrăsneţ  inovator  (raXjup&s  xacvoTOjv/sdjs), 
zice2  Ignatie  despre  Neofit  Duca,  a  se  gândi  la  o  reformă 
(lier^puiKatg)  la  capitolul  „îmbrăcăminte"  (înainte  vorbise  de 
caftan),  vrea  acum  să  îmbrace  şi  pe  arhierei  şi  preoţi  cu 
hainele  monahilor.  Şi  de  ce?  Pentrucă  ar  fi  un  obiceiu 
vechiu  în  Biserică?  Fiindcă  în  primele  veacuri,  Africanul, 
Egipteanul  şi  Romanul  n'au  avut  o  asemenea  îmbrăcăminte, 
ci  fiecare  purta  haina  locului  unde  se  afla  (...^11  ’lxaoros  ăyops: 
sxsrvo  toO  t&tzoo  io'j).  Numai  înlăuntrul  bisericii  hainele  şi  odăj- 
diile  au  fost  şi  sunt  la  fel  şi  numai  acestea  ne  deosebesc 
şi  ne  unesc  pe  noi  tagma  preoţească.  Monahii,  fiindcă 
trăesc  în  una  şi  aceeaş  regiune  şi  duc  o  viaţă  în  „chi¬ 
novie"  (în  comun),  trebue  să  poarte  o  haină  Ia  fel,  dupăcum 
a  fixat  acest  lucru  şi  întemeietorul  tagmei  lor.  Dar  arhie¬ 
reii  şi  preoţii  împrăştiaţi  în  diferite  părţi  trebue  să  aibă  îm¬ 
brăcămintea  naţională,  a  locului  unde  stau  sau  cel  puţin 
una  care  să  nu  fie  neobicinuită  acolo".  Aşa  şi  stau  lucrurile 
în  multe  eparhii  din  Răsărit,  de  pildă  în  Rusia,  unde  cu 
multă  austeritate  se  ţine  la  obiceiurile  şi  la  rânduielile  vechi 

1  N.  Kamburoglir:  Istoria  Atenienilor,  Atena,  1898,  III,  12. 

2  Hris.  Papadopulos  o.  c.  289. 

3  Hris.  Papadopulos  a.  c.  292. 

şi  totuşi  se  permite  preoţilor  să-şi  radă  barba  şi  să  se  îm¬ 
brace  ca  laicii  din  locurile  unde  se  află. 

Precum  am  văzut  mai  sus  această  îmbrăcăminte  „ca  a 
locului"  este  pentru  Ignatie  pantalonii  şi  hainele  laice  eu¬ 
ropene  de  azi,  plus  fesul.  Insă  fie  din  cauza  rolului  extraor¬ 
dinar  de  mare  pe  care  l-au  avut  monahii  în  viaţa  spirituală 
a  ţărilor  balcanice,  fie  din  cauza  impunerii  ierarhului,  care 
voia  să  aibă  sub  jurisdicţia  sa  un  cler  îmbrăcat  uniform, 
haina  clericală  a  început  încetul  cu  încetul  să  se  impună 
încă  de  pe  la  jum.  sec.  XVIII,  iar  în  sec.  XIX  cel  puţin  în 
Grecia  era  generalizată  aproape  deplin. 

Nu  se  ştie  cât  timp  va  fi  durat  epoca  de  deosebire 
între  clerul  secular  şi  cel  regular.  In  orice  caz  însă 
mult  n’a  durat,  fiindcă  în  timpul  revoluţiei  deja  oameni 
fruntaşi,  laici  şi  clerici  (călugări  chiar)  îi  vedem  la  fel 
îmbrăcaţi.  Aşa  erau  Gazis,  Duca,  Farmakide,  Iconomos, 
etc.1  cari  toţi  purtau  anteriu  şi  rasă,  exact  ca  şi  clericii  de 
azi.  Ori  odatăce  s'a  impus  atâta,  haina  clericală  a  devenit, 
cel  puţin  în  Grecia,  „canon"  pentru  ceice  primesc  hirotonia. 

Trăgând  o  concluzie  generală  din  cele  de  până  acum, 
vom  spune  că  haina  clericală  de  azi  îşi  are  originea  în¬ 
depărtată  în  dalmatica  romană,  dar  că  în  decursul  veacu¬ 
rilor  a  suferit  mai  ales  în  epoca  bizantină  o  mulţime  de 
schimbări  şi  ca  formă  şi  în  privinţa  coloarei,  şi  tot  aşa  şi 
în  secolul  XVIII  când  s’a  păstrat  doar  la  ierarhii  superiori 
şi  la  monahi,  pentruca  în  sfârşit  în  veacul  al  XIX-lea  să  se 
impună  ca  haină  generală  preoţească.  De  aceea  măsura 
arbitrară  a  Turcilor  pentru  abolirea  rasei  la  preoţii  creştini 
din  Asia  a  stârnit  patimi  adânci.  Pentrucă,  dacă  prin  această 
măsură  haină  nu  se  atinge  dogma  creştină  —  cum  cred 
unii  clerici  —  prin  oprirea  ei  se  dă  scandelă  creştinului 
în  ochii  căruia  haina  a  căpătat  o  valoare  aproape  simbo¬ 
lică,  mai  ales  când  pentru  ea  s’a  vărsat  şi  sânge. 

Atena,  Iunie  1935.  T.  BODOOAE 


1  Sotlriu  o.  c.  550. 

de  Prof.  O.  DRAGOŞ 


M’am  gândit  să  scriu  acest  articol,  dupăce  de  mult  a 
încetat  şi  cel  din  urmă  ecou  al  discuţiilor  ivite  cu  prilejui 
chestiunii  reducerii  orelor  de  religie  în  şcoli  pentru  a  se 
face  Ioc  filosofiei  sau  altor  discipline  în  programa  analitică 
a  şcoalelor  secundare. 

De  sigur,  catehetului  îi  trebue  timp  îndelungat  ca  să 
poată  răscoli  şi  întări  în  sufletele  tinerilor  predispoziţia  reli- 
giositălii,  dar  posibilitatea  educaţiei  religioase  nu  depinde 
numai  de  timpul  de  care  dispune  catehetul  pentru  a  preda 
religia,  ci  şi  de  personalitatea  Iui  şi  de  felul  cum  ştie  să 
vorbească  sufletelor,  cu  alte  cuvinte  de  procedeul  Iui. 

Felul  cum  s’a  predat  până  acum  religia  în  şcoală,  a 
lăsat  mult  de  dorit.  Ora  de  religie  în  cele  mai  multe  şcoli 
era  o  oră  de  monotonie,  de  lipsă  de  interes  şi  de  plictiseală. 
De  altfel  această  tristă  constatare  s’a  făcut  şi  în  alte  ţări. 

întrebarea  firească  este :  care  poate  fi  pricina  acestui 
fapt  ?  Cred  că  niciunul  dintre  cetitori  nu  va  arunca  vina  pe 
obiectul  religiei ;  unii  vor  învinovăţi  pe  elevi,  dar  prea  puţini 
se  vor  gândi  la  catehet  şi  de  multeori  mai  ales  acesta 
poartă  vina  celor  constatate  mai  sus. 

Cred  că  până  acum  activitatea  desfăşurată  de  profe¬ 
sorul  de  religie  a  constat  mai  mult  într’o  operă  de  cultură 
informativă  şi  prea  puţin  într’una  de  cultură  formativă.  In 
ora  de  religie  s’a  făcut  mai  mult  instrucţie  religioasă  şi  mult 
prea  puţin  educaţie  religioasă.  Profesorul  de  religie  nu  făcea 
altceva  decât  imita  pe  cel  de  geologie,  de  fizică,  de  chimie 
sau  pe  cel  de  ştiinţe  naturale,  adecă  transmitea  şi  ei  un 
quantum  cât  mai  mare  de  cunoştinţe  conform  programei 
analitice.  El  îşi  considera  chemarea  îndeplinită  şi  se  putea 
felicita  când  putea  să  constate,  că  bravii  lui  elevi  au  fost  în 
stare  să  reproducă  mai  mult  sau  m8i  puţin  fidel  maferia 
predată.  Elevii,  aşadar,  erau  cbligaji  să  înveţe,  mai  bine  zis 
să  memorizeze  în  chip  mecanic  şi  forţai  cantitatea  de  cuno- 

ştinţe  şi  de  formule  moarte,  compendiul  de  definiţii.  Pentru 
a  fi  clasificaţi  cu  nota  cea  mai  bună  la  religie  nu  le  trebuia 
decât  o  memorie  straşnică.  In  cazul  cel  mai  bun  grija  pro¬ 
fesorului  de  religie  era  să-i  facă  pe  tineri  să  pătrundă  cât 
mai  adânc  în  adevărurile  Evangheliei,  să  le  mijlocească  cu¬ 
noştinţe  religioase  cât  mai  sigure  şi  mai  clare.  Parc’ar  fi 
voit  să  facă  din  elevi  nişte  teologi  erudiţi.  El  uita  că  scopul 
ultim  al  activităţii  sale  didactice  nu  putea  fi  viitorul  teolog, 
ci  omul  religios,  capabil  să  ducă  o  viaţă  religioasă.  Or, 
viaţa  religioasă  nu  se  poate  aprinde  prin  buchea  moartă  a 
cărţii,  văpaia  religioasă  nu  ia  naştere  prin  cuvântul  spus  de 
oricine,  ci  prin  puterea  unei  personalităţi  religioase,  care 
chiar  dacă  nu  este  întru  totul  întruparea  idealului  de  viaţă 
creştin,  se  strădueşte  în  măsura  posibilului  să-şi  conformeze 
acţiunile  concepţiei  de  viaţă  creştină.  Numai  atunci  va  fi  în 
stare  profesorul  de  religie  să  însufleţească  pe  elevi  şi  să  Ie 
încălzească  sufletul,  când  el  însuşi  va  fi  convins  pe  deplin 
de  adevărul  celor  spuse  de  el,  altcum  ei  vor  simţi  rolul 
fals,  pe  care-I  joacă  şi  inimile  lor  vor  rămâne  reci. 

Negreşit,  el  poate  să  ajungă  în  situaţia  de  a  cere 
dela  auditorii  lui  lucruri  pe  care  el  însuşi  nu  le-a  putut 
îndeplini  încă.  Ei  bine,  acest  fapt  nu-i  va  putea  diminua 
autoritatea  sa  de  educator  decât  atunci  când  va  avea  în 
faja  elevilor  o  atitudine  de  fariseu,  care  se  simte  ridicat  în 
al  şaptelea  cer,  iar  pe  elevi  îi  tratează  fără  nici  o  conside¬ 
raţie  şi  fără  nici  o  îngăduinţă.  Nimic  nu  poate  fi  mai  deza¬ 
struos  pentru  sufletele  sensibile  şi  gingaşe  ale  elevilor  cari 
ar  vrea  să  se  înalţe  la  înţelegerea  şi  apoi  la  realizarea  unei 
noi  vieţi,  decât  o  atitudine  de  judecător  aspru  şi  fără  suflet 
a  unui  catehet.  Nici  un  profesor  nu  are  nevoie  de  mai  mult 
tact  pedagogic,  precauţie  şi  fineţe  în  raporturile  lui  cu  elevii 
ca  profesorul  de  religie.  El  trebue  să  fie  foarte  amabil  şi 
binevoitor  şi  să  nu  fie  prea  exigent,  dar  nici  prea  indulgent. 

Pentru  a  şti  ce  trebue  să  ceară  elevilor  şi  pentru  a 
reuşi  să-i  facă  să  se  convingă  de  frumseţea  vieţii  religioase, 
el  trebue  să  cunoască  bine  mai  întâiu  sufletul  unui  tânăr 
cu  toate  interesele  şi  nevoile  lui  sufleteşti  specifice.  Tânărul 
are  nevoie  de  alt  limbaj  decât  copilul  sau  decât  bătrânul. 
Teologul  care  nu  cunoaşte  viaţa  interioară  a  tânărului,  cu 
mentalitatea  Iui,  cu  simţămintele  lui,  cu  conflictele  Iui  sufle- 

teşti,  in  sfârşit  cu  dorinjele  şi  interesele  lui  deosebite,  aruncă 
sămânţa  preţioasă  într’un  pământ  pietros.  Dacă  pedagogul 
american  Stanley  Hali  zice  că  şi  pentru  a  preda  bine  latina, 
nu  este  suficient  să  cunoaştem  numai  latina,  ci  mai  înainte 
de  toate  trebue  să  cunoaştem  pe  tânăr;  apoi  cu  cât  mai 
necesară  este  cunoaşterea'  acestuia  atunci  când  vrem  să-i 
comunicăm  principii  de  viaţă,  pe  cari  el  trebue  să  şi  Ie  în¬ 
suşească  pentru  a  se  conduce  după  ele !  Cuvintele  sfântului 
apostol  Pavel:  „Cu  Iudeii  am  fost  ca  un  Iudeu,  ca  să 
câştig  pe  Iudei.  Cu  cei  de  sub  lege,  m’am  făcut  ca  unui 
fără  de  lege,  ca  să  câştig  pe  ceice  n’au  lege.  Cu  cei  slabi 
m’am  făcut  slab,  ca  pe  cei  slabi  să-i  câştig.  Tuturor  m’am 
făcut  toate  ca,  în  orice  chip  să  mântuesc  pe  unii",  ne  arată 
că  el  n’a  aruncat  sămânţa  până  nu  a  studiat  mai  întâiu 
terenul  şi  că  hrana  spirituală  pe  care  o  da  era  acomodată 
felului  de  a  fi  al  celorce  aveau  nevoe  de  ea.  Aşa  dar,  dacă 
profesorul  de  religie  vrea  să  dobândească  aprobarea  tine¬ 
retului  şi  să-l  determine  pentru  o  viaţă  superioară,  trebue 
să-l  cunoască  şi  în  discuţii  să  pornească  totdeauna  dela 
mediul  şi  felul  lor  de  viaţă. 

Un  mijloc  foarte  bun  de  a  pătrunde  adânc  în  viaţa 
intimă  a  tânărului,  un  mijloc  de  care  nu  dispune  decât  profe¬ 
sorul  de  religie,  când  este  în  acelaş  timp  şi  duhovnicul 
elevilor,  este  fără  îndoială  spovedania.  Dacă  elevul  a  con¬ 
statat  că  poate  să  aibă  deplină  încredere  în  părintele  du¬ 
hovnic,  îi  va  desveli  sufletul  şi  va  destăinui  lucruri  pe  cari 
altcum  nu  le-ar  fi  putut  cunoaşte. 

Profesorul  de  religie  trebue  să-şi  dea  seama  de  greutatea 
chemării  lui  şi  să  nu  creadă  că  convertirea  tinerilor  la  viaţa 
creştinească  este  uşoară  gândindu-se  numai  la  „anima  natu- 
raliter  christiana".  EI  trebue  să  lupte  mai  întâiu  cu  prejudecăţile 
pe  cari  le-a  infiltrat  în  sufletele  lor  mediul  social  păgânizat 
în  care  trăesc  şi  în  locul  lor  să  pună  idei  creştine  sănătoase, 
iar  la  urmă  să  caute  să  Ie  formeze  o  concepţie  creştinească 
de  viaţă. 

Dar  pentru  a  face  opera  de  convertire  profesorul  nu 
trebue  să  facă  uz  numai  de  mult  întrebuinţată  metodă  expo¬ 
zitivă  sau  acromatică.  Desigur  aceasta  este  cea  mai  comodă 
metodă  pentru  profesorul  care  vrea  să  dea  în  scurt  timp 
cât  mai  multe  cunoştinţe.  Dar  şi  mai  comod  e  să  Ie  areţi 

elevilor  de  unde  şi  până  unde  să  înveţe  din  manual,  dis- 
pensându-ie  de  a  le  mai  explica  ceva.  Profesorul  care  în¬ 
trebuinţează  numai  metoda  acromatică  de  obiceiu  nu  aşteaptă 
altceva  dela  elev  decât  să-i  reproducă  cantitatea  de  cuno¬ 
ştinţe  expuse.  Dacă  elevul  are  altă  convingere  decât  profe¬ 
sorul,  aceasta  nu-I  interesează  şi  nu  vrea  să  ştie  de  aşa  ceva, 
el  şi-a  făcut  doar  datoria  în  ce  priveşte  programa  analitică. 

Dacă  vrem  să-l  scoatem  pe  elev  din  starea  de  pasivitate 
de  până  acum,  trebue  să  ne  folosim  cât  mai  mult  de  metoda 
analitică-euristică.  Pentru  formarea  convingerilor  morale- 
religioase  convorbirile  profesorului  cu  elevii  sunt  indispen¬ 
sabile.  Convingerile  puternice  morale- religioase  nu  se  pot 
forma  în  sufletul  tinerilor  decât  atunci  când  profesorul  i-a 
provocat  să-şi  exprime  fără  teamă  părerile  lor.  Profesorul 
poate  să  facă  pe  tânăr  să-şi  refuleze  părerile  fără  să-l  con¬ 
vingă  de  şubrezenia  lor,  dar  trebue  să  ştie  că :  „Duşmanul 
doborât  se  poate  din  nou  ridica,  cel  împăcat  este  într’adevăr 
învins*. 

Raportul  care  există  între  profesorul  de  religie  şi  tineri 
nu  este  indiferent  pentru  educaţia  religioasă  a  acestora.  Am 
accentuat  mai  înainte  că  profesorul  de  religie  este  în  primul 
rând  educator.  Ei  bine,  pentru  a  putea  educa  pe  cineva, 
trebue  să  te  bucuri  de  iubirea  şi  respectul  acestuia.  Pen- 
truca  raportul  acesta  să  nu  se  înăsprească,  catehetul  trebue  să 
aplice  pedepsele  cu  cea  mai  mare  prudenţă.  Pedepsele  fi¬ 
zice  frebuesc  evitate  cu  desăvârşire.  Dacă  nu  e  suficientă 
o  privire  serioasă,  o  lămurire  între  patru  ochi,  nu  vor 
ajuta  nici  măsuri  mai  severe  pentru  această  vârstă.  Pedep¬ 
sele  cari  constau  în  arest  sau  în  executarea  unor  lucrări, 
nu  sunt  bune,  pentrucă  răpesc  elevului  un  timp  de  recreaţie 
necesar  mai  ales  când  elevul  a  fost  prea  ocupat.  Cuvintele 
de  dojană  să  nu  exprime  mânie,  dispreţ  sau  răsbunare. 
Expresiile  vulgare,  ironiile,  satira,  batjocura  face  imposibilă 
influenţa  binefăcătoare  a  profesorului  asupra  elevului.  Să 
se  evite  ameninţările  prea  multe  care  nu  se  pot  realiza. 
„Dacă  luăm  pe  tineri  numai  drept  ceeace  sunt,  îi  facem 
mai  răi ;  dacă  îi  tratăm  ca  şi  cum  ar  trebui  să  fie,  îi  facem 
aşa  cum  am  vrea  să  fie*.  Delictele  grele  nu  se  pot  rezolva 
decât  cu  ajutorul  şcoalei  şi  al  părinţilor.  o  DRAGOs 

Hrisiu  Andruţos  —  revtxrj  '1'uyoXoYta  • —  (Psihologia  generală); 
Atena;  1934;  Pagini:  416.  Preţul  pentru  străinătate:  o  liră  engleză, 
adică  aproximativ  500  Lei. 

Obicinuit,  despre  oamenii  mari  —  în  afară  de  domeniul  politic 

—  se  scrie  numai  dupăce  mor.  O  fi  acest  lucru  rezultatul  discreţiei 
în  care  cei  mai  mulţi  dintre  ei  —  oamenii  de  ştiinţă  în  primul  rând 

—  îşi  învălue  viaţa  de  puţin  sgomotoase  şi  durabile  creaţii,  o  fi 
altceva,  nu  sunt  eu  în  măsură  să  judec.  Afirm  însă  un  lucru :  un 
eveniment  ca  cel  al  apariţiei  unei  cărţi  de  valoarea  aceleia  pe  care 
o  anunţăm  aici,  ne  îndreptăţeşte  la  o  mult  mai  călduroasă  şi  mai 
distinsă  subliniere  decât  culegerea  unei  fabuloase  moşii  de  voturi 
pe  frontul  electoral  al  cutăror  partide  încăierate  pentru  fericirea 
(citeşte :  năpăsfuirea !)  ţării.  Aceasta  maicuseamă  din  pricină  că 
titanul  care  prilejueşfe  scrierea  acestor  rânduri,  e  o  glorie  a  teolo¬ 
giei  ortodoxe  contimporane  —  în  domeniul  căreia,  personalitatea  lui 
se  profilează  ca  silueta  unui  munte  înalt  împlântat  în  inima  unei  câmpii 
uriaşe  —  şi,  ceva  ce  valorează  mult  în  vremurile  acestea  de  cum¬ 
plite  suspiciuni  şi  gelozii,  un  om  care  e  departe  de  noi,  pământeşte ; 
care,  tocmai  din  acest  simplu  fapt,  prezentat  fără  reticenţe,  nu  poate 
stârni  năcaz  nimănui,  ci  mai  curând  ceva  din  acea  exaltată  admi¬ 
raţie  ce  i-o  poartă  toţi  foştii  lui  elevi  din  Grecia  şi  străinătate.  Până 
acum,  modestele  mele  familiarizări  cu  vieţile  oamenilor  de  ştiinţă  şi 
opera  lor  —  din  timpurile  mai  noui,  fireşte,  când  specialităţile  sunt 
mai  pronunţate  şi  s’au  stabilizat  oarecum  —  n’au  găsit  la  nici  un 
altul  acel  curios  şi  surprinzător  mozaic  de  preocupări  şi  studii 
ce  atacă  probleme  în  dreapta  şi’n  stânga,  ca  la  profesorul  Hr. 
Andruţos ;  şi  încă  în  stil  mare  şi  cu  o  competenţă  pe  care  autorită¬ 
ţile  în  materie  departe  de-a  o  frage  la  îndoială,  o  elogiază  insistent. 

De  fapt,  ceeace  te  isbeşte  în  primul  moment,  când  consulţi 
barem  lista  lucrărilor  tipărite  de  profesorul  Andruţos,  e  abundenţa 
lor  şi  varietatea  problemelor  ce  ţi  le  spovedesc  ele.  Iar  dacă  curio¬ 
zitatea  te  împinge  şi  vremea  te  rabdă  sa  le  mai  şi  răsfoieşti  pe’n- 
delete,  constaţi  că  şi  în  cele  mai  străine  de  domeniul  teologiei,  teologul 
ortodox  Andruţos  rămâne  întreg,  disecă  problema  şi  se  pronunţă  ca 
atare.  §i  nu  puţine  sunt  lucrările  d-sale,  de  această  natură.  Cititorii 
noştri  află  lista  lor  bogata,  pe  care  spaţiul  ne-a  constrâns  în  ultimul 
moment  s’o  lăsăm  la  o  parte,  pe  coperta  oricăreia  din  lucrările  sale 
de  dată  mai  recentă.  Primele  sale  lucrări  publicate,  ne  duc  la  anul 
1896.  Şi  de-afunci,  cu  o  impresionantă  tenacitate,  ne-a  dat  mereu 
câte  una.  Faima  sa  de  savant  prindea  contururi  lămurite  şi  creştea 
constant.  Că  a  fost  profesor  în  ţară  la  noi  (la  şcoala  grecească  din 
Galaţi),  că  a  ajuns  profesor  la  Facultatea  de  teologie  din  Atena, 

pentruca  să  o  părăsească  curând,  rămânând  totuşi,  de  dragul  stu¬ 
denţilor  săi  profesor  universitar  onorific  şi  continuând  să-şi  facă 
lecţiile  cu  aceeaş  regularitate  şi  în  fata  unei  asistente  ce  numără 
aproape  totdeauna  câţiva  mitropoliti,  rectorul  şi  profesori  universitari, 
sunt  lucruri  cari  interesează  mai  puţin  —  aici  îndeosebi.  Cele  peste 
şase  decenii  pe  cari  le  poartă  în  spinare  şi'n  părul  aproape  nins  de 
vreme,  i  s’au  scurs  într’o  singurătate  desăvârşită.  I-am  văzut  de  mai 
multe  ori  cuibul  de  linişte  prielnică  studiului,  unde  s’a  plămădit  fot 
ce  ne-a  dat  el,  mare.  E  ferit  de  forfota  acelui  sgomofos  „dufe-vino“ 
al  Atenei :  înfr’o  staţiune  climaterică  revărsată  ca  boabele  unui  colier 
în  vecinătatea  muntelui  Pentelic,  pe  nume  Kifissia,  cale  de  câfiva 
chilometri  dela  Atena.  Acolo  lucrează  profesorul  Andrufos,  într’o  casă 
de  gust  şi  de  retragere.  Acolo  totul  îfi  grăieşte  despre  felul  cum  s’a 
plămădit  merindea  furnizată  de  dânsul  pentru  mersul  înainte  al  ştiinţei. 
Până  şi  {inuta  de-o  impresionantă  simplicitate  a  stăpânului  casei, 
care  îfi  aleargă  întru  întimpinare,  strângându-ti  mâna  prietineşte. 

Teologia  a  înzestrat-o  generos,  cu  lucrări  faimoase.  Nu  numai 
Dogmatica  şi  Morala  —  materiile  pe  cari  le  predă  la  catedră,  ci 
chiar  şi  altele,  bunăoară  Simbolica,  pentru  disciplina  căreia  Facul¬ 
tatea  de  teologie  din  Atena  îl  are  titular  pe  profesorul  şi  academi¬ 
cianul  Dr.  Constaniin  Diovuniotis.  Prima,  Aofjucux)]  vr]?  ’Op&oSoţou 
’AvstroAtxijs  ’ExxAnjtjcas,  a  apărut  în  1907.  Cealaltă  2uorr(pa  ’Hfhxijc, 
în  1925;  iar  Eu^oX-.xrj,  apărea  în  ediţia  a  Il-a,  la  1930.  Valoarea 
lor  ?  Dogmatica,  deşi  apărută  la  1907,  dl  prof.  Dr,  D.  Stăniloae  o 
putea  traduce  în  româneşte,  înainte  cu  abia  câfiva  ani,  ca  pe  cea 
mai  bună  lucrare  ortodoxă  în  această  disciplină.  Aceeaşi  lucrare,  a 
apărut,  în  rezumai,  în  limba  engleză. 

Cu  aceeaş  competentă  profesorul  Andrufos  a  desbăhit  probleme 
de  drept  bisericesc.  Aşa  d.  e.  ’ExxAnjafa  xaî  IIoAttsfa  (Biserica  şi 
Statul),  Atena,  1920.  Sfântul  Sinod  al  Bisericii  Eladei  îl  consultă  cu 
ioaiă  încrederea  în  chestiunile  dificile.  Şi  de  multeori,  opiniile  sale 
sunt  preferate  celor  formulate  de  specialişti.  Curentul  ecumenic  pentru 
unirea  bisericilor  l-a  sprijinii,  nu  participând  la  conferinţele  ştiute,  ci 
formulând  poziţiile  ortodoxiei  noastre  în  lucrări  de  autoritate,  ca : 
Tc  xupog  rwv  W'n’Atxffiv  ysipozovt&v  âîc6(J>ea>s  ’OpdoS6£oo  (Validitatea 
hirotoniilor  anglicane  din  punct  de  vedere  ortodox),  Constantinopol, 
1903  (tradusă  în  englezeşte)  şi  A!  pdfoe:;  rr]s  Iviosîw;  -6>v  IxxXrjaiwv 
(Bazele  unirii  bisericilor)  Constantinopol,  1905.  Mai  adăugaţi  la 
acestea  lucrările  mai  mărunte,  prilejuite  de  diferite  ocaziuni  sărbă¬ 
toreşti,  conferinţe,  comemorări,  lucrări  de  polemică  măruntă  ele.  şi 
apoi  vă  veţi  întreba  cu  mine:  cum  încape  atâta  creaţie  înfr’o  viafă 
de  om  ?  Amestecul  acestui  spirit  în  plină  febră  creatoare  şi  prede¬ 
stinat  parcă  să  se  mistue  în  siudii,  în  disciplinele  altora,  nu  sfârşeşte 
aici.  După  lucrările  de  Filosofie,  Dogmatică,  Morală,  Drept  biseri¬ 
cesc  şi  Simbolică  pe  cari  le-a  publicat,  urmează  Apologetica  cre¬ 
ştină,  al  cărei  manuscris  aşteaptă  sa  se  ivească  de  undeva  —  ca 
pentru  celelalte  —  umilul  şi  iubitorul  de  carie  mecenaf,  care  să  ia 
asupra  sa  cheltuielile  de  tipar.  Iar  în  anul  trecut  a  pus  în  librărie 

I’îvcy.î]  tfuxoAoyf*  (Psihologia  generală),  cartea  care  —  să  mi  se  ierte 
aceasta  —  mi-a  înlesnit,  cu  anunţarea  ei  obştei  româneşti,  această 
fugară  privire  asupra  operei  marelui  şi  apreciatului  profesor,  atât  de 
cunoscut  în  cercurile  cărturăreşti  europene,  care  mai  este  şi  un  bun 
prietin  al  nostru  al  Românilor  şi  un  sincer  şi  interesat  observator  al 
propăşirii  Bisericii  ortodoxe  româneşti.  Lucru  de  care  am  avut  pri¬ 
lejul  să  mă  conving,  personal,  de  repetate  ori. 

Dacă  singur  numele  autorului  Psihologiei  generale  —  consacrat 
prin  impunătoarea  listă  de  lucrări  din  cari  am  înşirat  aşa  de  puţine 
—  e  o  garanţie  că  ne  aflăm  în  faţa  a  ceva  bun  şi  —  la  tot  cazul  — 
între  graniţele  desăvârşirii  aşa  cum  ea  poate  fi  realizată  omeneşte, 
apoi  nu  e  mai  puţin  adevărat  că  opera  numită  nu  desminte  deloc 
faima  alcătuitorului.  Mărturisesc  că  nu  prea  am  o  bogată  lectură  în 
domeniul  Psihologiei.  Am  luai  cartea  ca  să  mă  instruesc  —  deocam¬ 
dată.  Văd  în  ea  expunerea  clară  şi  metodică  ce  uşurează  mult  urmă¬ 
rirea  şi  asimilarea  unei  probleme.  Dela  început  autorul,  prins  între 
atâtea  sisteme  psihologice  făurite  după  mai  muli  sau  mai  puţin  pro¬ 
nunţata  năzuinţă  a  psihologilor  dornici  să  debuteze  cu  ceva  nou,  sau 
poate  cu  adevărul  ultim  în  chestiunea  respectivă,  mărturiseşte  că  nu 
se  va  alătura  vreunuia  din  ele.  Va  scrie  o  Psihologie  —  şi  atâta  tot. 
Psihologia,  ştiinţa  ei,  fiind  una  şi  singură.  Sistemele  psihologice, 
încercări  uneori  reuşite  alteori  nu,  în  sânul  acestei  ştiinţe.  $i  apoi 
începe,  cumpănit  şi  plin  de  siguranţa  călătorului  care  ştie  de  unde 
pleacă  şi  unde  are  să  ajungă,  lămurind,  în  introducere,  chestiunile 
subiectului  şi  obiectului  psihologiei,  izvoarele  şi  metodele,  importanţa 
şi  utiliiafea,  istoria  ei,  împărţirea,  legătura  dintre  fenomenele  tru¬ 
peşii  şi  sufleteşti,  sistemul  nervos  etc.  In  continuare,  tratează  proble¬ 
mele  în  ordinea  obicinuită  —  dacă  nu  zic  prea  mult  —  chiar  ma¬ 
nualelor.  Până  la  un  loc.  Unde,  tratând  despre  voinţă,  vorbeşte 
inzisient  despre  libertatea  eî,  despre  personalitate,  cugetare  şi  despre 
caracter.  Trece  prin  manifestările  vieţii  sufleteşti  după  înfăţişările  lor 
normale  şi  anormale  şi  vorbeşte  apoi,  către  sfârşii,  despre  unitatea 
vieţii  sufleteşti,  pentruca  să  încheie  cu  sufletul  în  sine,  teoriile  meta¬ 
fizice  despre  suflet  şi  sediul  acestuia.  Partea  din  urmă  e  mai  puter¬ 
nică.  N’ar  fi  de  prisos  o  analiză  a  ei  dar...  iarăşi  spaţiul...! 

Psihologia  în  genere  —  carlea  aceasta  îndeosebi  —  studiată 
sârguincios,  socot  că  ar  pune  o  bază  din  cele  mai  solide  convinge¬ 
rilor  despre  viaţă,  ale  omului.  Ar  simţi  mai  lămurit,  el  în  rândul 
făpturilor  zidite  de  Dumnezeu  el  e  aşafel  construit,  încât  să  poată 
împlini  legea  morală  în  întregime  şi  că  numai  urmând  comandamen¬ 
telor  ei  se  poate  menţine  mai  presus  de  dobitoacele  date  lui  spre 
stăpânire.  Mecanismul  trupescului  şi  sufletescului,  al  vremelnicului 
şi  vecinicului,  temporal  în  unitafe  (psihologii  zic  acestei  unităţi  dua¬ 
lism  psiho-fizic !)  e  o  problemă  a  cărei  cunoaştere  condiţionează 
mult  desăvârşirea.  Care  ară  şi  seamănă  aici  pe  pământ  şi  despre 
care  sufletul  imaterial,  deci  vecinie,  nemuritor  mărturiseşte  cu  strin¬ 
genţă  că  seceră  altundeva . . .  Sunt  lucruri  a  căror  înţelegere  cartea 
ce-o  tăiem  la  răboj,  o  uşurează,  GRIGORIE  T.  MĂRCII 

K,  J.  Aofo&itou:  II  <p;),oao'f  £a  twv  Ttarspwv  xal  taO  udaou  atovoţ, 
2  voi.,  1930  şi  1935 ;  401,  938,  pag.  pre{ul :  150  şi  400  dr. 

Carfea  în  2  volume  a  profesorului  de  filosofia  religioasă  dela 
Univ.  din  Atena,  d.  Logolhetis  este  o  frumoasă  contribuţie  la  studiul 
filosofiei  sf.  Părinţi.  Folosind  bine  textul  original  şi  o  frumoasă  bi¬ 
bliografie  străină,  a  dat  în  primul  volum  cugetarea  filosofică  a  pă¬ 
rinţilor  din  epoca  patristică,  iar  în  al  11-lea  pe  cea  scolastică  (cu 
studiile  premergătoare,  aristotelism,  averoism,  iudaism)  şi  pe  cea 
mistică,  pentruca  să  închee  cu  magistrul  Ekart  şi  urmaşii  lui.  Având 
la  fiecare  mare  părinte  câte  3 — 4  capitole :  teologie,  cosmologie, 
antropologie-setorioiogie,  cu  subîmpărtirile  lor,  cartea  prof.  Logothetis 
umple  un  loc  simţii  în  literatura  teologică  şi  laică  deopotrivă,  înşi- 
rându-se  alături  de  patrologia  prof.  D.  Balanos  ca  cele  mai  bune  în 
materie,  scrise  în  limba  greacă.  T.  B. 


In  memoria  lui  Oh.  Bogdan-Duică.  Volum  omagial  scos  de 
Universitatea  Regele  Ferdinand  1  din  Cluj.  Cartea  Românească, 
Cluj,  1935. 

Facultatea  de  Litere  şi  Filosofie  din  capitala  Ardealului  a  {mut  să 
omagieze  printr'o  carte  memoria  eruditului  său  profesor  care  a  fost 
Gheorghe  Bogdan-Duică.  Cartea  cuprinde  un  „cuvânt  înainte"  al 
domnului  Nlcolae  Drăgan,  decanul  Facultăţii,  un  articol  al  domnului 
profesor  Sextil  Puşcariu,  în  care  acesta  face  biografia  mult  regreta¬ 
tului  Gh.  Bogdan-Duică,  scojându-i  la  iveală  temeinica  lui  pregătire 
ştiinţifică  şi  pasiunea  lui  fără  seamăn  pentru  cercetările  istorice,  şi 
un  documentat  studiu  al  domnului  Ion  Breazu,  asupra  lui  Gheorghe 
Bogdan-Duică  critic  şi  istoric  literar.  Acestor  articole  li  se  adaogă 
bibliografia  cronologică  a  operelor  eruditului  academician  muiat  la 
Domnul  în  1934,  bibliografie  alcătuită  de  dnii  1.  Breazu  şi  I.  Crăciun, 
din  care  îşi  poate  face  oricine  o  idee  despre  neobicinuit  de  prodi¬ 
gioasa  activitate  a  lui. 

Desigur  volumul  omagial  al  Universităţii  din  Cluj,  în  exten¬ 
siunea  în  care  a  fost  alcătuit  nu  ni-1  înfăţişează  pe  Gheorghe  Bog¬ 
dan-Duică  în  întreaga  lui  mărime.  In  schimb  el  dă  un  prejios  ajutor 
istoricului  care  va  încerca  vreodată  să  zugrăvească  în  întreaga  ei 
amploare  personalitatea  marelui  dispărut  şi  care  va  trebui  să  sfă- 
ruiască  şi  asupra  pasiunii  lui  de  convertit  la  sfânta  noastră  biserică,  pa¬ 
siune  care  a  umplut  ultimii  ani  de  viată  ai  celuice  a  fost  preşe¬ 
dintele  „Frăţiei  Ortodoxe"  dela  Sibiu.  Gestul  omagial  al  Facultăţii 
de  Litere  dela  Cluj  fată  de  memoria  unuia  dintre  cei  mai  iluştri 
profesori  ai  săi  vădeşte  o  înaltă  frumuseţe  morală. 

§• 

/.  G.  Savin :  CREŞTINISMUL  ŞI  VIAŢA.  (Biserica  şi  sportul).^ 
Bucureşti  1935,  pg.  36.  Preţul  30  Lei. 

Nu  odată  s’a  spus  că  generaţia  noastră  suferă  de  mania  spor¬ 
tivă.  Sportul  covârşeşte  toate  preocupările  tineretului  de  azi.  Care-i 

atitudinea  creştinismului  faţă  de  această  manie?  Desigur  el  con¬ 
damnă  elementele  excesive  ale  acestei  îndeletniciri,  fără  să-i  nege 
Insă  utilitatea  atunci  când  ea  se  desfăşoară  cu  măsura  cuvenită  şi 
nu  anulează  astfel  integral  elanurile  idealiste  ale  tineretului.  Este 
teza  pe  care  o  susţine  cu  strălucită  competintă  domnul  profesor  1. 
G.  Savin  în  broşura  „Creştinismul  şi  viata",  în  care  şi-a  adunat  o 
serie  de  conferinţe  rostite  la  Radio-Bucureşti.  Prin  studiul  său  remar¬ 
cabil,  prin  limpezimea  şi  vioiciunea  expunerii  lui,  distinsul  profesor  spul¬ 
beră  una  dintre  cele  mai  nouă  erezii,  după  care  între  morala  cre¬ 
ştină  şi  între  educaţia  fizică  ar  exista  o  antinomie  insolubilă,  ară¬ 
tând  că  evanghelia  Mântuitorului  nostru  Isus  Hrisfos  ierarhizează 
valorile  şi  nu  le  neagă.  Via  (a  de  aci  trebue  trăită  în  lumina  vieţii 
de  dincolo,  iar  nu  distrusă  pentru  aceasta.  In  broşura  d-sale  dl  I. 
G.  Savin  pune  la  punct  una  dintre  cele  mai  controversate  probleme 
ale  actualităţii. 

& 

Preot  Dr,  I.  Zugrav :  BISERICA  IN  FRANŢA.  Cernăuţi,  1934, 
pg.  34.  Lei  20. 

In  broşura  de  faţă  autorul  ne  înfăţişează  împrejurările  prin  care 
s’a  ajuns  în  Franţa  la  separarea  bisericii  de  stat.  Judecată  în  lu¬ 
mina  anumitor  simptome  cari  şi-au  făcut  apariţia  şi  în  tara  noastră, 
lucrarea  părintelui  Dr.  I.  Zugrav  prezintă  o  deosebită  importantă.  Ea 
ne  arată  că  ceea  ce  s’a  petrecut  în  Franja,  nu  se  poate  petrece  în 
România.  Pentru  mai  multe  motive. 

Adevărat  că  poporul  francez  este  un  popor  religios.  Dacă  to¬ 
tuşi  aici  s’a  putut  produce  separaţia  bisericii  de  stai,  faptul  se  da- 
toreşte  unei  serii  de  împrejurări  speciale  Franţei  şi  catolicismului  şi 
inexistente  la  noi.  Separaţia  în  Franţa  a  fost  provocată  mai  ales  de 
dogma  infailibilităţii  papale,  de  tendinţa  catolicismului  de  a  domina 
viaja  politică  şi  de  nota  internaţională  a  bisericii  apusene.  Ortodoxia 
nu  are  nici  papă,  nici  poftă  de  dominaţie  lumească.  In  plus,  ea 
este  naţională  în  cel  mai  înalt  sens  al  cuvântului.  Nota  naţională  a 
ortodoxiei  se  vădeşte  mai  strălucit  ca  oriunde  în  istoria  bisericii 
noastre,  cu  nesfârşitul  pomelnic  al  mucenicilor  legii  strămoşeşti  cari 
au  fost  şi  cei  mai  devotaţi  stegari  ai  revendicărilor  noastre  na¬ 
ţionale.  NICOLAE  COLAN 

CONGRESUL  SOCIETĂŢII  BIBLICE  BRITANICE.  Acest  congres- 
se  t‘ne  în  fiecare  an  în  Londra,  unde  este  staniştea  Societăţii  Bi¬ 
blice  Britanice.  Dupăcum  cetim  în  Nr.  pe  Iunie  al  revistei  The 
Bible  in  the  World  (Biblia  în  lume),  care  este  organul  lunar  al 
Societăţii  Biblice,  congresul  acesta  a  fost  la  înălfimea  tuturor  con¬ 
greselor  trecute. 

El  s  a  deschis  tocmai  în  zilele  de  mare  sărbătoare,  pentru 
prăznuirea  a  25  de  ani  dela  suirea  pe  tron  a  Regelui  Angliei.  So¬ 
cietatea  a  luat  o  parte  vie  Ia  această  sărbătorire.  Regele  Gheorghe 
i-a  mulţumit  călduros.  De  aceea,  chiar  la  deschiderea  congresului,, 
îndată  după  cântarea  de  începere,  prezidentul,  Vicontele  Wolmer, 
a  cetit  telegrama  Regelui,  de  cuprinsul  următor: 

„Binevoiţi  a  arăta  membrilor  Societăţii  Biblice  Britanice  şi 
străine,  adunaţi  la  Congresul  lor  anual,  sincerele  mulţumiri  ale  Re¬ 
gelui  şi  Reginei,  pentru  inimoasele  lor  cuvinte  de  urări,  trimise  Ma¬ 
iestăţilor  lor,  cu  prilejul  împlinirii  a  25  de  ani  dela  suirea  Maiestăţilor 
Lor  pe  tron.  Regele  recunoaşte  minunata  lucrare  a  Societăţi  şi-i 
doreşte  neîncetată  izbândă  în  lucrul  ei". 

Au  fost  5  vorbitori.  După  cetirea  telegramei  Regelui,  Preotul 
Arthur  R.  Wilkinson  a  cetit  psalmul  100,  apoi  a  rostit  o  rugăciune 
şi  a  făcut  deosebita  urare  ca,  în  sfârşit,  porţile  Rusiei  să  se  des¬ 
chidă,  pentruca  Sf.  Scriptură  să  poată  pătrunde  iar,  neîmpedecată, 
în  sânul  ei. 

Cel  dintât  a  luat  cuvântul  preotul  lohn  R.  Temple.  înaintând 
raportul  anual,  a  spus  că,  în  timpul  celor  25  de  ani  de  domnie  ai 
Regelui,  multe  tronuri  au  căzut,  dar  tronul  Angliei  a  rămas  în  pi¬ 
cioare,  tare  şi  neclintit,  într’o  lume  care  a  trecut  prin  atâtea  schim¬ 
bări.  A  pomenit  de  mersul  spornic  al  Societăţii  Biblice  în  vremea 
celor  25  de  ani  de  domnie.  „Acum  25  de  ani,  a  spus,  numărul  tradu¬ 
cerilor  întocmite  de  Societate  a  fost  de  424.  Anul  acesta  totalul  lor 
s'a  suit  la  692,  adică  268  de  limbi  s’au  adăogat,  în  care,  până 
acum  25  de  ani,  încă  nu  se  afla  turnat  cuvântul  lui  Dumnezeu". 

Dela  1910  până  acum,  s’au  tipărit  nu  mai  pujin  de  242.000.000 
de  Biblii  sau  perji  din  ea.  La  traducerea  Bibliei  în  feluritele  limbi, 
au  lucrat  o  mulţime  de  bărbaţi  şi  femei  din  cei  mai  aleşi,  din  toate 
neamurile.  O  oaste  întreagă  de  răspânditori  ai  Bibliei  au  împră¬ 
ştiat-o  în  toate  laturile  pământului. 

Mărginindu-se  apoi  la  anul  încheiat,  preotul  Temple  a  spus  că 
el  a  însemnat  al{i  paşi  înainte  în  fapta  de  răspândire  a  Bibliei  şi  l-a 
numit  unul  din  cei  mai  rodnici  în  viata  Societăjii.  In  adevăr,  14 
limbi  nouă  au  fost  adăogate  la  limbile  în  care  s’a  turnat  cuvântul 

lui  Dumnezeu.  14  pâlcuri  de  oameni  au  auzit  întâia  oară  cuvântul 
sfânt  în  limba  lor. 

Aproape  11.000.000  (10.970.609)  au  fost  exemplarele  de  Bi¬ 
blie  sau  părţi  din  ea,  care  s’au  tipărit  în  curgerea  anului  trecut. 
Au  fost  cu  37.000  mai  multe  ca  anul  1933 — 34. 

Ce  strivitor  număr,  când  ne  gândim  la  11.000.000  de  cărţi  ! 
Ce  semănătură  măreaţă  peste  tot  pământul!  Cât  de  departe  în 
urmă  rămân  toate  celelalte  cărţi  faţă  de  Biblie!  Şi  cum  oamenii 
cei  mai  din  urmă  sunt  cuprinşi  de  o  neaşteptată  sete  de  a  avea  în 
limba  lor  cuvântul  lui  Dumnezeu  ! 

Acelaş  preot  Temple  a  povestit  că,  în  valea  Amazonului,  un 
lucrător  dorea  foarte  mult  să  aibă  un  Noul  Testament.  Neavând  cu 
ce  plăti,  a  dat  un  şarpe  cu  4  picioare  (o  raritate!)  şi  astfel  a  că¬ 
pătat  iubita  carte. 

Principiul  Societăţii  este  ca,  pe  cât  se  poate,  să  nu  dea  Bi¬ 
bliile  fără  plată.  Dar  dacă  oamenii  nu  au  bani,  plătesc  cum  pot. 
Vânzătorul  de  Biblii  din  valea  Amazonului  a  căpătat  într’o  zi  ca 
preţ  pentru  cărţile  vândute,  2  maimuţe,  7  papagali,  4  raţe,  suie  de 
pui,  iar  între  acestea  şi  şarpele  pomenit. 

Ce  chip  original  de  desfacere  a  Sfintei  Cărţi !  Dar  şi  cât  de 
felurite  împrejurările  în  care  ea  e  desfăcută !  Vânzătorul  de  Biblii 
are  barcă  cu  motor  şi  cu  ea  străbate  întinsele  ape  ale  Amazonului 
şi  a  afluenţilor  Iui. 

Mai  încolo,  preotul  Temple  a  spus  cum  a  mers  cu  Biblia  în 
alte  ţări:  Germania,  Spania,  China  şi  Japonia.  Cu  toată  mişcarea  pentru 
descreştinarea  Germaniei,  tot  s’au  putut  desface  în  sânul  ei  153.000 
de  exemplare  în  anul  trecut.  E  cu  19.000  mai  multe  ca  în  anul 
1933 — 34.  Aceasta  înseamnă  foarte  mult,  când  ne  gândim  că  Ger¬ 
mania  era  doar  împănată  de  Biblii  şi  că  are  şi  societăţile  ei  proprii 
pentru  tipărirea  Bibliei, 

Şi  Spania  este  o  ţară  în  care  s’a  lucrat  pentru  înstrăinarea  ei 
de  Dumnezeu.  Cu  toate  acestea  şi  în  sânul  ei  răspândirea  de  Biblii 
în  anul  trecut  a  fost  cu  14.000  mai  mare  ca  în  alţi  ani.  Organele 
de  frunte  ale  Societăţii  s'au  dus  la  faţa  locului  să  vadă  cum  stau 
lucrurile  în  Spania  cu  răspândirea  Bibliei.  Au  descoperit  că,  în 
11.000  de  sate,  de  7  ani  şi  mai  mulţi  nu  călcase  picior  de  vânzător 
al  Bibliei.  Numărul  vânzătorilor  fusese  micşorat,  pentru  iconomie. 
Trebuia  adusă  îndreptarea.  Dar  de  unde  bani? 

Mari  sunt  tainele  mânii  lui  Dumnezeu.  Când  nu  se  aşlepiau, 
iată  un  dar  negândit.  Cineva  scrie  că  soţia  lui  vrea  să  facă  un  dar 
Societăţii  Biblice,  întru  pomenirea  unui  bătrân  prieten.  A  adăogal 
însă  că  nu  vrea  să  dea  darul  pentru  o  întrebuinţare  generală,  ci 
pentru  o  ţintă  anumită.  Societatea  a  răspuns  că  grija  ei  esfe  de  a-şi 
înteţi  lucrul  în  Spania  şi  în  Japonia.  Atunci  a  primii  un  dar  de  2000 
de  lire  englezeşti,  de  cheltuit:  1500  de  lire  pentru  Spania  şi  500 
pentru  Japonia.  Acesta  însă  e  un  frumos  dar,  fiindcă  2000  de  lire, 
în  bani  româneşti,  înseamnă  12.000,000  de  Lei. 


5 


345 


REVISTA  TEOLOGICA 


In  China,  răspândirea  Bibliei  a  fosi  cu  aproape  400.000  (394.000) 
mai  mare  anul  acesta  ca  anul  trecut.  In  total,  s’au  răspândit  în 
acea  ţară  4.296.495  de  Biblii  sau  bucăţi  din  ea.  Dar  raportul  adaogă 
că  asta  nu  s’a  înfăptuit  fără  o  grea  cheltuială  de  bani  şi  de  vie|i. 
In  adevăr,  vânzarea  de  Biblii  în  acea  fără  nu  e  lucru  uşor.  Oa¬ 
menii  nu  stau  la  prăvălie  să  vândă,  ci  umblă  cu  geanta  cu  cărji  din 
loc  în  loc.  Unul  din  vânzătorii  din  China  nu  s'a  mai  întors.  A  căzut 
în  mâna  cetei  Roşilor  şi  n’a  mai  găsit  milă. 

Trecând  la  partea  bănească,  preotul  Temple  a  spus  că  socie¬ 
tatea  cheltuieşte  câte  1000  de  lire  pe  zi  (600.000  de  Lei)  pentru  lu¬ 
crul  ei.  Venitul  din  anul  trecut  a  fost  de  366,782  de  lire,  iar  chel¬ 
tuiala  de  364.100. 

Cuvântarea  prezidentului,  care  a  urmat  după  a  secretarului 
Temple,  nu  s’a  mai  oprit  la  cifre,  dar  a  fost  străbătută  de  cel  mai 
înalt  înţeles  pentru  Biblie  şi  creştinătate.  El  a  spus  că  nu  vede  ce 
altă  lucrare  ar  fi  pe  lume  mai  măreaţă  decât  cea  a  Societăţii  Bi¬ 
blice.  Pe  când  atâţia  îşi  risipesc  silinţele  în  lucruri  fără  însemnă¬ 
tate  şi  trecătoare,  chiar  dacă,  omeneşte  vorbind,  şi  acelea  suni  so¬ 
cotite  lucruri  mari,  totuşi  nimic  nu  poate  sta  alăturea  de  marea  lu¬ 
crare,  de  a  aduce  tuturor  de  pe  întinsul  pământului,  adevărul  despre 
Dumnezeu  şi  Domnul  nostru  Isus  Hristos.  Dacă  lucrarea  Bibliei  a 
fost  deseori  împedecată,  e  fost  din  pricina  neunirii  creştinilor.  Un 
nou  înţeles  al  unităţii  însă  ne  străbate  azi.  Creştinismul  este  ame¬ 
ninţat  de  păgânism,  nu  numai  în  Germania,  iar  Societatea  Biblică 
este  unealtă  a  lucrului  creştinesc  împotriva  păgânismului  nou. 

Cuvântarea  prizidentului  Wolmer  este  atât  de  miezoasă  şi  de 
frumoasă,  încât  ar  merita  dată  în  întregime  pe  româneşte. 

Cu  mult  mai  mişcătoare  este  cuvântarea  misionarului  Â.  B. 
Lloyd,  care  a  lucrat  în  Africa.  Atât  de  puternice  sunt  cuvintele  lui 
despre  lucrul  printre  piticii  din  Africa  Centrală,  atât  de  viu  ne  arată 
ele  puterea  propoveduirii  creştineşti  printre  cei  mai  din  urmă  oameni, 
încât  cineva  rămâne  uimit.  In  adevăr  nu  este  putere  mai  mare  decât 
aceasta  pentru  a  ridica  cugetul  omului. 

Tot  ce  spune  misionarul  Lloyd  este  plin  de  noutate  şi  frăge¬ 
zime.  De  aceia  şi  cuvântarea  lui  ar  merita  să  fie  dată  pe  româ¬ 
neşte  în  întregime. 

Despre  starea  de  lucruri  din  India  a  vorbit  alt  misionar, 
preotul  I.  Hooper.  Acesta  a  spus  ce  grea  lucrare  este  traducerea 
Bibliei  în  limbile  Indiei.  In  adevăr,  în  această  ţară  sunt  225  de  limbi. 
Biblia  întreagă  se  află  tradusă  în  19  limbi.  Noul  Testament  în  alte 
12,  iar  câte  o  evanghelie  în  alte  40.  Câte  mai  sunt  până  la  224  de 
limbii  Se  înţelege,  traducerea  s’a  făcut  mai  întâi  în  limbile  cele 
mai  răspândite  şi  mai  înţelese.  Celelalte  limbi  sunt  foarte  fărâmi¬ 
ţate.  La  21.000.000  de  locuitori,  se  găsesc  175  de  limbi.  Afară  de 
limbile  mari,  încolo,  la  câteva  zeci  de  mii  de  oameni,  ai  o  limbă. 

Altă  greutate:  Din  cele  350.000.000  de  locuitori  ai  Indiei, 
numai  28.000.000  ştiu  carte. 

Aş  mai  avea  încă  multe  de  spus,  dar  ar  însemna  să  mă  măr¬ 
ginesc  numai  la  asia.  Ci  noi  vom  mai  avea  încă  prilej  a  vorbi 
despre  Societatea  Biblică.  Ea  îşi  dă  la  lumină  marea  ei  dare  de 
seamă  despre  ce  a  lucrat  în  toate  ţările.  Aceasta  e,  în  fiecare  an, 
o  carte  de  peste  600  de  pagini.  Peste  2  luni,  o  vom  avea  şi  pe 
aceasta  şi  atunci  vom  avea  din  nou  prilej  a  vorbi  despre  aceste 
lucruri.  Arhim.  SCRIBAN 

MOARTEA  MITROPOLITULUI  NECTARIE  AL  BUCOVINEI. 
S’au  scurs  abia  câteva  săptămâni  de  când  peste  trupul  adormit  în 
Domnul  al  neodihnitului  vlădica  Grigorie  dela  graniţa  de  vest  a  Ro¬ 
mâniei,  au  căzut  bulgării  de  pământ  îngreuiaţi  de  lacrimile  şi  păre¬ 
rile  de  rău  ale  celorce  l-au  cunoscut  şi  l-au  iubit.  Durerea  era,  în¬ 
treagă,  a  întregei  Biserici  ortodoxe  româneşti.  Mult  mai  de  vreme 
decum  ne-am  fi  putui  închipui,  o  alta  a  venit  să  i  se  alăture  şi  cu 
ea,  o  nouă  spărtură  —  dacă  nu  de  neumplut,  apoi  desigur  de  ne¬ 
uitat  —  a  perforat  hotarul  legii  româneşti  în  laturea  de  miazănoapte 
a  ţării  noastre:  Joi,  4  Iulie  a.  c.,  I.  P.  S.  Sa  Mitropolitul  Nectarie 
al  Bucovinei  şi  Hotinului,  a  plecat  dintre  cei  vii,  la  o  vârstă  (60  de 
ani)  care  promitea  încă  multe  şi  fructuoase  realizări  pe  seama  epar¬ 
hiei  ce-1  pierde  după  abia  un  deceniu  de  binecuvântată  şi  osteni- 
cioasă  păstorire. 

Fiu  al  acelui  mădular  din  trupul  românesc  peste  care  s’a  plecat, 
vreme  îndelungată,  odată  cu  aripa  urgiei,  cântul  inspirat  al  geniului 
românesc  ce  prevestea  şi  pregătea  ceasul  marei  dreptăţi  statornicite 
acum  aproape  două  decenii,  i-a  fost  dat  de  sus  tânărului  Nicolae 
Cotlarciuc  să  străbată  degrabă  toată  gama  demnităţilor  ce  le  poate 
oferi  aleşilor  lui,  odată  cu  înfricoşată  răspundere,  un  colţ  de  pă¬ 
mânt  într'o  ţară  nouă.  Născut  la  7/19  Februarie  1875  în  Stulpicani, 
judeţul  Câmpulungului  moldovenesc,  a  urmat  studiile  liceale  la  Su¬ 
ceava,  trecând  apoi  la  Facultatea  de  Teologie  din  Cernăuţi,  unde  ia 
doctoratul  în  teologie.  Curând  după  aceea,  obţine  şt  doctoratul  în 
filosofie,  tot  la  universitatea  cernăuţeană.  Pregălirii  din  ţară  îi 
adaugă  complectările  făcute  la  universităţile  din  Viena,  Bonn,  Wiirz- 
burg  şi  Miinchen.  întors  acasă,  îşi  slujeşte  neamul  cu  tragere  de 
inima  şi  modestie:  profesor  suplinitor  Ia  liceul  de  stat  (1901),  func¬ 
ţionar  (1902),  bibliotecar  (1903)  şi  apoi  director  la  biblioteca  uni¬ 
versităţii  (1918),  e  numit,  între  timp,  docent  universitar  (1915),  pen- 
truca  în  1919  să  fie  titularizat  la  catedra  de  Teologie  practică  a 
Facultăţii  de  Teologie.  In  1920—21  e  decanul  facultăţii  numite,  iar 
în  primul  şi  al  treilea  parlament  al  României,  e  senatorul  universi¬ 
tăţii  cernăuţene.  Paralel  cu  activitatea  în  învăţământ,  se  pune  în 
slujba  Bisericii  şi  altfel :  la  1901,  e  hirotonit  întru  diacon ;  apoi :  pres- 
biter  (1914),  arhipresbifer  stavrofor  (1921)  şi  arhimandrit  mitrofor 
(1923).  La  29  Martie  1923,  e  ales  episcop  al  Cetăţii  Albe.  Retră- 
gându-se  din  scaun  bătrânul  şi  vrednicul  mitropolit  Vladimir  de 
Repta,  Episcopul  Nectarie  îi  este  desemnat  ca  succesor:  în  7  No- 
emvrie  1924  e  ales,  în  9  Noemvrie  investit  de  Regele  Ferdinand  şi 

ziua  următoare,  a  fost  instalat  în  gloriosul  scaun  mitropolitan  dela 
Cernăuţi. 

Ce-a  făcut  Mitropolitul  Neciarie  pentru  Biserica  sa,  va  arăta 
mai  limpede  ziua  de  mâine.  Când  se  va  spune,  că  deşi  vremurile 
grele  cari  stăruesc  peste  tot,  s’au  pus  deacurmezişul  devotatelor  sale 
străduinţe  prea  adeseori,  Mitropolitul  Nectarie  a  ştiut  să  le  înfrunte 
cu  bărbăjie  şi  să  păstreze  neîmpuţinată  imensa  zestre  materială  şi 
morală  pe  care  i-au  lăsat-o  în  grije  înaintaşii.  Nu  s’a  uitai  încă  în¬ 
cercarea  pusă  la  cale  de  oameni  tăvăli{i  prin  toată  mocirla  politi¬ 
cianistă  a  ceasului  de  fată,  de  a  înstrăina  bunurile  înstăritei  biserici 
bucovinene,  încercare  zădărnicită  de  răposatul  ierarh. 

Doborâi  de-o  boală  îndelungată.  Mitropolitul  Nectarie  pleacă 
pe  drumul  de  veci  înfăşurat  în  cinste  şi  vrednicie,  lăsând  în  urmă-i 
o  păsiorire  de  prestigiu  şi-o  eparhie  văduvită.  Bunul  Dumnezeu  să-i 
rânduiască  un  cât  mai  vrednic  urmaş,  iar  sufletul  să  i-1  aşeze  în 
odihna  cea  nefrecătoare.  GRIGORIE  T.  MARCU 

3r 

PREDAREA  „VETREI”  MĂNĂSTIRII  NSAMŢU.  Sâmbăiă  29 
Iunie  c.,  s’a  desfăşurat  solemnitatea  predării  vetrei  înconjurătoare  a 
Mănăstirii  Neamţu,  de  câiră  organele  de  stat.  La  actul  sărbătoresc 
au  fost  de  faţă  I.  P.  S.  Mitropolit  Nicodim  al  Moldovei,  căruia  i  se 
datoreşie  recuperarea  întinsului  teren  al  mănăstirii,  P.  S.  episcop 
Visarion  al  Hotinului,  di  Ai.  Lapedatu  ministrul  cultelor,  dl  Can- 
cicov  subsecretar  de  stai  Ia  departamentul  domeniilor  şi  o  mare 
mulţime  de  preoţi  şi  mireni  din  eparhia  laşilor. 

Cu  acest  prilej  1,  P.  S.  Mitropolit  Nicodim  a  mulţumit  guver¬ 
nului  pentru  gestul  de  dreptate  pe  care  l-a  făcut  faţa  de  vechea 
vatră  de  lumină  creştinească  şi  românească  a  Neamţului,  retroce- 
dându-i  o  părticică  măcar  din  vastele  moşii  cari  i  s'au  luat  prin 
aspra  secularizare. 

După  I.  P.  S.  Miiropolii  al  Moldovei  a  vorbit  P.  S.  Episcop 
Visarion  despre  risipirea  averilor  bisericeşti  din  trecut  şi  de  astăzi. 
De  sigur,  cele  spuse  de  P.  S.  Sa  sunt,  în  parte,  lucruri  adevărate. 
Mai  ales  cele  cu  privire  la  lipsa  de  rezistenţă  a  ierarhiei  faţă  de 
secularizarea  averilor  bisericeşti  depe  vremuri.  Când  a  vorbit  însă 
despre  risipa  averilor  bisericeşti  de  astăzi,  ni  se  pare  că  a  exagerat. 
De  aceea  şi  propunerile  ce  le-a  făcut  cu  privire  la  centralizarea 
averilor  bisericeşti  sunt  caduce. 

-0- 

DL  MINISTRU  A.  LAPEDATU  ŞI  NĂCAZURILE  PREOŢIME. 
Recentele  amputări  ale  salariilor  preoţeşti  au  stârnit  un  val  de  re¬ 
voltă  în  sânul  devotaţilor  slujitori  ai  altarelor  Iui  Hristos  şi  ale  nea¬ 
mului,  revoltă  care  se  vădeşte  în  apriga  luptă  ce-o  duc  aceştia  pentru 
împlinirea  jusfelor  lor  revendicări.  Această  luptă  a  silit  pe  dl  ministru 
A.  Lapedatu  să-şi  dea  seama  de  greşala  făcută  şi  să  promită  — 
printr'o  serie  de  declaraţii  —  îndreptarea  ei.  Din  nenumăraiele  deda- 
raţii  ale  domniei  sale,  le  reproducem  pe  cele  făcute  unei  delegaţii 

de  preo}i  ce  i  s’au  prezentat  la  Iaşi  în  ziua  de  S  Iunie  a.  c.  cu  pri¬ 
lejul  reînhumării  osemintelor  domnitorului  moldovean  D.  Cantemir. 

„Bugetul  bisericii  ortodoxe  pe  anul  în  curs  va  f:  rectificat  în  sensul 
că  salariul  tuturor  membrilor  cierului  va  fi  readus  la  nivelul  salariului 
din  anul  trecut. 

Chiar  gradaţiile  din  anul  acesta  vor  fi  plătite,  în  cazul  că  se 
va  suspenda  decizia  generală  prin  cari  se  opreşte  plata  gradaţiilor  noi. 

In  ce  priveşte  viitoarea  salarizare,  dl  ministru  a  declarat,  că 
atât  guvernul  cât  şi  dsa,  finând  seama  de  revendicările  clerului,  au 
decis  următoarele : 

Să  aducă  la  toamnă  o  lege  de  armonizarea  salariilor  funcţio¬ 
narilor  publici.  Înăuntrul  acelei  legi  se  vor  siabili  şi  salariile  clerului, 
—  pe  următoarele  principii: 

1.  Preoţii  vor  primi  dela  stat  un  salar  echivalent  cu  acela  al 
corpului  didactic,  şi  anume :  cei  dela  fără  un  salar  de  învăţător,  iar 
cei  dela  oraş  un  salar  de  profesor. 

2.  Bisericile  cu  averi  proprii  vor  contribui  la  salariile  clerului 
cu  cât  vor  putea:  adică,  dacă  veniturile  acestea  vor  permite,  cu 
salarul  întreg. 

Acolo  unde  aceste  venituri  nu  sunt  îndestulătoare,  cu  o  sumă 
corespunzătoare,  statul  adăogând  restul  până  la  complectarea  sala¬ 
rului  legal. 

3.  In  nici  un  caz,  veniturile  serviciilor  religioase  nu  vor  fi  so¬ 
cotite  ca  avere  proprie  a  parohiei  şi  nici  la  salarizarea  personalului 
bisericesc. 

4.  O  parte  din  pământurile,  azi  în  folosinţa  personalului  paro¬ 
hiilor,  va  fi  lăsată  mai  departe  cu  această  destinaţie,  fără  să  fie 
socotită  la  salar,  iar  restul  venitului  din  pământ,  case  efc.  se  va 
socoti  ia  venitul  parohiei. 

5.  In  ce  priveşte  cumulul,  el  se  va  aplica  clerului  în  conformi¬ 
tate  cu  dispoziţiile  legii  generale  a  cumulului,  iar  cântăreţii  cari  vor 
avea  şi  altă  funcţie,  nu  vor  fi  consideraţi  cumularzi,  dacă  suma 
ambelor  salarii  nu  va  atinge  un  nivel  anumit,  care  se  va  determina 
prin  lege. 

Vor  beneficia  de  dreptul  la  jumătate  din  salarul  al  doilea  şi 
preofii  cari  mai  ocupă  o  a  doua  funcfiune  în  afara  de  biserică,  ca 
profesori  primari  şi  secundari  de  orice  specialitate". 

Aceste  declaraţii  se  cer  respectate.  Preo(imea  aşteaptă  cu  în¬ 
credere  cât  mai  grabnica  realizare  a  făgăduelilor  ce  le  cuprind,  ca 
astfel  să-şi  poată  redobândi  cuvenila  linişte  sufletească,  necesară 
misiunii  ei  în  mijlocul  poporului.  Deci,  nu  la  toamnă,  ci  cât  mai 
grabnic.  Fiindcă  până  la  toamnă  se  pot  întâmpla  multe  lucruri . . . 
Şi  —  vorba  neamjului  —  Selfen  kommt  eiwas  besseres  vor. 

CONGRESUL  OASTEI  DOMNULUI.  A  doua  zi  de  Rusalii  Si¬ 
biul  a  fost  martorul  unor  impresionante  festivităţi  religioase.  Cre- 

dincioşii  grupaţi  în  mişcarea  „Oastea  Domnului"  şi-au  ţinut  con¬ 
gresul  lor  anual  sub  conducerea  I.  P.  S.  Sale  Mitropolitului  Nicolae 
al  Ardealului. 

Mânaţi  de  entuziasmul  religios,  de  dragostea  frăţească  şi  de 
devotamentul  fajă  de  înţeleptul  lor  cârmuitor  duhovnicesc,  vre-o  2000 
de  ostaşi  din  toate  părţile  ţării  au  participat  la  sfânta  Liturghie  din 
Catedrală  ca  şi  la  adunările  ce  au  urmat  în  sala  Thalia  şi  în  aula 
Academiei  Teologice,  unde  cuvântători  iscusiţi  şi  entuziaşti  au  arătat 
pe  rând  rostul  mişcării  ortodoxe  Oastea  Domnului  şi  drumul  du¬ 
hovnicesc  pe  care  trebue  să-şi  îndrepte  silinţele  ei.  La  congres  au 
participat  şi  mulţi  infeîectuali  şi-o  seamă  de  preoţi.  Ceice  au  mai 
avut  nedumeriri,  la  măreaţa  adunare  religioasă  dela  Sibiu  s’au  putut 
convinge,  că  Oastea  Domnului  este  o  armată  de  avangardă  a  Bi¬ 
sericii  ortodoxe  şi  toţi  câţi  interpretează  altfel  menirea  se  exclud  în 
chip  firesc  din  cadrele  acestei  mişcări. 

M.  SA  REGELE  IN  BASARABIA.  Duminecă  2  Iunie  s’a  săvârşit 
la  Bălţi,  târnosirea  noii  Catedrale  o:todoxe  ridieafă  prin  osârdia  P. 
S.  Episcop  Visarion,  iar  în  ziua  următoare  s’a  pus  piatra  funda¬ 
mentală  a  unui  nou  locaş  de  închinăciune  la  Hotin.  Bucuria  prazni¬ 
cului  religios  şi  naţional  a  fost  sporită  prin  împrejurarea,  că  ia  so¬ 
lemnitate  a  participat  însuşi  Maiestatea  Sa  Regele  Carol  II  îm¬ 
preună  cu  Marele  Voevod  Mihai  şi  cu  membrii  guvernului  ţării, 
Deasemenea  au  cinstit  acest  praznic  cu  prezenţa  lor  detegatul  Mi¬ 
tropoliei  ortodoxe  din  Varşovia  şi  ar  Patriarhului  din  ierusalim.  Ma¬ 
iestatea  Sa  Regele  a  fost  primit  pretutindeni  cu  ovaţii  nesfârşite  de 
naţia  românească  de  peste  Prut,  naţie  care-şi  vuea  întreaga  sa  bu¬ 
curie  faţă  de  înţeleptul  nostru  Suveran,  care  ţine  atât  de  consec¬ 
vent  să  cinstească  prin  înalta  Sa  prezenţă  toate  marile  festivităţi  din 
viaţa  Bisericii  neamului.  NECULCE 


NOTE  ŞI  INFORMAŢII 


ADMIRABILUL  manual  pentru 
catehetii  şcoalelor  primare  — 
Hristos  în  şcoală  —  alcătuit  de 
păr.  D.  Călugăr  şi  tipărit  la 
Sibiu  este  complect  epuisat. 
Autoritatea  bisericească  se  şi 
gândeşte  la  retipărirea  acestei 
folositoare  cărţi.  Mai  necesară 
ar  fi  însă  fără  îndoială  publi¬ 
carea  unei  serii  de  manuale 
destinate  elevilor  şcoalelor  pri¬ 
mare.  De  bunăseamă  catehetii 
noştri  îşi  fac  datoria  povăjuin- 
du-se  după  manualul  Hristos  în 
şcoală.  Cu  toate  acestea  ma¬ 
nualele  pentru  copii  sunt  indis¬ 
pensabile.  Fără  ele  micii  ucenici 
n'au  de  unde  să  repete  şi  să-şi 
asimileze  statornic  cunoştinţele 
şi  simţirile  din  domeniul  religiei. 
Aceste  manuale  tot  păr.  D.  Că¬ 
lugăr  e  chemat  să  ie  alcătu¬ 
iască;  priceperea  ca  şi  expe¬ 
rienţa  Sf.  Sale  îi  indică  pentru 
această  treabă. 

Sa  recunoaştem  însă  ca  acestei 
lucrări  trebue  să-i  premeargă 
alcătuirea  programei  analitice, 
pe  care  Ministerul  întârzie  de 
atâta  vreme  s’o  dea  gata. 
S’ar  cuveni  ca  măcar  la  înce¬ 
putul  anului  şcolar  să  avem  plan 
analitic  şi  manuale  de  religie 
pentru  învăţământul  primar. 

Să’ndrăznim  să  sperăm  ? 

O 

PREDICA  episcopului  anglican 

O.  Laicester  Mariott  tradusă  de 

P.  C.  Păr.  Dr.  Gh.  Ciuhandu  şi 
publicată  în  numărul  trecut  al 
revistei  noastre,  a  avut  un  deo¬ 
sebit  răsunet  în  opinia  publică^ 


Ea  a  fost  reprodusă  de  mai 
multe  organe  ale  presei  biseri¬ 
ceşti.  Predica  episcopului  an¬ 
glican  merita  acest  elogiu  al 
unei  largi  publicităţi,  fiindcă  ea 
avea  semnificaţia  unei  mărturi¬ 
siri  de  credin|ă  şi  a  unei  rugă¬ 
ciuni  pentru  reîntregirea  Bise¬ 
ricii  lui  Hristos  pe  temelie  orto¬ 
doxă.  Celce  au  reprodus-o  s’eu 
gândit  probabil  să  dea  şi  un 
răspuns  delicat  grăbiţilor  ener¬ 
gumeni,  cari  în  preajma  confe- 
renfei  româno-anglîcane  cereau 
reprezentanţilor  Bisericii  noastre 
să-şi  primească  oaspe{ii  cu  huo  l 

-O- 

PRESA  catolică  din  {ară  a 
arătat  un  deosebit  interes  fa{ă 
de  vizita  făcută  recent  de  dele¬ 
gaţia  anglicană  Bisericii  orto¬ 
doxe  din  România.  Fireşte,  nu¬ 
mita  presă  nu  şi-a  tălmăcit  bu¬ 
curia  pentru  o  eventuală  unire 
dintre  cele  două  biserici.  Nici 
n'a  atins  problema  necesităţii 
consolidării  frontului  creştin  peste 
tot,  faţă  de  numeroşii  vrăşmaşi 
ai  Evangheliei,  ci  s’a  ostenit  să 
arete  că  preoţia  anglicană  nu  e 
preoţie  şi  că  distinşii  oaspeţi 
englezi  ar  fi  nişte  sectanţi  de 
cari  nu  e  cuminte  să  te  apropii, 
cum  nu  e  cuminte  să  te  apropii 
de  leproşi.  Devotaţii  papei  au 
uitat  de  astădată  şi  de  cardinalul 
Mercier  şi  de  tot . . .  de  dragul 
de  a  combate  pur  şi  simplu.  In 
această  pasiune  combativă  a  fost 
prinsă  până  şi  o  parte  a  presei 
politice.  Aşa,  de-o  pildă,  o  ga¬ 
zetă  clujană  care  apare  sub  au- 

spicii  uniate,  se  miră  că  î.  P.  S. 
Patriarh  se’ncumeiă  să  plece  în 
Anglia  pentru  a  face  o  vizită 
arhiepiscopului  de  Canferbury, 
şi  pentru  a  trata  o  eventuală 
apropiere  dintre  Biserica  orto¬ 
doxă  şi  cea  anglicană  —  „înir’un 
timp  când  multă  lume  crede  că 
nici  o  înţelegere  cu  clerul  ro¬ 
mânesc  de  altă  confesiune  nu  ar 
fi  tocmai  rău  venită*.  Mirarea 
cotidianului  clujan  ne . . .  miră. 
Fiindcă  trebuia  să  ştie  şi  el 
ceeace  ştie  toată  lumea :  noi  de 
peste  200  de  ani  traiăm  cu  „cierul 
românesc  de  altă  confesiune" 
reîntregirea  Bisericii  neamului, 
fără  să  ne  putem  înţelege.  Fiindcă 
„clerul  de  altă  confesiune"  ne 
chiamă  Ia  Papa,  iar  noi  îl  che¬ 
măm  la  Hristos  şi  la  Biserica 
Lui,  care-i  şi  a  părinţilor  noştri. 
& 

ESTE  îndeobşte  cunoscută 
lupta  titanică  pe  care-o  duce 
distinsul  profesor  universitar  dl 
O.  Ghibu  pentru  atingerea  unor 
obiective  cari  privesc  deadreplul 
dreptatea  şi  prestigiul  statului 
român  şi  ai  sfintei  noastre  Bi¬ 
serici.  In  această  privinţă  d-sa 
nu  cru{ă  nici  o  osteneală  şi  nici 
o  jerffă.  E  firesc  ca’n  această 
luptă  d-sa  să  demaşte  pe  toji 
aceia,  cari  uzurpând  drepturi  ce 
nu  le  aparţin  huzuresc  în  belşug, 
în  văzui  organelor  de  stat  cari 
nu  înţeleg  ori  nu  vor  să  facă 
dreptate  pentru  toţi  cetăţenii  şi 
pentru  toaie  instituţiile  României 
mari.  Şi  pe  deasupra,  aceiaşi 
beneficiari  ai  sfatului  român  — 
e  vorba  de  clerul  catolic  —  îşi 
permit  să  uneltească  împotriva 
ţării  care-i  ocroteşte  acordân- 


du  Ie  privilegii  de  cari  prin  ni¬ 
mic  nu  s’au  făcut  vrednici. 

Aşa,  de-o  pildă,  dl  O.  Ghibu, 
într'o  conferinţă  recentă  ţinută 
la  Baia  mare  a  arătat  —  cu  do¬ 
vezi  —  că  unii  dinfre  cei  mai 
devotaţi  ostaşi  ai  revizionismului 
sunt  călugării  catolici  din  Ro¬ 
mânia.  Auzind  una  ca  aceasta 
Episcopul  unit  Alexandru  Rusu, 
care  era  de  faţă,  a  protestat  şi 
a  părăsit  sala,  scandalizând  prin 
această  atitudine  publicul  care 
şi  aşa  era  destul  de  revoltai  de 
ceeace  i-a  fost  dat  să  audă.  P. 
S.  Rusu  nu  trebuia  să  se  scan¬ 
dalizeze  deloc.  Căci  oricât  de 
senzaţionale  ar  fi  fost  adevă¬ 
rurile  spuse  de  Dl.  O.  Ghibu 
la  Baia  mare,  ele  n'au  fost  spuse 
peniru  întâia  oară.  Presa  le-a 
anunţai  aproape  cotidian,  în  cre¬ 
dinţa  că  guvernul  ţării  va  lua 
odată  măsurile  cuvenite  împo¬ 
triva  ostaşilor  negrii  cari  luând 
solda  dela  statui  român  lupiă 
pentru  restaurarea  Ungariei  mi¬ 
lenare. 

P.  S.  Sa  trebuia  dimpotrivă  : 
să  se  rovolte,  dar  împreună  cu 
dl  O.  G  :ibu,  nu  împotriva  lui. 
Revolta  P.  S.  Sale  ar  fi  fost 
atunci  şi  a  ţării.  Dar  aşa,  P.  S. 
Sa  a  rămas  înir’o  foarte  du¬ 
bioasă  tovărăşie:  cu  ungurii. 

Şi  acum,  după  toaie  acestea 
şi  după  celece  vor  mai  ieşi  la 
iveală  în  această  scandaloasă 
chestie  a  ordurilor  papistaşe  — 
suntem  siguri  că  guvernul  ţării 
va  dubla  numărul  canonicilor 
catolici  bugetaţi,  ori  va  dubla 
leafa  bugetară  a  canonicilor  exi¬ 
stenţi.  Ştiţi:  ca  să  nu  se  supere 
Europa ...  N.  C. 

